പിന്‍വാതില് നിയമനങ്ങള് തടയാന് ബില്ല്: രമേശ് ചെന്നിത്തല | Newsthen l The news interactive\nപിന്‍വാതില് നിയമനങ്ങള് തടയാന് ബില്ല്: രമേശ് ചെന്നിത്തല\nNews Then 08 February 2021 No Comments keralaRamesh Chennithala\nഈ സര്‍ക്കാരിന്റെ നാലര വര്‍ഷത്തെ ഭരണത്തില് മൂന്നു ലക്ഷത്തോളം പിന്‍വാതില് നിയമനങ്ങളും താത്ക്കാലിക നിയമനങ്ങളും നടത്തിയിട്ടുണ്ട്. ഇതു കാരണം കുറഞ്ഞത്3ലക്ഷം ചെറുപ്പക്കാര്‍ക്കെങ്കിലും വ്യവസ്ഥാപിത മാര്‍ഗ്ഗങ്ങളിലൂടെയുള്ള തൊഴില് നിഷേധിക്കപ്പെട്ടിട്ടുണ്ട്.\nലക്ഷകണക്കിന് ചെറുപ്പക്കാര് തൊഴിലില്ലാതെ കഷ്ടപെടുമ്പോഴാണ് ഇങ്ങനെ വന്‍തോതില് താത്കാലിക നിയമനങ്ങളാണ് സംസ്ഥാനത്തു നടക്കുന്നത്. പി എസ് സി പരീക്ഷയെഴുതി റാങ്ക് ലിസ്റ്റില് പേര് വന്നിട്ടും തസ്തികകള് റിപ്പോര്‍ട്ട് ചെയ്യപ്പെടാത്തത് കാരണം ജോലി നിഷേധിക്കപെടുകയാണ്. പകരം പിന്‍വാതില് വഴിയും കണ്‍സള്‍ട്ടന്‍സി വഴിയും ഇഷ്ടക്കാരെയും ബന്ധുക്കളെയും പാര്‍ട്ടിക്കാരെയും തിരുകികയറ്റുകയാണ് ഇപ്പോള് ചെയ്യുന്നത്. പി.എസ്.സി ക്ക് വിട്ട തസ്തികകളല് നിയമനം നടക്കുന്നില്ലെന്ന് സര്‍ക്കാര് പറയുന്നുണ്ടെങ്കിലും അവയില് ഇഷ്ടം പോലെ നിയമനവും സ്ഥിരപ്പെടുത്തലും നടത്തുകയാണ്.\nപിന്‍വാതില് നിയമനങ്ങളുടെ കുഭമേളയാണ് നടക്കുന്നത്.\nറാങ്ക് ലിസ്റ്റില് പേരു വന്നിട്ടും ജോലി കിട്ടാതെ തിരുവനന്തപുരത്ത് കാരക്കോണത്ത് അനു എന്ന് ചെറുപ്പക്കാരന് ജീവനൊടുക്കി. റാങ്ക് ലിസ്റ്റുകാര് കണ്ണീരും കൈയ്യുമായി നടക്കുന്നു. ആത്മഹത്യയുടെ വക്കത്ത് എത്തി നില്‍ക്കുകയാണവര്.\nയു.ഡി.എഫ് അധികാരത്തില് വന്നാല് ഈ ദുസ്ഥതി പരിപൂര്‍ണ്ണമായി അവസാനിപ്പിക്കും. ഇതിനായി സമഗ്രമായ നിയമനിര്‍മാണമാണ് യൂ ഡി എഫ് മുന്നോട്ടുവയ്ക്കുന്നത്. ഒഴിവുകള് റിപ്പോര്‍ട്ട് ചെയ്യാതിരിക്കുന്നതും അനധികൃത നിയമനവും ക്രിമിനല് കുറ്റമാക്കി നിബന്ധന ചെയ്യുന്നതാണ് ഈ ബില്ല്.\nഈ നിയമപ്രകാരം ഓരോ വകുപ്പിലെ Head of department, അല്ലെങ്കില് appointing authority ആ വകുപ്പില് ഉണ്ടാകാന് പോകുന്ന തസ്തികകള്6മാസത്തിലൊരിക്കല് പി എസ് സി ക്ക് റിപ്പോര്‍ട്ട് ചെയ്യേണ്ടേതാണ്.\nHead of department, അല്ലെങ്കില് appointing authority റിപ്പോര്‍ട്ട് ചെയ്യുന്ന തസ്തിക വെബ്‌സൈറ്റില് പ്രസിദ്ധീകരിക്കേണ്ടതാണ്.\nപി എസ് സി യുടെ റാങ്ക് ലിസ്റ്റ് നിലനില്‍ക്കെ താത്കാലിക നിയമനങ്ങള് നടത്തുന്നവര്‍ക്കെതിരെയും ഒഴിവുകള് റിപ്പോര്‍ട്ട് ചെയ്യാത്ത വകുപ്പ് തലവന്‍മാര്‍ക്കെതിരെ, ക്രിമിനല് കേസ് രജിസ്റ്റര് ചെയ്യുന്നതാണ് . ഈ കുറ്റങ്ങള് കോഗ്‌നിസബ്ള് ആയിരിക്കും. ഇതിന്റെ ശിക്ഷ3മാസം മുതല്2വര്‍ഷം വരെയായിരിക്കും.\nതാത്ക്കാലിക നിയമനങ്ങള് എംപ്ലോയ്‌മെന്റ് എക്‌സ്‌ചേഞ്ച് വഴി മാത്രം താത്കാലിക നിയമനങ്ങള് നടത്താന് പാടുള്ളൂ. കാരണം എംപ്‌ളോയ്‌മെന്റ് എക്‌സ്‌ചേഞ്ചില് ധാരളം ആളുകള് പേര് രജിസ്റ്റര് ചെയ്ത് കാത്തിരിക്കുന്നുണ്ട്. അവര്‍ക്ക് ഒരവസരവും കിട്ടുന്നില്ല. കാരണം കരാര് നിയമനവും പിന്‍വാതില് നിമനങ്ങളും വന്‍തോതില് നടന്നു കൊണ്ടിരിക്കുകയാണ്. അവ് അവസാനിപ്പിക്കുന്നതിനാണ് ഈ ബില്ല്.\nഈ കരട് ബില്ല് യു.ഡി.എഫില് ചര്‍ച്ച ചെയ്ത് അന്തിമമാക്കും.\nഎം.ബി രാജേഷ് പ്രശ്‌നം\nപാര്‍ട്ടി സഖാക്കളുടെ ബന്ധുക്കള്‍ക്കും മുന് എം.പിമാരുടെ ഭാര്യമാര്‍ക്കും എന്തു കൊണ്ടാണ് ഇത്ര വ്യാപകമായി പിന്‍വാതില് നിയമനം ലഭിക്കുന്നത്? കമ്യൂണിസ്റ്റുകാരയത് കൊണ്ട് അവര്‍ക്ക് നിയമനം കിട്ടുന്നത് പാതകമാണെന്നും ഞാന് പറയില്ല. നിയമാനുസൃതം ലഭിക്കണം. അനധികൃതമായ നിയമനങ്ങളെയാണ് ഞങ്ങള് എതിര്‍ക്കുന്നത്.\nകാലടി സര്‍വ്വകലാശാലയില് അസിസ്റ്റന്റ് പ്രൊഫസറായി എം.ബി രാജേഷിന്റെ ഭാര്യയ്ക്ക് നിയമനം കിട്ടിയത് റാങ്ക് ലിസ്റ്റ് അട്ടിമറിച്ചാണെന്ന് ആരോപണമുന്നയിച്ചത് ഇന്റര്‍വ്യൂ ബോര്‍ഡിലുണ്ടായിരുന്ന മൂന്ന് സബ്ജക്ട് എക്‌സപെര്‍ട്ടുകളാണ്. അവര് കോണ്‍ഗ്രസുകാരുമല്ല. കടുത്ത ഇടതു പക്ഷ സഹയാത്രികര്.\nസത്യം തുറന്നു പറയാന് ധൈര്യം കാണിച്ച ആ ഇന്റര്‍വ്യൂ ബോര്‍ഡ് അംഗങ്ങളെ തേജോവധം ചെയ്യാന് മുന് എം.പി കൂടിയായ രാജേഷ് തയ്യാറായത് ഇടതു പക്ഷവും ഈ സര്‍ക്കാരും എത്രത്തോളം ജീര്‍ണ്ണിച്ചിരിക്കുന്നു എന്നതിന്റെ തെളിവാണ്.\nമോഷണം കൈയോടെ പിടികൂടപ്പെടുമ്പോള് അത് കണ്ടു പിടിക്കുന്നയാളെ മോഷ്ടാവാക്കുന്ന സ്ഥിരം മോഷ്ടാക്കളുടെ പരിപാടിയാണിത്.\nരാജേഷ് പറയുന്ന ഉപജാപ സിദ്ധാന്തം അപഹാസ്യമാണ്. മൂന്ന് സബ്ജക്ട് എക്‌സപെര്‍ട്ടുകളും ചേര്‍ന്ന് സര്‍വ്വകാലാശാലാ വൈസ് ചാന്‍സലര്‍ക്ക് നല്‍കിയ കത്ത് അന്ന് രാത്രി തന്നെ ഉദ്യോഗാര്‍ത്ഥിക്ക് അയച്ചു കൊടുത്തത് ഉപജാപത്തിനാണെന്നാണ് രാജേഷ് പറയുന്നത്. ഉദ്യോഗാര്‍ത്ഥിയെ സമ്മര്‍ദ്ദത്തിലാക്കി ജോലിയില് ജോയിന്റ് ചെയ്യുന്നതില് നിന്ന് പിന്തിരിപ്പിക്കാനാണ് സിദ്ധാന്തം. ഇത് എന്തിന് വേണ്ടിയാണെന്ന് എല്ലാവര്‍ക്കും മനസിലാവും.\nഒരു നുണ പറയുമ്പോള് അല്പം വിശ്വാസ യോഗ്യമായി പറയണ്ടേ?\nവി.സിക്ക് നല്‍കിയ കത്ത് ആരാണ് ചോര്‍ത്തിയത്. അതിനെക്കുറിച്ച് അന്വേഷിക്കാമോ?\nഇത് സംബന്ധിച്ച് സി.പി.എമ്മിന്റെ നിലപാട് എന്താണ്?\nപിന്‍വാതില് നിയമനങ്ങളെ മാനുഷിക പരിഗണനയോടെ കാണണമെന്ന് പറഞ്ഞ് മന്ത്രി ഇ.പി.ജയരാജന് എതിര്‍ക്കുകയാണ്. അങ്ങനെയെങ്കില് റാങ്ക് ലിസ്റ്റില് ഉള്‍പ്പെട്ടവര്‍ക്ക് മാനുഷിക പരിഗണന ഇല്ലേ?\nഈ സര്‍ക്കാരന് കീഴില് ബന്ധു നിയമനവും പിന്‍വാതില് നിയമനവും എല്ലാ സീമകളെയും ലംഘിച്ച് മുന്നേറുകയാണ്. അധികാരം വിട്ടൊഴിയും മുന്‍പ് പരാമാവധി സ്വന്തക്കാരെ തിരുകി കയറ്റാനാണ് ശ്രമിക്കുന്നത്. സുപ്രീംകോടതി വിധി മറികടന്നാണ് ഈ നീക്കമെന്ന വകുപ്പ് മേധാവികളുടെ എതിര്‍പ്പ് വക വയ്ക്കാതെയാണ് ഇത് ചെയ്യുന്നത്.\nപിന്‍വാതില് നിയമനങ്ങള്‍ക്കെതിരെ സമരം ചെയ്ത സി.പി.എം നേതാക്കളുടെ ഭാര്യമാര്‍ക്ക് ഇപ്പോള് പിന്‍വാതില് നിയമനങ്ങള് ലഭിക്കുകയാണ്.\nയു.ഡി.എഫ് സര്‍ക്കാര് അധികാരത്തില് വരുമ്പോള് ഈ അനധികൃത നിയമനങ്ങള് പുനപ്പരിശോധിക്കും.\nവിശ്വാസികളെ മാറ്റി നിര്‍ത്തി മുന്നോട്ട് പോകാനാവില്ലെന്നാണ് സി.പി.എം കേന്ദ്ര കമ്മിറ്റി അംഗം ഗോവിന്ദന് മാസ്റ്റര് പറയുന്നത്. അതാണ് പാര്‍ട്ടി നയമെന്നും അദ്ദേഹം പറയുന്നു. അങ്ങനെയെങ്കില് ശബരിമല കേസില് ഇടതു സര്‍ക്കാര് നല്‍കിയ തെറ്റായ സത്യവാങ്മൂലം പിന്‍വലിച്ച് നേരത്തെ യു.ഡി.എഫ് സര്‍ക്കാര് സമര്‍പ്പിച്ച സത്യവാങ്മൂലം നല്‍കാമോ? അതിന് എന്തു കൊണ്ട് സര്‍ക്കാര് തയ്യാറാവുന്നില്ല?\nപാര്‍ട്ടി നിലപാട് അതാണെങ്കില് പാര്‍ട്ടി അതിന് മുന്‍കൈ എടുക്കുമോ?\nവിധി വന്നു കഴിഞ്ഞ ശേഷം എല്ലാവരുമായും ചര്‍ച്ച ചെയ്ത് എന്തു വേണമെന്ന് തീരുമാനിക്കുമെന്ന് സി.പി.എം പറയുന്നു. അത് തന്നെ വിശ്വാസി സമൂഹത്തെ കബളിപ്പിക്കലാണ്. അന്ന് സുപ്രീം കോടതി വിധി വന്നപ്പോള് എല്ലാവരുമായും ചര്‍ച്ച ചെയ്യണമെന്ന് യു.ഡി.എഫ് ആവശ്യപ്പെട്ടതാണ്. ഗവണ്‍മെന്റ് തയ്യാറായില്ല.\nസര്‍ക്കാര് ഒരു കാര്യത്തില് വ്യക്തത വരുത്തണം. ശബരിമലയില് സര്‍ക്കാര് ഭക്തരോടൊപ്പമാണോ? അവിടെ ആചാരങ്ങള് സംരക്ഷിക്കണോ, അതോ ചവിട്ടി മെതിക്കണോ? ഈ കാര്യത്തില് സര്‍ക്കാര് വ്യക്തത വരുത്തണം.\nനിലപാട് എന്താണെന്ന് പറയാതെ വിശ്വസി സൂഹത്തെ കബളിപ്പിക്കുന്ന നിലപാടാണ് സര്‍ക്കാരിന്റെത്.\nആചാരങ്ങളെയും അനുഷ്ഠാനങ്ങളെയും തകര്‍ക്കുന്ന നിലപാടാണ് സര്‍ക്കാര് സ്വീകരിച്ചത്. അത് തെറ്റാിയപ്പോയെന്ന് ഏറ്റു പറഞ്ഞ് മാപ്പു പറയാന് മുഖ്യമന്ത്രി തയ്യാറാവണം.\nആചാര സംരക്ഷണത്തിനായി നിയമം നിര്‍മ്മിക്കുമെന്ന് യു.ഡി.എഫ് പ്രഖ്യാപിച്ചിട്ടുണ്ട്. കേന്ദ്രത്തിനും ചെയ്യാം. എന്തു കൊണ്ടു ചെയ്യുന്നില്ല? ബി.ജെ.പിയുടെ കാപട്യമാണ് പുറത്തു വരുന്നത്.\nശബരിമലയുടെ കാര്യത്തിലെ നിയമ നിര്‍മ്മാണക്കാര്യം യു.ഡി.എഫ് പാര്‍ലമെന്റിലോ നിയമസഭയിലോ ഉന്നയിച്ചിരുന്നില്ലെന്ന് കുമ്മനം രാജശേഖരന് ആക്ഷേപം ഉന്നയിച്ചു. എന്നാല് പാര്‍ലമെന്റില് എന്.കെ. പ്രേമചന്ദ്രന് ശബരിമലയിലെ ആചാര്യ സംരക്ഷണത്തിനായി അനൗദ്യോഗിക ബില്ല് അവതരിപ്പിച്ചതാണ്. കേന്ദ്രം അതിനെ എതിര്‍ത്തു. ബി.ജെ.പി സര്‍ക്കാര് ഭക്തജനങ്ങള്‍ക്കെതിരായ നിലപാടാണ് പാര്‍ലമെന്റില് സ്വീകിരച്ചത്. നിയമസഭിയല് എം. വിന്‍സെന്റ് ശബരിമലയിലെ ആചാര്യ സംരക്ഷണത്തിന് സ്വകാര്യ ബില്ല് കൊണ്ടു വരാന് നോട്ടീസ് നല്‍കിയതാണ്. നിയമസഭാ സെക്രട്ടേറിയറ്റ് അനുമതി നിഷേധിച്ചു. യു.ഡി.എഫ് നേരത്തെ തന്നെ ഈ ബില്ലിന് വേണ്ടി ശ്രമിക്കുകയായിരുന്നു. ശബരിമലയിലെ ആചാര സംരക്ഷണത്തിന് കേന്ദ്ര സംസ്ഥാന സര്‍ക്കാരുകള്‍ക്ക് ആത്മാര്‍ത്ഥത ഉണ്ടായിരുന്നെങ്കില് ഈ ബില്ലുകള് സ്വീകരിച്ചാല് മതിയായിരുന്നു.\nഇന്ത്യയില് വൈരുദ്ധ്യാത്മക ഭൗതികവാദം പ്രായോഗകമല്ലെന്ന സി.പി.എം കേന്ദ്ര കമ്മറ്റി അംഗം എം.വി.ഗോവിന്ദന് മാസ്റ്ററുടെ വിലയിരുത്തല് പിണറായി വിജയന്റെ ഭരണത്തിന്റെ വിലയിരുത്തലാണ്.\nഭരണവര്‍ഗ്ഗം ധനമൂലധന ശക്തികളുടെ താത്പര്യ സംരക്ഷണത്തിനായി നിലകൊള്ളുന്നു എന്ന് ഗോവിന്ദന്‍മാസ്റ്റര് പറഞ്ഞത് പിണറായിയെ ഉദ്ദേശിച്ചു തന്നെയാണ്.\nമൂതലാളിത്തത്തിന്റെ കൂര്‍ത്തുമൂര്‍ത്ത പല്ലുകള് എന്ന് കമ്യൂണിസ്റ്റു ആചാര്യന്മാര് വിശേഷിപ്പിക്കുന്ന ലണ്ടന് സ്റ്റോക്ക് എക്‌സചേഞ്ചില് പോയി പിണറായി മണി അടിച്ചതും മൂലധന ശക്തികള്‍ക്ക് അടിമപ്പെട്ട് കൂടിയ പലിശയ്ക്ക് മസാലാ ബോണ്ടിറക്കി നാടിനെ അടിമപ്പെടുത്തിയതും ഗോവിന്ദന്‍മാസ്റ്ററെ ദുഖിപ്പിച്ചിട്ടുണ്ടാകണം.\nസ്പ്രിംഗ്‌ളര് കാരാറാണ് മറ്റൊരു ഉദാഹരണം. സാമ്രാജ്യത്വ കുത്തക കമ്പനിയുടെ താത്പര്യത്തിനടിമപ്പെട്ട് കേരളത്തിലെ ജനങ്ങളുടെ ആരോഗ്യവിവരം തന്നെ മറിച്ചു വില്‍ക്കാനാണ് കരാറുണ്ടാക്കിക്കളഞ്ഞത്. അതും അമേരിക്കന് നിയമം അടിസ്ഥാനപ്പെടുത്തി.\nഎന്തിന് ഏറെ പറയുന്നു. ബഹുരാഷ്ട്ര കുത്തകയായ പി.ഡബളിയു.സിക്ക് നമ്മുടെ സെക്രട്ടേറിയറ്റില് ഓഫീസ് തുടങ്ങാന് പോലും തയ്യാറായ സര്‍ക്കാരാണ് പിണറായിയുടേത്. പ്രതിപക്ഷമാണ് അത് തടഞ്ഞത്.\nസ്വന്തം പാര്‍ട്ടി തന്നെ അഞ്ചു വര്‍ഷത്തേക്ക് ഭരണം കിട്ടിയപ്പോള് ഇത്രയൊക്കെ ചെയ്‌തെങ്കില് വൈരുദ്ധ്യാത്മക ഭൗതിക വാദം എങ്ങനെ നടപ്പാവാനാണ് എന്ന് ഗോവിന്ദന് മാസ്റ്റര് ചിന്തിച്ചെങ്കില് തെറ്റു പറയാനില്ല. ഇന്ന് ശത കോടീസ്വരന്മാരുടെയും മൂലധന ശക്തികളുടെയും ഏറ്റവും വലിയ വക്താവായി കേരളത്തിലെ ഭരണാധികാരികള് മാറിയിരിക്കുന്നു.\nസ്വര്‍ണ്ണക്കടത്ത് കേസില് കേന്ദ്ര ഏജന്‍സികള്‍ക്ക് കൂട്ടു വിലങ്ങിട്ടിരിക്കുകയാണ്. ഈ കേസ് അട്ടിമറിക്കാന് ബി.ജി.പിയും സി.പി.എമ്മും ധാരണയായിട്ടുണ്ട്. ഇ.ഡിയുടെ അന്വേഷണം ഇപ്പോള് എവിടെയെന്നറിയില്ല, എന്.ഐ.എയുടെ അന്വേഷണം എവിടെയെന്നറിയില്ല. ശിവശങ്കരന്റെ ജാ്മ്യത്തെ കസ്റ്റംസ് എതിര്‍ത്തില്ല. പുതിയ ബി.ജെ.പി – സി.പി.എം ബാന്ധവത്തില് കേസ് അട്ടിമറിക്കപ്പെടുകയാണ്. പക്ഷേ അത്ര എളുപ്പത്തില് അത് അട്ടിമറിക്കാനാവില്ല. അത്രയ്ക്ക ശക്തമായ തെളിവുകളുണ്ട്.\nPrevious Previous post: പിന്‍വാതില് നിയമനം; മണ്ണെണ്ണ ഒഴിച്ച് പ്രതിഷേധിച്ച് പിഎസ്‌സി ഉദ്യോഗാര്‍ത്ഥികള്\nNext Next post: സമൂഹത്തില് ക്രിയാത്മക ചലനങ്ങള് സൃഷ്ടിക്കുവാന് ഇനി പ്രതീക്ഷ ഇടതുപക്ഷം; തിരക്കഥാകൃത്ത് പ്രവീൺ ഇറവങ്കര കേരള കോൺഗ്രസ് (എം)ൽ ചേരുന്നു


‘നടി മേഘ്‌നയുടെ മുൻഭർത്താവ് ഡോൺ ടോണി വീണ്ടും വിവാഹിതനായി..’ – ഫോട്ടോസ് വൈറൽ – POCKET CREATIONS\nSwathyMay 21, 2020 6:21 am\nചന്ദനമഴ എന്ന സീരിയലിലെ അമൃതയായി അഭിനയിച്ച് മലയാളികളുടെ പ്രിയങ്കരിയായി മാറിയ താരമാണ് നടി മേഘ്ന വിൻസെന്റ്. സീരിയലിലും ടി.വി ഷോകളിലും സിനിമയിലും എല്ലാം താരത്തിനെ അവസരങ്ങൾ തേടിയെത്തിയിരുന്നു. നടി ഡിമ്പിൾ റോസിന്റെ സഹോദരനുമായുള്ള വിവാഹത്തിന് ശേഷവും താരം സീരിയലുകളിൽ അഭിനയം തുടർന്നിരുന്നു.\nതമിഴ് സീരിയൽ മേഖലകളിൽ ഇപ്പോഴും സജീവമാണ് മേഘ്ന. എന്നാൽ കഴിഞ്ഞ ഒരു മാസമായി മേഘ്‌നയുടെ വിവാഹബന്ധം വേർപ്പെടുത്തിയെന്ന തരത്തിലുള്ള വാർത്തകളായിരുന്നു വന്നുകൊണ്ടിരിക്കുന്നത്. എത്രത്തോളം സത്യം അതിലുണ്ടെന്ന് പ്രേക്ഷകർക്ക് സംശയമുണ്ടായിരുന്നു. അതിനെല്ലാം വിരാമമിട്ടുകൊണ്ട് താരത്തിന്റെ ഭർത്താവവായിരുന്ന ഡോൺ തന്നെ രംഗത്ത് വന്നു.\nസംഭവം സത്യമാണെന്ന് ഇരുവരും നിയമപരമായി ബന്ധം വേർപിരിഞ്ഞിട്ട് 8 മാസങ്ങൾ പിന്നിട്ടെന്നും ഡോൺ പറയുകയുണ്ടായി. ഇപ്പോഴിതാ സംശയങ്ങൾക്ക് എല്ലാം മാറ്റിനിർത്തി, ഡോണിന്റെ രണ്ടാം വിവാഹത്തിന്റെ ചിത്രങ്ങൾ സോഷ്യൽ മീഡിയയിൽ വൈറലായിരിക്കുകയാണ്. ആഡ്‌സ് വെഡ്ക്രഫ്ട് എന്ന വെഡിങ് കമ്പനിയാണ് ഡോണിന്റെ വിവാഹത്തിന്റെ ചിത്രങ്ങൾ പുറത്തുവിട്ടിരിക്കുന്നത്.\nലോക്ക് ഡൗൺ നിയമങ്ങൾ എല്ലാം പാലിച്ചായിരുന്നു വിവാഹം. കോട്ടയം സ്വദേശിനിയായ ഡിവൈന് ക്ലാരയാണ് ഡോണിന്റെ വധു. ഇതോടുകൂടി ഡോണും മേഘ്‌നയും തമ്മിൽ പ്രചരിച്ചിരുന്ന ഊഹാപോഹങ്ങള്‍ക്കും വാർത്തകൾക്കും തിരശീല വീണിരിക്കുകയാണ്. ഡോണിന് ആശംസകൾ അറിയിച്ച് ബന്ധുക്കളും സുഹൃത്തുക്കളും പോസ്റ്റിന് താഴെ കമന്റ് ഇട്ടിട്ടുണ്ട്.\nബന്ധം വേർപ്പെടുത്തിയെങ്കിലും തളർന്നിരിക്കാൻ മേഘ്‌നയും തയ്യാറല്ലായിരുന്നു. പുതിയതായി ഒരു യൂട്യൂബ് ചാനലിന് തുടക്കം കുറിക്കുകയും ആ സംരംഭം വിജയിക്കുകയും ചെയ്‌തു. മേഘ്‌നയും അമ്മാമ്മയും തമ്മിലുള്ള രസകരമായ വീഡിയോസ് തന്റെ യൂട്യൂബ് ചാനലിൽ അപ്‌ലോഡ് ചെയ്‌തിട്ടുണ്ട്.\nNEWER POST‘എന്റെ ഭീമന്.. സഫലമാകുന്ന ആ സ്വപ്നത്തിന് ജന്മദിനാശംസകൾ..’ – ആശംസകൾ അറിയിച്ച് ശ്രീകുമാർ മേനോൻ\nOLDER POST‘അങ്ങനെ ഒരാളെ കല്യാണം കഴിക്കാനാണ് എനിക്ക് ആഗ്രഹം..’ – തുറന്ന് പറഞ്ഞ് നടി അനു ഇമ്മാനുവൽ


anoop-menon «eപത്രം – Cinema – സിനിമ – ePathram.com\nനമുക്ക് പാ‍ര്‍ക്കാന് കുടുംബ പ്രേക്ഷകര് ഏറ്റെടുത്തു\nഅനൂപ് മേനോന് നായകനാകുന്ന കുടുംബ ചിത്രമായ “നമുക്ക് പാര്‍ക്കാന്” റിലീസ് ചെയ്തു. റിലീസ് ചെയ്ത ആദ്യ ദിവസം തന്നെ മികച്ച പ്രതികരണമാണ് ചിത്രത്തിനു ലഭിക്കുന്നത്. ആദ്യ ദിനം തന്നെ കുടുംബ പ്രേക്ഷകര് ചിത്രത്തെ ഏറ്റെടുക്കുന്ന കാഴ്ചയാണ് തിയേറ്ററുകളില് കാണുവാന് കഴിയുന്നത്. സംവിധായകന് അജി ജോണിന്റെ ടേസ്റ്റ് സിനിമയേക്കാള് സീരിയലിനോട് ആണെങ്കിലും ദ്വയാര്‍ത്ഥ പ്രയോഗങ്ങളോ ഐറ്റം ഡാന്‍സോ ഇല്ലാതെ, കുടുംബ സമേതം കാണാന് കഴിയുന്ന ചിത്രം എന്നതിനാലാണ് പ്രേക്ഷകര് അഡ്ജസ്റ്റു ചെയ്യുന്നത്. അനൂപ് മേനോനും മേഘ്‌നയുമാണ് ചിത്രത്തില് പ്രധാന റോളുകള് ചെയ്തിരിക്കുന്നത്.\nവീടു വെയ്ക്കുവാന് ആഗ്രഹിക്കുന്ന ഒരു കുടുംബത്തിന്റെ ആഗ്രഹവും, അവരുടെ സ്വപ്നങ്ങളുമാണ് ചിത്രത്തിന്റെ കഥ. സാധാരണക്കാരുടെ ജീവിതത്തിലെ നിരവധി മുഹൂര്‍ത്തങ്ങളിലൂടെ ചിത്രം കടന്നു പോകുന്നു. ലാളിത്യത്തോടൊപ്പം ജീവിതത്തോട് ചേര്‍ന്നു നില്‍ക്കുന്നു എന്നത് തന്നെയാണ് പ്രേക്ഷകരെ ചിത്രത്തിലേക്ക് ആകര്‍ഷിക്കുന്നത്. കുടുംബ ചിത്രങ്ങളുടെ സംവിധായകന് എന്ന നിലയില് ഏറെ പ്രശസ്തനായ സത്യന് അന്തിക്കാട് രചനയും സംവിധാനവും നിര്‍വ്വഹിക്കുന്ന ചിത്രങ്ങള്‍ക്ക് സംഭവിച്ചു കൊണ്ടിരിക്കുന്ന നിലവാരത്തകര്‍ച്ചയെ വെച്ചു നോക്കുമ്പോള് ഈ ചിത്രം എത്രയോ ഭേദം എന്ന് പ്രേക്ഷകനു തോന്നിയാല് അല്‍ഭുതപ്പെടേണ്ടതില്ല.\nഅനൂപും മേഘ്‌നയും ജയസൂര്യയും അഭിനയിച്ച ബ്യൂട്ടിഫുള് എന്ന ചെറിയ ചിത്രത്തിനു വലിയ സ്വീകാര്യതയാണ് ലഭിച്ചത്. തിരക്കഥാകൃത്ത്, ഗാന രചയിതാവ് എന്നീ നിലയിലും അനൂപ് ശ്രദ്ധിക്കപ്പെട്ടു കഴിഞ്ഞു. ബ്യൂട്ടിഫുള്ളിലെ മിഴിനീര്‍ത്തുള്ളികള് എന്ന് ആരംഭിക്കുന്ന ഗാനം ഏറെ ശ്രദ്ധ പിടിച്ചു പറ്റിയിരുന്നു. ഈ ചിത്രത്തിലും അനൂപ് രചിച്ച ഗാനം ഉണ്ട്. കവിയൂര് പൊന്നമ്മ, സുധീഷ്, ടിനി റ്റോം, ഗീതാ വിജയന് തുടങ്ങിയവരാണ് മറ്റു അഭിനേതാക്കൾ.\nവായിക്കുക: actress, anoop-menon, meghna-raj\nമമ്മൂട്ടിക്കായി രഞ്ജിത്ത് ‘ലീല’ മാറ്റിവെച്ചു\nമമ്മൂട്ടിക്ക് വേണ്ടി രഞ്ജിത്ത് തന്റെ സ്വപ്ന പദ്ധതി മാറ്റി വെക്കുന്നു. ഇനി മോഹല് ലാല് ചിത്രം ‘സ്പിരിറ്റ് ‘ ഇറങ്ങിയ ഉടനെ മമ്മൂട്ടി ചിത്രം തുടങ്ങാനാണ് പരിപാടി അതിനായി രഞ്ജിത്ത് തന്റെ സ്വപ്ന ചിത്രമായ ‘ലീല’ മാറ്റിവെക്കുന്നു. ഈയിടെ ഇറങ്ങിയ കോബ്രയും ബോക്സോഫീസില് മൂക്കുകുത്തി വീണതോടെ മമ്മൂട്ടിക്ക് ഉടന് ഒരു വിജയചിത്രം അത്യാവശ്യമാണ്. തന്‍റെ പരാജയകഥകള് തുടരാന് മെഗാസ്റ്റാര് ആഗ്രഹിക്കുന്നില്ല. അതിനാലാണ് രഞ്ജിത്തിനെ പ്രത്യേകം വിളിച്ചുവരുത്തി ഒരു പുതിയ പ്രൊജെക്ടിനെ പറ്റി ഉടന് ചിന്തിച്ചത്, കയ്യൊപ്പ്, പാലേരി മാണിക്യം ഒരു പാതിരാ കൊലപാതകത്തിന്റെ കഥ, പ്രാഞ്ചിയേട്ടന് എന്നീ നല്ല ചിത്രങ്ങള് ഒരുക്കിയ രേഞ്ഞിത്തിനെ കൊണ്ട് തന്നെ വേണം തന്റെ അടുത്ത ചിത്രമെന്ന മമ്മൂട്ടിയുടെ ആഗ്രഹത്തിന് മുന്നില് രഞ്ജിത്ത് സമ്മതിക്കുകയായിരുന്നു അതുകൊണ്ടുതന്നെ, ഈ വര്‍ഷത്തെ പ്ലാനിംഗില് കാര്യമായ ഉടച്ചുവാര്‍ക്കലുകള് നടത്തിയിരിക്കുകയാണ് മമ്മൂട്ടി. ‘സ്പിരിറ്റ്’ റിലീസിനായി ഒരുക്കുന്ന രഞ്ജിത്തിനെ മറ്റെല്ലാ തിരക്കുകളില് നിന്നും മാറ്റി തന്‍റെ പുതിയ സിനിമയ്ക്കായി കൂട്ടുവിളിച്ചിരിക്കുകയാണ് മമ്മൂട്ടി. ശങ്കര് രാമകൃഷ്ണന്‍റെ തിരക്കഥയില് രഞ്ജിത് മമ്മൂട്ടിച്ചിത്രം ഒരുക്കുന്നു എന്നാണ് സൂചന. അനൂപ് മേനോന് പറഞ്ഞ കഥയാണ് ചെയ്യുന്നത്.\nവായിക്കുക: anoop-menon, filmmakers, mammootty, mohanlal\nമമ്മൂട്ടി – രഞ്ജിത് ടീം വീണ്ടും\nമമ്മൂട്ടി രഞ്ജിത് ടീം വീണ്ടും ഒന്നിക്കുന്നു. കോക്‍ടെയില്, ബ്യൂട്ടിഫുള് തുടങ്ങിയ ഹിറ്റ് സിനിമകളെഴുതിയ അനൂപിന്‍റെതാണ് തിരക്കഥ. കൈയ്യൊപ്പ്, പാലേരി മാണിക്യം, പ്രാഞ്ചിയേട്ടന് തുടങ്ങിയ ചിത്രങ്ങളാണ് ഇതിനു മുമ്പ് ഇറങ്ങിയ രഞ്ജിത്ത് മമ്മൂട്ടി ചിത്രങ്ങൾ. വന് വിജയമായ പ്രാഞ്ചിയേട്ടന് ശേഷം മമ്മൂട്ടിയുമായി ഒരു ചെറിയ ഇടവേളയെടുത്താണ് രഞ്ജിത് വീണ്ടും ഒന്നിക്കുന്നത്. ഈ വര്‍ഷം അവസാനം ചിത്രീകരണം ആരംഭിക്കും. ഇപ്പോള് സ്പിരിറ്റിന്‍റെ പോസ്റ്റ് പ്രൊഡക്ഷന് ജോലികളിലാണ് രഞ്ജിത്. അതിന് ശേഷം ‘ലീല’ എന്ന സിനിമയുടെ ചിത്രീകരണം ആരംഭിക്കും. മുരളി മൂവീസിന്‍റെ ബാനറില് മാധവന് നായരാണ് ഈ സിനിമ നിര്‍മ്മിക്കുന്നത്.\nവായിക്കുക: anoop-menon, mammootty\n« മമ്മൂട്ടിയുടെ മകന് മോഹന്‍ലാലിന്റെ മകനായി വേഷമിടുന്നു\nബേബി ശ്യാമിലി വീണ്ടും മലയാളത്തില് »


നീറ്റ്, ജെ.ഇ.ഇ. പരീക്ഷകൾ നീട്ടിവെക്കണം | NEET JEE exam\nനീറ്റ്, ജെ.ഇ.ഇ. പരീക്ഷകൾ നീട്ടിവെക്കണം\nAug 28, 2020, 10:58 PM IST\nഇന്ത്യയിൽ കോവിഡ് രോഗികളുടെ എണ്ണം 50,000 ആയിരുന്ന സമയത്താണ് പരീക്ഷ നീട്ടാനുള്ള തീരുമാനമെടുത്തത് എന്നോർക്കണം. ഇത്രയേറെ വിദ്യാർഥികൾ പങ്കെടുക്കുന്ന പരീക്ഷ മാറ്റിവെക്കുന്നതാണ് ബുദ്ധിയെന്ന് അന്നുകരുതിയ അതേ സർക്കാർ, ഇന്ന് കോവിഡ് രോഗികൾ 34 ലക്ഷം കടന്നിരിക്കേ പതിനായിരക്കണക്കിനുവരുന്ന വിദ്യാർഥികളെ പരീക്ഷയെഴുതിപ്പിക്കുന്നത് ഉചിതമാണെന്ന് ചിന്തിക്കുന്നത് വൈരുധ്യമാണ്. വിദ്യാർഥികളുടെയും പരീക്ഷച്ചുമതലയുള്ള അധ്യാപകരുടെയും ആരോഗ്യവും സുരക്ഷയും മുൻനിർത്തി, വീട്ടിലിരുന്ന് പരീക്ഷയെഴുതാൻ വിദ്യാർഥികളെ അനുവദിക്കുന്നതാകും പ്രായോഗികമെന്നാണ് എന്റെ അഭിപ്രായം\nകോവിഡ്-19 സമ്മാനിച്ച ദുരിതങ്ങളിൽ ഏറ്റവും സമ്മർദമനുഭവിക്കുന്നത് നമ്മുടെ വിദ്യാർഥിസമൂഹമാണ്. മികച്ച വിദ്യാഭ്യാസം മുന്നിൽക്കണ്ട് എത്രയോ സമയവും പണവും ഊർജവും ചെലവഴിച്ചിട്ടും നമ്മുടെ നിയന്ത്രണത്തിനപ്പുറമുള്ള സാഹചര്യങ്ങളിൽത്തട്ടി തങ്ങളുടെ പദ്ധതികളോരോന്നായി തടസ്സപ്പെടുന്നതിനാണ് ഈ കാലത്ത് അവർക്ക് സാക്ഷിയാകേണ്ടിവന്നത്.\nമുൻവിധികളുടെയും ഇല്ലായ്മയുടെയും ചങ്ങലകളിൽനിന്ന് മോചനംനേടാനുള്ള മാർഗമായാണ് വിദ്യാർഥികളിൽ ഭൂരിഭാഗവും വിദ്യാഭ്യാസത്തെ കാണുന്നത്. കോവിഡ് മഹാമാരിയും തുടർന്നുവന്ന അടച്ചിടലും അതുമായി ബന്ധപ്പെട്ടുള്ള നിയന്ത്രണങ്ങളും വിദ്യാർഥികളുടെ ആ സ്വപ്നങ്ങൾക്ക് തിരിച്ചടിയായി.\nഅവനവന്റെ ആരോഗ്യമാണോ അതോ അക്കാദമികഭാവിയാണോ വലുതെന്ന് തീരുമാനിക്കേണ്ട ഭീകരമായ ധർമസങ്കടം വിദ്യാർഥികൾക്കുമേൽ ഈ സാഹചര്യത്തിൽ അടിച്ചേൽപ്പിക്കുന്നത് പരിഹാസ്യമാണ്. ലജ്ജാവഹമെന്നുപറയട്ടെ, നീറ്റ്, ജെ.ഇ.ഇ. മെയിൻ പരീക്ഷയ്ക്ക് തയ്യാറെടുക്കുന്ന ഒട്ടേറെ വിദ്യാർഥികൾ ഇപ്പോൾ നേരിടുന്നത് ഇതേ പ്രശ്നമാണ്. സെപ്റ്റംബറിൽ നീറ്റ്, ജെ.ഇ.ഇ. പരീക്ഷകൾ നടത്തണമെന്നാണ് സർക്കാർ തീരുമാനം. നീറ്റ്, ജെ.ഇ.ഇ. പരീക്ഷകൾ ഏപ്രിൽ, മേയ് മാസങ്ങളിൽ നടത്തേണ്ടിയിരുന്നതാണ്. കോവിഡ് കാരണം രണ്ടുതവണ പരീക്ഷ മാറ്റിവെക്കുകയുണ്ടായി.\nഇന്ത്യയിൽ കോവിഡ് രോഗികളുടെ എണ്ണം 50,000 ആയിരുന്ന സമയത്താണ് പരീക്ഷ നീട്ടാനുള്ള തീരുമാനമെടുത്തത് എന്നോർക്കണം. ഇത്രയേറെ വിദ്യാർഥികൾ പങ്കെടുക്കുന്ന പരീക്ഷ മാറ്റിവെക്കുന്നതാണ് ബുദ്ധിയെന്ന് അന്നുകരുതിയ അതേ സർക്കാർ, ഇന്ന് കോവിഡ് രോഗികൾ 34 ലക്ഷം കടന്നിരിക്കേ പതിനായിരക്കണക്കിനുവരുന്ന വിദ്യാർഥികളെ പരീക്ഷയെഴുതിപ്പിക്കുന്നത് ഉചിതമാണെന്ന് ചിന്തിക്കുന്നത് വൈരുധ്യമാണ്. യുക്തിരഹിതവും അപകടകരവുമായ തീരുമാനമാണിത്.\nആളുകൾ കൂടുന്ന പരിപാടികൾ വേണ്ടെന്നും ആൾക്കൂട്ടമൊഴിവാക്കി കോവിഡ് വ്യാപനത്തിനുള്ള സാധ്യത കുറയ്ക്കണമെന്നും കോവിഡ്‌ചട്ടങ്ങളിൽ കൃത്യമായി പറയുന്നുണ്ട്. അതുകൊണ്ടുതന്നെ, പൊതുജനാരോഗ്യത്തെയെങ്കിലും കണക്കിലെടുത്ത് വിദ്യാർഥികളെ നേരിട്ട് പരീക്ഷാകേന്ദ്രങ്ങളിലെത്തിച്ച് നീറ്റ്, ജെ.ഇ.ഇ. പരീക്ഷകൾ നടത്താനുള്ള നീക്കം പിൻവലിക്കണം.\nഇത്തരമൊരു നടപടിയുണ്ടാക്കിയ പുലിവാലുകൾ നാം നേരത്തേ അനുഭവിച്ചറിഞ്ഞിട്ടുണ്ട്. ജൂലായിൽ കേരളത്തിൽ കേരള എൻജിനിയറിങ്, ആർക്കിടെക്ചർ ആൻഡ് മെഡിക്കൽ പരീക്ഷ (കീം) നടത്തിയിരുന്നു. വിദ്യാർഥികളെ നേരിട്ട് പരീക്ഷാകേന്ദ്രത്തിലെത്തിക്കുന്നതിനുപിന്നിലെ അപകടത്തെക്കുറിച്ച് മുന്നറിയിപ്പുനൽകിയും പരീക്ഷ മാറ്റിവെക്കണമെന്നാവശ്യപ്പെട്ടും ഞാൻ കേരള മുഖ്യമന്ത്രിക്കും പരീക്ഷ നടത്തിപ്പ് അധികൃതർക്കും കത്തെഴുതിയിരുന്നു. എന്നാൽ, ആ മുന്നറിയിപ്പ് അവഗണിക്കപ്പെടുകയാണുണ്ടായത്. പിന്നാലെത്തന്നെ പ്രതീക്ഷിച്ച ദുരന്തവുമുണ്ടായി. ശരിയായ സാമൂഹികാകലം ഉറപ്പുവരുത്താനോ പരീക്ഷയെഴുതുന്നവരുടെ എണ്ണത്തിൽ നിയന്ത്രണമേർപ്പെടുത്താനോ ഒരു നടപടിയുമുണ്ടായിരുന്നില്ല. വിദ്യാർഥികളും അവരുടെ രക്ഷിതാക്കളും ഒപ്പംവന്നവരുമെല്ലാം ചേർന്ന് കേരളത്തിലെ പരീക്ഷാകേന്ദ്രങ്ങളിൽ വലിയ തിരക്കാണുണ്ടായത്. ഫലമോ? കോവിഡ് രോഗികളുടെ എണ്ണത്തിൽ വൻവർധന.\nനീറ്റ്, ജെ.ഇ.ഇ. പരീക്ഷകൾ കീം പോലെയല്ല. 25 ലക്ഷത്തിലേറെപ്പേരാണ് ഇതുവരെ പരീക്ഷയ്ക്ക് രജിസ്റ്റർചെയ്തത്. വരാനിരിക്കുന്ന ദുരന്തത്തിന്റെ ആഴമെത്രത്തോളമായിരിക്കുമെന്ന് ഈ സംഖ്യതന്നെ സൂചിപ്പിക്കുന്നുണ്ട്. കീം പരീക്ഷയെത്തുടർന്നുണ്ടായതിനെക്കാൾ എത്രയോ ഇരട്ടി വ്യാപ്തിയുണ്ടാകും അതിന്. അഹിതമായത് സംഭവിക്കാതിരിക്കാൻ ഒരൊറ്റ മാർഗമേ നമുക്കുമുന്നിലുള്ളൂ. സെപ്റ്റംബറിൽ പരീക്ഷനടത്താനുള്ള തീരുമാനം പുനഃപരിശോധിക്കണം. ഏറ്റവും കുറഞ്ഞത് നവംബറിൽ, ദീപാവലിക്കുശേഷം നടത്താവുന്ന രീതിയിലേക്ക് പരീക്ഷ നീട്ടണം. ആ തീയതിയിലും പരീക്ഷാനടത്തിപ്പ് പ്രായോഗികമല്ലെങ്കിൽ, ഒരു അധ്യയനവർഷം നഷ്ടപ്പെടുത്താൻ വിദ്യാർഥികളെ നിർബന്ധിക്കാനാവില്ലെന്ന് സർക്കാർ പറയുന്നതിനോട് യോജിക്കുന്നു. അങ്ങനെയൊരു സാഹചര്യമുണ്ടായാൽ വിദ്യാർഥികളുടെയും പരീക്ഷാച്ചുമതലയുള്ള അധ്യാപകരുടെയും ആരോഗ്യവും സുരക്ഷയും മുൻനിർത്തി, വീട്ടിലിരുന്ന് പരീക്ഷയെഴുതാൻ വിദ്യാർഥികളെ അനുവദിക്കുന്നതാകും പ്രായോഗികമെന്നാണ് എന്റെ അഭിപ്രായം. പരീക്ഷാഹാളുകൾ ഒഴിവാക്കി സ്വന്തം വീടുകളിൽ പരീക്ഷയെഴുതുന്നതാകും വിദ്യാർഥികൾക്കും നല്ലത്. അല്ലാത്തപക്ഷം ഈ പരീക്ഷാഹാളുകളാകും കോവിഡ്-19ന്റെ സൂപ്പർ സ്പ്രെഡ് കേന്ദ്രങ്ങൾ.\nഎന്തെങ്കിലും കാരണങ്ങളാൽ വീട്ടിൽ പരീക്ഷയെഴുതാൻ ബുദ്ധിമുട്ടുള്ള വിദ്യാർഥികൾക്കായി ഓൺലൈൻ സൗകര്യമുള്ള കേന്ദ്രങ്ങൾ സർക്കാർ ഒരുക്കണം. ഇത്തരത്തിൽ സൗകര്യമില്ലാത്ത വിദ്യാർഥികൾ വളരെക്കുറവായിരിക്കുമെന്നതുകൊണ്ടുതന്നെ, കോവിഡ് വ്യാപനമൊഴിവാക്കാൻ സാമൂഹിക അകലം ഉൾപ്പെടെയുള്ള ചട്ടങ്ങൾ പാലിക്കാൻ ബുദ്ധിമുട്ടുമുണ്ടാവില്ല.\nവിദ്യാർഥികളുടെ അക്കാദമികനിലവാരം കൃത്യമായി നിർണയിക്കുന്നതിന് ഈ സവിശേഷ സാഹചര്യത്തിനനുസൃതമായി പരീക്ഷാനടത്തിപ്പിനെ ഉടച്ചുവാർക്കേണ്ടതുണ്ട്. കുട്ടികളുടെ അഭിരുചിയളക്കാനുള്ള ചോദ്യങ്ങൾ സാധാരണരീതിയിൽനിന്ന് വ്യത്യസ്തമാവണം. പഠനോപാധികളും റഫറൻസ് മെറ്റീരിയലുകളും മറ്റും കുട്ടികൾക്ക് വീടുകളിൽ ലഭിക്കാനുള്ള സാധ്യതകൂടി കണക്കിലെടുത്തുവേണം ചോദ്യങ്ങൾ തയ്യാറാക്കാൻ. കുട്ടികളുടെ ഓർമശക്തിക്ക് ഊന്നൽകൊടുത്തുകൊണ്ട്, പാഠങ്ങൾ ഓർമിച്ചെടുക്കാനും സാമാന്യയുക്തിയും സങ്കലനവും വിശകലനവും അളക്കാനുമുള്ള സാധാരണ പരീക്ഷാസങ്കല്പത്തിൽനിന്ന് വേറിട്ടതായിരിക്കണം ഇത്തവണത്തെ പരീക്ഷകളെന്ന് ചുരുക്കം.\nഇത്തരത്തിൽ മൊത്തത്തിൽ മാറ്റം കൊണ്ടുവരുന്നത് ഒരുപക്ഷേ കാലങ്ങളായി ഒരേ രീതി പിന്തുടരുന്ന പരീക്ഷാനടത്തിപ്പുകാർക്ക് വെല്ലുവിളിയായേക്കാം. പാരമ്പര്യരീതിയിൽ പരീക്ഷയ്ക്ക് തയ്യാറെടുത്തുവന്നിരുന്ന വിദ്യാർഥികൾക്കും ചെറിയ രീതിയിലുള്ള ബുദ്ധിമുട്ടുകളുണ്ടാകും. എന്നാൽ, മഹാമാരി അതിന്റെ പാരമ്യത്തിലെത്തി നിൽക്കുന്ന സമയത്ത് നമ്മുടെ എല്ലാ അനുമാനങ്ങളെയും രീതികളെയും പുതിയ കാലത്തിന്റെ അടിസ്ഥാനത്തിൽ ചോദ്യംചെയ്യാൻ നമ്മൾ നിർബന്ധിതരാകുകയാണ്.\nഈ പ്രതിസന്ധി നമ്മളെല്ലാം ഒന്നിച്ചുനേരിടുന്നതാണ്. സാഹചര്യങ്ങൾക്കനുസരിച്ച് നാം ഉയിർത്തെഴുന്നേൽക്കുകതന്നെ വേണം. ഈ കാലത്തും നമ്മൾ പതിവുരീതിയിൽത്തന്നെ മുന്നോട്ടുപോകണമെന്നുശഠിക്കുന്നതിൽ ഒട്ടേറെ അപകടങ്ങളും ഭീഷണികളും പതിയിരിപ്പുണ്ട്. നീറ്റ്, ജെ.ഇ.ഇ. പരീക്ഷാനടത്തിപ്പിന്റെ കാര്യത്തിലുമതെ.\nപരീക്ഷനടത്താനുള്ള തീരുമാനത്തിനെതിരേ പ്രതിപക്ഷം ഭരണത്തിലുള്ള ഏഴ് സംസ്ഥാനങ്ങളിലെ മുഖ്യമന്ത്രിമാർ ഇതിനകം സുപ്രീംകോടതിയെ സമീപിച്ചുകഴിഞ്ഞു. പരീക്ഷ മാറ്റിവെക്കണമെന്നാവശ്യപ്പെട്ട് കോൺഗ്രസിന്റെ വിദ്യാർഥിപ്രസ്ഥാനമായ ദേശീയ വിദ്യാർഥി യൂണിയൻ (എൻ.എസ്.യു.ഐ.) നിരാഹാര സമരവും നടത്തി. വിദ്യാർഥിവിരുദ്ധരെന്ന് തങ്ങളെ കാലം വിളിക്കുന്നത് കേൾക്കേണ്ടെങ്കിൽ, ശരിക്കും നിങ്ങൾ ചെറുപ്പക്കാരായ ഇന്ത്യൻ പൗരന്മാരുടെ ക്ഷേമം ആഗ്രഹിക്കുന്നെങ്കിൽ കേന്ദ്രസർക്കാർ ഈ ആവശ്യങ്ങൾക്കും പ്രതിപക്ഷത്തിനും ചെവികൊടുത്തേ മതിയാവൂ. കോവിഡിനെത്തുടർന്നുണ്ടായ എല്ലാ പ്രശ്നങ്ങളിലേതിനും സമാനമായി, പരീക്ഷാനടത്തിപ്പുവിഷയത്തിലും കൃത്യമായ പരിഹാരങ്ങൾ നിർദേശിക്കാനില്ല. എന്നിരുന്നാലും, വീട്ടിൽവെച്ച് പരീക്ഷയെഴുതാൻ സംവിധാനമൊരുക്കുന്നത് ഇത്രയും കാലം കഠിനപ്രയത്നംചെയ്ത വിദ്യാർഥികൾക്ക് സ്വന്തം ആരോഗ്യം പണയംവെക്കാതെ തങ്ങളുടെ സ്വപ്നം നേടിയെടുക്കാൻ സഹായകമാകും. ഈ സാഹചര്യത്തിന്റെ ഗൗരവോന്മുഖ യാഥാർഥ്യവുമായി സർക്കാർ പൊരുത്തപ്പെടണം. കോവിഡ് വ്യാപനത്തിന്റെ മൂർധന്യാവസ്ഥയിൽ പരീക്ഷാകേന്ദ്രങ്ങളിൽ നേരിട്ടെത്തി പരീക്ഷയെഴുതിക്കാനുള്ള, ദീർഘവീക്ഷണമില്ലാത്തതും ദുർബലവുമായ തീരുമാനം തങ്ങളുടെ ശോഭനമായ ഭാവിയിലേക്കുള്ള പാതയിൽ തടസ്സമായെന്ന് വിദ്യാർഥികൾക്ക് തോന്നുകയുമരുത്.\nവിദ്യാർഥികളെയും രാജ്യത്തിന്റെയും നന്മയ്ക്കായി അവരുടെ സുരക്ഷ ഉറപ്പുവരുത്തേണ്ടത് നമ്മുടെ ഉത്തരവാദിത്വമാണ്. രാജ്യത്തിന്റെ ഭാവി നിർണയിക്കുന്നവരും ഭാവി നേതാക്കളുമാണവർ.\nകാഴ്ചപ്പാടുമാറ്റത്തിന്റെ മാർപാപ്പയാണ് ഫ്രാൻസിസ്. ‘എല്ലാം സഹോദരർ’ എന്ന ..\nNEET JEE exam


തമിഴ് റോക്കേഴ്‌സ് വെല്ലുവിളി യാഥാർഥ്യമായി; സിങ്കം3ഇന്റർനെറ്റിൽ - Indian Express Malayalam\nSingam3Suriya Online Hackers Tamil Rockers\nFebruary 10, 2017 01:11:41 pm\nസൂര്യ നായകനായെത്തുന്ന സിങ്കം3റിലീസ് ദിവസം തന്നെ ഇന്റർനെറ്റിൽ പ്രചരിപ്പിക്കുമെന്ന് വെല്ലുവിളിച്ച തമിഴ് റോക്കേഴ്സ് ചിത്രം ഇറങ്ങി മണിക്കൂറുകൾക്കുളളിൽ ലൈവ് സ്ട്രീമിങ്ങ് ചെയ്‌തു. ഇന്നലെയാണ് ചിത്രം റിലീസ് ചെയ്‌തത്. ചിത്രം പ്രദർശനത്തിന് എത്തുന്നതിനു മുൻപ് തന്നെ തമിഴ് റോക്കേഴ്‌സ് ഇന്റർനെറ്റിൽ അപ്‌ലോഡ് ചെയ്യുമെന്ന് പ്രഖ്യാപിച്ചിരുന്നു.\nഇന്ന് രാവിലെ 9.30ഓടെയാണ് ചിത്രം വെബ്സൈറ്റിൽ പ്രദർശിപ്പിക്കാൻ തുടങ്ങിയത്. തമിഴ് റോക്കേഴ്സിന്റെ ഫെയ്‌സ്ബുക്ക് പേജിൽ ചിത്രം ലഭ്യമാകുമെന്ന അറിയിപ്പോടെ ലിങ്കും നൽകിയിട്ടുണ്ട്. ശ്രീലങ്കയിൽ നിന്നാണ് ചിത്രം ഇന്റർനെറ്റിൽ അപ്‌ലോഡ് ചെയ്‌തിരിക്കുന്നതെന്ന് സൈബർ പൊലീസ് പറഞ്ഞു. കേരള പൊലീസിന്റെ സൈബർ ഡോം ചിത്രം ഇന്റർനെറ്റിൽ നിന്നും നീക്കം ചെയ്‌തു.\nസിങ്കം3പുറത്തിറങ്ങുന്ന ഫെബ്രുവരി 9ന് കൃത്യം 11 മണിക്ക് ചിത്രം ഫെയ്‌സ്ബുക്കിൽ ലൈവായി കാണിക്കുമെന്ന് തമിഴ് റോക്കേഴ്സ് ഭീഷണിപ്പെടുത്തിയെന്ന് നിർമാതാവ് കെ.ഇ.ജ്ഞാനവേൽ മുൻപ് പറഞ്ഞിരുന്നു. എന്നാൽ ജ്ഞാനവേൽ പറഞ്ഞതുപോലെ ഫെയ്‌സ്ബുക്കിലോ മറ്റ് സമൂഹമാധ്യമങ്ങളിലോ അല്ല പതിവ് പോലെ തന്നെയായിരിക്കും പ്രദർശനം എന്ന് തമിഴ് റോക്കേഴ്‌സും ട്വീറ്റ് ചെയ്‌തിരുന്നു. ചിത്രം ഇന്റർനെറ്റിൽ പ്രദർശിപ്പിച്ചതിനെതിരെ ചിത്രത്തിന്റെ അണിയറക്കാർ പൊലീസിൽ പരാതി നൽകിയിട്ടുണ്ട്.


KAMAL VARADOOR: RO IN TROUBLE\nറിയോഡിജനറോ: ജീവനാംശ കേസില് ബ്രസീല് മുന് താരം റൊമാരിയോ അറസ്‌റ്റില്. കുട്ടികള്‍ക്ക് ചെലവിനുളള തുക നല്‍കിയില്ലെന്ന റൊമാരിയോയുടെ ആദ്യ ഭാര്യ മോണിക്കാ സന്തോറോയുടെ പരാതി പരിഗണിച്ചാണ് പോലീസ് മുന് സൂപ്പര്‍താരത്തെ പിടികൂടിയത്. മോണിക്കയില് റൊമാരിയോക്ക് രണ്ട് കുട്ടികളാണുളളത്-19 കാരിയായ മോണിക്കിയും 15 കാരനായ റൊമാരിഞ്ഞോയും. ഈ രണ്ട് കുട്ടികളെയും മോണിക്കയാണ് സംരക്ഷിക്കുന്നത്. ഇവര്‍ക്ക് നല്‍കാനുളള ജീവനാംശം നല്‍കാന് റൊമാരിയോ വീഴ്‌ച്ച വരുത്തിയ സാഹചര്യത്തിലാണ് അറസ്‌റ്റെന്ന് പോലീസ് വക്താവ് വ്യക്തമാക്കി. എന്നാല് റൊമാരിയോ ജീവനാംശ തുക കൃത്യമായി നല്‍കിയിട്ടുണ്ടെന്നാണ് അദ്ദേഹത്തിന്റെ അഭിഭാഷകന് അറിയിച്ചത്. ഈ കാര്യത്തില് എന്തെങ്കിലും പറയാന് പക്ഷേ പോലീസ് തയ്യാറായില്ല. 2004 ലും ഇതേ വിഷയത്തില് റൊമാരിയോയെ പോലീസ് പിടികൂടിയിരുന്നു. 1994 ലെ ലോകകപ്പില് ബ്രസീലിനെ ജേതാക്കളാക്കുന്നതില് വലിയ പങ്ക് വഹിച്ച റൊമാരിയോ ഈയിടെയാണ് സോക്കര് മൈതാനം വിട്ടത്.\nലോകകപ്പ് സമരം അവസാനിച്ചു\nജോഹന്നാസ്‌ബര്‍ഗ്ഗ്: ലോകപ്പ് ഫുട്‌ബോളിന് ഒരുങ്ങുന്ന ദക്ഷിണാഫ്രിക്കയില് നിര്‍മ്മാണ തൊഴിലാളികള് പ്രതിഫല വര്‍ദ്ധനവ് ആവശ്യപ്പെട്ട് ആരംഭിച്ച സമരം പിന്‍വലിച്ചു. വേതനത്തില് പതിമൂന്ന് ശതമാനം വര്‍ദ്ധനവ് ആവശ്യപ്പെട്ടാണ് കഴിഞ്ഞയാഴ്‌ച്ച സമരം ആരംഭിച്ചത്. ഇന്നലെ നടന്ന ചര്‍ച്ചയില് തൊഴിലുടമകള് 12 ശതമാനം വേതന വര്‍ദ്ധനവ് നിര്‍ദ്ദേശിച്ചപ്പോള് തൊളിലാളി സംഘടനകള് ഒത്തുതീര്‍പ്പിന് തയ്യാറാവുകയായിരുന്നു. അടുത്ത വര്‍ഷമാണ് ദക്ഷിണാഫ്രിക്ക ഫിഫ ലോകകപ്പ് ഫുട്‌ബോളിന് ആതിഥേയത്വം വഹിക്കുന്നത്. ലോകകപ്പ് സ്‌റ്റേഡിയങ്ങളുടെ നിര്‍മാണ പ്രവര്‍ത്തനങ്ങള് അന്തിമ ഘട്ടത്തിലേക്ക് പ്രവേശിച്ച ഘട്ടത്തിലുളള സമരത്തില് സംഘാടകര് ഉത്‌കണ്‌ഠാകുലരായിരുന്നു. മൊത്തം 70,000 ത്തോളം വരുന്ന നിര്‍മ്മാണ ജോലിക്കാരാണ് സമരത്തില് പങ്കെടുത്തിരുന്നത്.\nആവേശത്തില് ഇറാഖ്, ഫലസ്‌തീന് തകര്‍ന്നു\nബാഗ്‌ദാദ്: വര്‍ഷങ്ങള്‍ക്ക് ശേഷം ഇറാഖികള് സ്വന്തം ഫുട്‌ബോള് ടീമിന്റെ കളി നേരില് കണ്ടു...! ഹവാര് മുല്ല മുഹമ്മദും കറാര് ജാസിമും അല്ലാ അബ്ദുല്ല സാഹറയുമെല്ലാം അരങ്ങ് തകര്‍ക്കുന്നത് കാണാന് 45,000 ത്തോളം പേരാണ് സാബ് സ്‌റ്റേഡിയത്തില് ഒത്തുകൂടിയത്. കനത്ത പോലീസ് കാവലില് നടന്ന മല്‍സരത്തില് ഇറാഖ് നാല് ഗോളിന് ഫലസ്‌തീനെ തകര്‍ത്തു. സദ്ദാം ഹുസൈന് രാജ്യം ഭരിക്കുന്ന സമയത്താണ് ഇറാഖികള് അവസാനമായി ഫുട്‌ബോള് നേരില് കണ്ടത്. സദ്ദാം പുറത്താവുകയും അധിനിവേശം നടക്കുകയും ചെയ്‌തപ്പോള് ജനങ്ങളുടെ സ്വാതന്ത്ര്യത്തിനൊപ്പം ഫുട്‌ബോളും മരിച്ചു. സ്വന്തം ടീം ഏഷ്യയിലെ ചാമ്പ്യന്മാരായത് പോലും പത്രത്താളുകളിലൂടെയാണ് ജനം അറിഞ്ഞത്. ഇറാഖില് ആഭ്യന്തര കലാപം രൂക്ഷമായ ദിനങ്ങളിലായിരുന്നു ദേശീയ ടീം ഏഷ്യാകപ്പില് മുത്തമിട്ടത്. ഇപ്പോള് ശാന്തമായി കൊണ്ടിരിക്കുന്ന രാജ്യത്ത് സ്‌നേഹത്തിന്റെയും സൗഹൃദത്തിന്റെയും സന്ദേശവുമായാണ് ഫുട്‌ബോള് എത്തിയത്. ഇറാഖിലേക്ക് കളിക്കാന് വരാന് ഒരു ടീമും തയ്യാറായിരുന്നില്ല. പക്ഷേ ഇറാഖികളെ പോലെ പീഡിപ്പിക്കപ്പെടുന്ന ഫലസ്‌തീനികള് കളിക്കാന് തയ്യാറായി.\n2002 ജൂലൈ 22 നാണ് അവസാനമായി ബാഗ്‌ദാദില് ഒരു രാജ്യാന്തര ഫുട്‌ബോള് മല്‍സരം നടന്നത്. അന്നത്തെ അങ്കത്തില് കരുത്തരായ സിറിയയെ 1-2ന് തോല്‍പ്പിക്കാന് ഇറാഖിന് കഴിഞ്ഞിരുന്നു.\nരാജ്യത്ത് ഏറ്റവുമധികം ആരാധകരുളള ഗെയിമാണ് ഫുട്‌ബോള്. പ്രാദേശിക തലത്തില് തന്നെ മികച്ച താരങ്ങളെ സംഭാവന ചെയ്‌തിട്ടുളള ഇറാഖിന് പക്ഷേ യുദ്ധവും കലാപങ്ങളുമായി പിടിച്ചുനില്‍ക്കാന് കഴിയാത്ത സാഹചര്യം വന്നപ്പോള് കളി മൈതാനങ്ങള് പോലും കലാപവേദികളായി മാറി.\nഇത് വരെ അടക്കിവെച്ചിരുന്ന ഫുട്‌ബോള് താല്‍പ്പര്യമാണ് ഇന്നലെ ഇറാഖികള് പുറത്തുവിട്ടത്. ശരിക്കും സോക്കര് ഭ്രാന്താണ് ബാഗ്‌ദാദില് പ്രകടമായത്. ഇറാഖിന്റെയും ഫലസ്‌തീന്റെയും ദേശീയ പതാകകളുമായി ഇറാഖ് വിജയിക്കട്ടെ എന്ന മുദ്രാവാക്യവുമായാണ് ആരാധകര് നീങ്ങിയത്. സുന്നികളും ശിയാക്കളും സഹോദരന്മാരാണെന്നും ഗാസക്ക് തങ്ങള് തുറന്ന പിന്തുണ നല്‍കുന്നതായും യുവാക്കള് വിളിച്ചുപറഞ്ഞു. മല്‍സരത്തിന്റെ തൊട്ട് മുമ്പ് സ്റ്റേഡിയത്തില് വെളളരിപ്രാവുകളെ പറത്തുകയും ബലൂണുകള് വാനിലേക്ക് ഉയര്‍ത്തുകയും ചെയ്‌തു.\nമല്‍സരം ആസ്വദിക്കാന് വീല് ചെയറില് പോലും ആരാധകര് എത്തിയിരുന്നു. തന്റെ ആരോഗ്യം മോശമാണെങ്കിലും മനസ്സ് നിറയെ ഫുട്‌ബോളാണെന്ന് വീല് ചെയറില് കളി കാണാനെത്തിയ കരീം അഹമ്മദ് പറഞ്ഞു. വര്‍ഷങ്ങളായി രാജ്യത്തിന്റെ മല്‍സരം കാണാന് കൊതിക്കുന്നു. ഇത് വരെ കണ്ടത് യുദ്ധങ്ങളാണ്. ഫുട്‌ബോള് മൈതാനങ്ങളില് പോലും രക്തമാണ് വീണത്. ഭീകരാക്രമണങ്ങളിലും കലാപങ്ങളിലും ഇറാഖ് തളര്‍ന്നിട്ടില്ല എന്നതിന് വ്യക്തമായ തെളിവാണ് ഫുട്‌ബോള് മല്‍സരമെന്നും അദ്ദേഹം പറഞ്ഞു.\nഇപ്പോള് ബാഗ്‌ദാദില് ഫുട്‌ബോളിന് ഫിഫയുടെ നിരോധമുണ്ട്. ആസ്ഥാന നഗരത്തില് കലാപങ്ങള് ആവര്‍ത്തിക്കുന്ന സാഹചര്യത്തിലാണ് ഫിഫ ഫുട്‌ബോള് നിരോധിച്ചത്. ഫിഫയുടെ നിരോധനം വകവെക്കാതെയാണ് ഇറാഖും ഫലസ്‌തീനും ഏറ്റുമുട്ടിയത്. മല്‍സരത്തിനിടെ അനിഷ്ട സംഭവങ്ങളൊന്നും റിപ്പോര്‍ട്ട് ചെയ്യപ്പെട്ടിരുന്നില്ല. ഈ സാഹചര്യത്തില് പഴയ തീരുമാനം പിഫ പുന:പരിശോധിക്കണമെന്ന് ഇറാഖ് ഫുട്‌ബോള് ഫെഡറേഷന് സീനിയര് വക്താവായ നാജി ഹമൂദ് പറഞ്ഞു.\n2003 ലാണ് അമേരിക്കന് സൈന്യം ഇറാഖ് പിടിച്ചത്. അന്ന് മുതല് കനത്ത സുരക്ഷയിലാണ് ബാഗ്‌ദാദ് ഉള്‍പ്പെടെയുള്ള നഗരങ്ങള്. എങ്ങും എവിടെയും യു.എസ് സൈനീകര് അണിനിരന്നിട്ടും പലപ്പോഴായി കാര് ബോംബ് സ്‌ഫോടനങ്ങള് നഗരത്തെ പിടിച്ചുകുലുക്കിയിരുന്നു. ഫുട്‌ബോള് മല്‍സരം നടക്കുന്നിടത്ത് മാത്രം അയ്യായിരത്തോളം പോലീസുകാരും സൈനീകരുമാണ് അണിനിരന്നത്.\nതകര്‍പ്പന് പ്രകടനം നടത്തി സൂപ്പര് താരം ഹാവര് മുല്ല മുഹമ്മദ് കാണികളുടെ കൈയ്യടിയും നേടി. ഇരുപതതിയേഴാം മിനുട്ടില് ഹാവറാണ് ടീമിന്റെ ആദ്യ ഗോള് സ്‌ക്കോര് ചെയ്‌തത്. കറാര് ജാസിം, അല്ലാ അബ്ദുല്ല സാഹറ, ഇമാദ് മുഹമ്മദ് എന്നിവരാണ് മറ്റ് ഗോളുകള് നേടിയത്.\nഫിലാഡല്‍ഫിയ: രണ്ട് വര്‍ഷം മുമ്പ് നടന്ന അതേ ക്വാര്‍ട്ടര് ഫൈനല് കോണ്‍കാകാഫ് ഗോള്‍ഡ് കപ്പ് ഫുട്‌ബോളില് വീണ്ടും. നിലവിലെ ജേതാക്കളായ അമേരിക്ക പാനമയുമായി കളിക്കുന്നു. ശനിയാഴ്‌ച്ചയാണ് ലിന്റോണിലെ ഫൈനാന്‍ഷ്യല് ഫീല്‍ഡില് ക്വാര്‍ട്ടര്. കഴിഞ്ഞ ഗോള്‍ഡ് കപ്പില് പാനമയെ തോല്‍പ്പിക്കാന് അമേരിക്ക വിയര്‍ത്തിരുന്നു. പക്ഷേ ഇത്തവണ ടീം ശക്തമാണ്. ഈയിടെ ദക്ഷിണാഫ്രിക്കയില് നടന്ന ഫിഫ കോണ്‍ഫെഡറേഷന് കപ്പ് ഫുട്‌ബോളില് അവര് ഫൈനല് വരെയെത്തിയിരന്നു. കലാശപ്പോരാട്ടത്തില് ശക്തരായ ബ്രസീലിനെതിരെ രണ്ട് ഗോളിന്റെ ലീഡും നേടി. പക്ഷേ അവസാനത്തില് മൂന്ന് ഗോളുകള് വഴങ്ങി പരാജയപ്പെട്ടു. ഗ്രൂപ്പ് ബിയില് നടന്ന മല്‍സരങ്ങളില്ലെല്ലാം കരുത്ത് പ്രകടിപ്പിച്ച അമേരിക്ക പക്ഷേ ഹെയ്‌ത്തിക്ക് മുന്നില് തളര്‍ന്നിരുന്നു.\nലോര്‍ഡ്‌സ്: ആന്‍ഡ്ര്യൂ ഫ്രെഡ്ഡി ഫ്‌ളിന്റോഫിനോട് അദ്ദേഹത്തിന്റെ ശരീരം തന്നെ പറഞ്ഞിരിക്കുന്നു-അഞ്ച് ദിവസത്തെ ക്രിക്കറ്റ് മതിയാക്കാന്. നിരന്തരമായ പരുക്കില് തളര്‍ന്ന കൂറ്റന് ഓള്‍റൗണ്ടര് ശരീരം പറഞ്ഞത് കേട്ടിരിക്കുന്നു-ഈ ആഷസ് പരമ്പരയോടെ അദ്ദേഹം ടെസ്‌റ്റ് ക്രിക്കറ്റ് മതിയാക്കുകയാണ്. ഇനി ഏകദിനങ്ങളിലും 20-20 ക്രിക്കറ്റിലും മാത്രമായിരിക്കും ഓള്‍റൗണ്ടറുടെ സേവനം ഇംഗ്ലണ്ടിന് ലഭിക്കുക.\nഇംഗ്ലണ്ട് അവസാനമായി കളിച്ച 48 ടെസ്‌റ്റുകളില് 25 ലും ആരോഗ്യ കാരണങ്ങളാല് ഫ്രെഡ്ഡി പുറത്തായിരുന്നു. ഇപ്പോള് നടക്കുന്ന ആഷസ് പരമ്പരയിലെ, കാര്‍ഡിഫില് നടന്ന ആദ്യ ടെസ്റ്റില് അദ്ദേഹം മികവ് പ്രകടിപ്പിച്ചു. പക്ഷേ പരുക്ക് വേട്ടയാടി. ലോര്‍ഡ്‌സില് ആരംഭിക്കുന്ന രണ്ടാം ടെസ്‌റ്റിലും പരമ്പരയിലെ അവശേഷിക്കുന്ന മല്‍സരങ്ങളിലും പങ്കെടുക്കാന് അദ്ദേഹതതിന് താല്‍പ്പര്യമുണ്ട്. ശരീരം നിര്‍ത്താന് പറഞ്ഞിരിക്കുന്നു. ശരീരത്തെ അനുസരിക്കുന്നതാണ് നല്ലത്-ഇന്നലെ വിരമിക്കല് പ്രഖ്യാപിക്കാന് വിളിച്ചുചേര്‍ത്ത വാര്‍ത്താ സമ്മേളനത്തില് അദ്ദേഹം പറഞ്ഞു. കാല്‍ക്കുഴയില് നാല് ശസ്‌ത്രക്രിയകളാണ് ഫ്രെഡ്ഡി നടത്തിയത്. കാല്‍മുട്ടില് ഒരു ശസ്‌ത്രക്രിയ നടത്തി. കാല്‍മുട്ടില് തന്നെ വേദന അനുഭവപ്പെട്ട് മൂന്ന് തവണകളിലായി ചികില്‍സ തേടി. കാര്‍ഡിഫില് കളിക്കമ്പോഴും വേദനയുണ്ടായിരുന്നു. ശരീരം ഈ വിധത്തില് പ്രതികരിക്കുമ്പോള് കളി തുടരുന്നതില് കാര്യമില്ലെന്ന് ഫ്രെഡ്ഡി പറഞ്ഞു. 2005 മുതല് ടെസ്‌റ്റ് ക്രിക്കറ്റില് സജീവമാവാന് പരുക്കുകള് ഫ്രെഡ്ഡിയെ അനുവദിച്ചിരുന്നില്ല. ഒരു പരുക്കില് നിന്ന് മറ്റൊരു പരുക്കുമായി പൂര്‍ണ്ണസമയം പുനരധിവാസമായിരുന്നു പലപ്പോഴും. പരുക്കുകള് വേട്ടയാടിയപ്പോഴെല്ലാം സ്വയം ചോദിച്ച ചോദ്യമാണ് വിരമിച്ചാലോയെന്ന്. ഇപ്പോള് അതിന് സമയമായിരിക്കുന്നു- മുന് നായകന് പറഞ്ഞു. ലോര്‍ഡ്‌സില് പരിശീലനത്തിനിടെ തന്നെ ഫ്രെഡ്ഡി സഹതാരങ്ങളോട് തന്റെ തീരുമാനം അറിയിച്ചിരുന്നു. ടീമിന്റെ ക്യാപ്‌റ്റനായിരുന്ന പോള് കോളിംഗ്‌വുഡ്, ഇപ്പോഴത്തെ നായകന് ആന്‍ഡ്ര്യൂ സ്‌ട്രോസ് എന്നിവരെല്ലാം ഫ്രെഡ്ഡി തീരുമാനത്തില് നിരാശ പ്രകടിപ്പിച്ചു. എന്നാല് ആരോഗ്യത്തെ അവഗണിക്കാന് ആര്‍ക്കും കഴിയാത്ത സാഹചര്യത്തില് സഹതാരത്തിന്റെ തീരുമാനത്തെ എല്ലാവരും അനുകൂലിക്കുന്നു.\nകാര്‍ഡിഫ് ടെസ്റ്റില് 35 ഓവറുകളാണ് ഫ്രെഡ്ഡി പന്തെറിഞ്ഞത്. ഒരു വിക്കറ്റ് മാത്രമാണ് ലഭിച്ചതെങ്കിലും ഓസ്‌ട്രേലിയക്കാര്‍ക്ക് ഫ്രെഡ്ഡി സ്വാതന്ത്ര്യം അനുവദിച്ചിരുന്നില്ല. ലോര്‍ഡ്‌സില് ഇന്നാംരഭിക്കുന്ന രണ്ടാം ടെസ്‌റ്റില് ഫ്രെഡ്ഡി കളിക്കുന്നത് ക്രിക്കറ്റ് മക്കയിലെ തന്റെ അവസാന പോരാട്ടമെന്ന നിലയിലാണ്.\nലോര്‍ഡ്‌സ്: ഫുട്‌ബോള് മൈതാനത്ത് ഡേവിഡ് ബെക്കാമും ലെന്‍ഡാല് ഡോണോവാനും തമ്മിലുള്ള വാക് പോരാട്ടത്തിന് വിരമമായപ്പോള് ഇതാ ക്രിക്കറ്റ് ലോകത്തില് നിന്നും പുതിയ തമ്മിലടി... ഓസ്‌ട്രേലിയന് ടീമിന്റെ നായകന് റിക്കി പോണ്ടിംഗും ഇംഗ്ലണ്ടിന്റെ മുന് കോച്ചും ഇപ്പോള് ഉപദേഷ്ടാവുമായ ഡങ്കണ് ഫ്‌ളെച്ചറും തമ്മിലാണ് അടി. ക്രിക്കറ്റ് മര്യാദകളെക്കുറിച്ച് സംസാരിക്കാന് ഫ്‌ളെച്ചറിന് ഒരധികാരവുമില്ലെന്നാണ് ഇന്നലെ റിക്കി തുറന്നടിച്ചത്. ഫ്‌ളെച്ചറുടെ കാപട്യം ക്രിക്കറ്റ് ലോകത്തിന് അറിയാമെന്നും കാര്‍ഡിഫില് നടന്ന ആഷസ് പരമ്പരയിലെ ആദ്യ ടെസ്റ്റിന്റെ അവസാന ദിവസത്തില് ഇംഗ്ലീഷ് ബാറ്റ്‌സ്‌മാന്മാര് നീതിക്ക് നിരക്കാത്ത നീക്കങ്ങളാണ് നടത്തിയതെന്നും ഓസ്‌ട്രേലിയന് നായകന് പറയുന്നു. കാര്‍ഡിഫ് ടെസ്റ്റിലെ ഇംഗ്ലീഷ് സമീപനത്തെ പോണ്ടിംഗ് ചോദ്യം ചെയ്‌തപ്പോള് ഓസീസ് നായകനും ടീമും അത്രയങ്ങ് മര്യാദക്കാരാവരുതെന്ന പരിഹാസവുമായി ഫ്‌ളെച്ചര് രംഗത്ത് വന്നിരുന്നു. കാര്‍ഡിഫില് ഓസ്‌ട്രേലിയ വിജയതതിന് അരികിലെത്തിയ സമയത്തില് ഇംഗ്ലണ്ടിന്റെ അവസാന ബാറ്റ്‌സ്‌മാന്മാര് സമയത്തെ കൊല്ലാന് ബോധപൂര്‍വ്വം ശ്രമം നടത്തിയതായി റിക്കി പറഞ്ഞതാണ് ഫ്‌ളെച്ചറെ പ്രകോപിപ്പിച്ചത്. അവസാന വിക്കറ്റില് ഇംഗ്ലണ്ട് പിടിച്ചുനിന്നത് കൊണ്ട് മാത്രമാണ് ഓസ്‌ട്രേലിയക്ക് വിജയം ലഭിക്കാതെ പോയത്. മല്‍സരത്തിന്റെ അന്തിമ നിമിഷങ്ങളില് പന്ത്രണ്ടാമനായ ബിലാല് ഷിഫായത്തും ഫിസിയോ തെറാപിസ്റ്റ് സ്റ്റീവ് മക്കെയിഗും മൈതാനത്ത് വന്ന് കൂറെ സമയം അപഹരിച്ചുവെന്നത് ശരിയല്ലെന്നാണ് ഫ്‌ളെച്ചര് പറയുന്നത്. അങ്ങനെയൊന്നും സംഭവിച്ചിട്ടില്ല. ഓസ്‌ട്രേലിയക്കാരാണ് കളിക്ക് നിരക്കാത്ത കാര്യങ്ങള് ചെയ്‌തത്. അവര് നിരന്തരം അമ്പയറില് സമ്മര്‍ദ്ദം ചെലുത്തി. സ്വന്തം ബൗളര്‍മാര്‍ക്ക് അന്തിമഘട്ടത്തില് അവസരങ്ങള് ഉപയോഗപ്പെടുത്താന് കഴിഞ്ഞില്ലെന്ന നിരാശയില് ഇംഗ്ലണ്ടിനെ കുറ്റം പറയുന്നത് പോണ്ടിംഗ് അവസാനിപ്പിക്കണമെന്നും മുന് കോച്ച് പറഞ്ഞിരുന്നു.\nഫ്‌ളെച്ചറിന്റെ വാക്കുകള്‍ക്ക് താന് അധികമായ വില നല്‍കുന്നില്ലെന്നാണ് പോണ്ടിംഗ് പറയുന്നത്. അദ്ദേഹം എന്ത് പറഞ്ഞാലും എനിക്കത് വിഷയമല്ല. കാരണം എന്റെ ലോകത്ത് അദ്ദേഹത്തിന് സ്ഥാനമില്ല. ക്രിക്കറ്റ് ലോകത്തും അദ്ദേഹത്തിന് വലിയ സ്ഥാനമില്ലെന്നാണ് താന് കരുതുന്നതെന്നും പോണ്ടിംഗ് പറഞ്ഞു.\nആഷസ് പരമ്പരയിലെ ആദ്യ ടെസ്റ്റ് സമനിലയില് അവസാനിച്ചതിനെ തുടര്‍ന്ന് രണ്ട് ടീമുകളും തമ്മിലുളള ബന്ധം വഷളായിട്ടുണ്ട്. ഇരു ടീമിലെയും താരങ്ങള് പരസ്‌പരം കുറ്റം പറയുകയാണ്. അവസാന ദിവസത്തില് കെവിന് പീറ്റേഴ്‌സണും മിച്ചല് ജോണ്‍സണും തമ്മിലും സ്‌റ്റിയൂവര്‍ട്ട് ബ്രോഡും പീറ്റര് സിഡിലും തമ്മിലും കൊമ്പ് കോര്‍ത്തിരുന്നു. ഇംഗ്ലീഷ് താരം ഗ്രയീം സ്വാന് ബാറ്റ് ചെയ്യുമ്പോള് സിഡില് നിരന്തരം ഷോട്ട് ബോളുകള് എറിഞ്ഞതും ചര്‍ച്ച ചെയ്യപ്പെട്ടിരുന്നു. എന്നാല് സമ്മര്‍ദ്ദത്തില് കളിക്കുമ്പോള് ഇത്തരം പിണക്കങ്ങള് സാധാരണമാണെന്നാണ് ഇംഗ്ലീഷ് ക്യാപ്‌റ്റന് ആന്‍ഡ്ര്യൂ സ്‌ട്രോസ് പറയുന്നത്. തന്റെ ടീം ഒരു തെറ്റും ചെയ്‌തിട്ടില്ലെന്ന് പോണ്ടിംഗും പറയുന്നു. നാളെ പരമ്പരയലെ രണ്ടാം ടെസ്റ്റ് ലോര്‍ഡ്‌സില് ആരംഭിക്കുമ്പോള് കാര്യങ്ങള് അത്രയെളുപ്പമല്ലെന്ന് സാരം.\nജയ്‌പ്പൂര്: മുന് ഇന്ത്യന് ഓള്‍റൗണ്ടര് മനോജ് പ്രഭാകര് രഞ്‌ജി ട്രോഫി ക്രിക്കറ്റിനുളള രാജസ്ഥാന് ടീമിന്റെ പരിശീലകനാവുന്നു. പുതിയ സീസണ് മുതല് പ്രഭാകറായിരിക്കും പുതിയ പരിശീലകന്. കെ.പി ഭാസ്‌ക്കറായിരുന്നു കഴിഞ്ഞ രണ്ട് സീസണില് ടീമിന്റെ പരിശീലകന്. പക്ഷേ ടീം നിരാശപ്പെടുത്തിയ സാഹചര്യത്തിലാണ് പന്തയ വിവാദത്തില് അല്‍പ്പകാലം അകറ്റിനിര്‍ത്തപ്പെട്ട താരം വരുന്നത്.\nന്യൂഡല്‍ഹി: ക്രിക്കറ്റ് മൈതാനത്ത് മിന്നിയ മുഹമ്മദ് അസ്‌ഹറുദ്ദീന് പാര്‍ലമെന്റ്‌് ക്രീസില് പുതിയ ഇന്നിംഗ്‌സിന് തകര്‍പ്പന് തുടക്കമിട്ടു. മൊറാദാബാദില് നിന്നുള്ള പാര്‍ലമെന്റംഗമായ അസ്‌ഹര് ഇന്ത്യന് കായികരംഗത്തെ തകര്‍ച്ചകളില് പത്ത് മിനുട്ട് സംസാരിച്ചപ്പോള് അംഗങ്ങളെല്ലാം തുറന്ന പിന്തുണയാണ് നല്‍കിയത്.\nഗാംഭീര് നമ്പര് വണ്\nദുബായ്: ഐ.സി.സി ടെസ്റ്റ് റാങ്കിംഗില് ഒന്നാം നമ്പര് ബാറ്റ്‌സ്‌മാനായി ഇന്ത്യയുടെ ഗൗതം ഗാംഭീര്. പുതിയ റാങ്കിംഗിലാണ് ഡല്‍ഹിക്കാരന് ഒന്നാമനായിരിക്കുന്നത്.


12 Jun, 2019, 7:39 pm\n"നിഷ്പക്ഷത ഉള്ളവനല്ല, സത്യത്തോട് ആഭിമുഖ്യമുള്ളവനാണ് നല്ല ന്യായാധിപന്" – പാക്കിസ്ഥാനിലെ യുവകവിയായ റഹീല് ഫറൂഖിന്‍റെതാണ് ഈ വാക്കുകള്. നിഷ്പക്ഷനായിരിക്കുക എന്നത് മനുഷ്യന്‍റെ നല്ലൊരു ഗുണമായിട്ടാണ് പൊതുവെ കരുതപ്പെടുന്നത്. വൈരുദ്ധ്യമുള്ള രണ്ടോ അതിലധികമോ നിലപാടുകളുള്ളപ്പോള് ശ്രേഷ്ഠമായതും കൂടുതല് ശരിയായതും കണ്ടെത്താന് നിഷ്പക്ഷത പുലര്‍ത്തുന്നവരെയാണ് നാം സമീപിക്കുക.\nഎന്നാല് ഇന്നത്തെ സമൂഹത്തില് നിസ്സംഗതയെന്നത് നിഷ്പക്ഷതയായി തെറ്റിദ്ധരിക്കപ്പെടുന്നുണ്ടോ എന്നു സംശയിച്ചു പോവുകയാണ്. കാലാന്തരത്തില് വാക്കുകള് അവയുടെ ആദ്യമുണ്ടായിരുന്ന അര്‍ത്ഥം നഷ്ടപ്പെട്ട് പുതിയ അര്‍ത്ഥങ്ങള് സ്വീകരിക്കുന്നതുപോലെ നിഷ്പക്ഷത എന്ന പദത്തിനും അര്‍ത്ഥവ്യത്യാസം വന്ന് അത് ചുറ്റുമുള്ളവയോടുള്ള നിസ്സംഗതയായി പരിണമിച്ചുവോ? ഇപ്പോള് നിഷ്പക്ഷത പാലിക്കുന്നവര് അനുകൂലമോ പ്രതികൂലമോ ആയ നിലപാടുകളോട് അകലം പാലിക്കുക മാത്രമല്ല, ഏതെങ്കിലും തരത്തിലുള്ള നിലപാടുകള് എടുക്കാന് വൈമുഖ്യം ഉള്ളവരുമാണോ എന്ന് ചിന്തിച്ചുപോകുന്നു. നിഷ്പക്ഷത എന്നത് എല്ലാ വിധത്തിലുമുള്ള നിലപാടുകളില് നിന്നുള്ള ഒരു ഒളിച്ചോട്ടമായി മാറിയിരിക്കുന്നു. അത് ഒന്നിനോടും പക്ഷം ചേരാതെയുള്ള, സ്വന്തമായി നിലപാടുകള് എടുക്കാതിരിക്കാനുള്ള ഒരു മാര്‍ഗ്ഗമായി മാറിയോ? അതുകൊണ്ടായിരിക്കാം ഇംഗ്ലീഷ് തത്വചിന്തകനായ ചെസ്റ്റര്‍ട്ടന് ഇങ്ങനെ പറഞ്ഞത് "നിഷ്പക്ഷത എന്നത് നിസ്സംഗതയ്ക്കുള്ള പൊങ്ങച്ചപ്പേരാണ്. നിസ്സംഗതയാകട്ടെ, അറിവില്ലായ്മയുടെ ചാരുതയുള്ള ഒരു പേരാണ്."\nസ്വര്‍ഗ്ഗം, നരകം, ശുദ്ധീകരണസ്ഥലം എന്നിവയുടെ പ്രതിപാദനത്താല് പാശ്ചാത്യകലാകാരന്മാരുടെ പ്രചോദനമായ മധ്യകാലഘട്ടത്തിലെ പ്രസിദ്ധനായ ഇറ്റാലിയന് കവി ഡാന്‍റെ ഇങ്ങനെ പറയുന്നു, "നരകത്തിലെ ഏറ്റവും തീയുള്ള സ്ഥലം നിശ്ചയിക്കപ്പെട്ടിട്ടുള്ളത്, ഏറ്റവും ഗുരുതരമായ ധാര്‍മ്മിക പ്രതിസന്ധിയുടെ സമയങ്ങളില് നിഷ്പക്ഷത പുലര്‍ത്തിയവര്‍ക്കാണ്." പുതിയ നിയമത്താളുകളില് നാം ഭയത്തോടെ വായിക്കേണ്ട ഉപമയാണ് ധനവാന്‍റെയും ലാസറിന്‍റെയും ഉപമ. ധനവാന് നരകത്തില് പോകുവാന് ഇടയാക്കിയത് അവന് ലാസറിനോട് പുലര്‍ത്തിയ നിസ്സംഗതയാണ് (ലൂക്കാ 16:19-31).\n'തങ്ങള് പറയുന്നതാണ് സത്യം, അത് മാത്രമാണ് സത്യം'-എന്ന് കരുതുന്നവരാണ് നിലപാടുകള് തുറന്നു പറയാന് പലരെയും പലപ്പോഴും തടസ്സപ്പെടുത്തുന്നത്. ഞങ്ങള് പറയുന്നതും എഴുതുന്നതും സത്യമാണെന്ന് കരുതണമെന്നും അത് വള്ളിപുള്ളി തെറ്റാതെ വിശ്വസിക്കണമെന്നും ഏതെങ്കിലും അധികാരസമൂഹമോ, വ്യക്തികളോ ആവശ്യപ്പെടുന്നത് പരിഷ്കൃതമായ സംസ്കാരത്തിന്‍റെയോ ആരോഗ്യമുള്ള ചിന്താധാരയുടെയോ ലക്ഷണമല്ല. ഏതൊരു സ്ഥാപനത്തിനും അധികാരിക്കും സമൂഹത്തിനും അവരവരുടെ നിലപാടുകള് വ്യക്തമാക്കാം. അത് സ്വീകരിക്കണമോ വേണ്ടയോ എന്ന് തീരുമാനിക്കേണ്ടത് ഓരോ വ്യക്തിയുമാണ്. പ്രസ്താവിക്കപ്പെടുന്നത് സത്യമാണെങ്കില് ജനങ്ങള് അത് സ്വീകരിക്കും. അതില് അസത്യവും അര്‍ദ്ധസത്യവും അടങ്ങുമ്പോഴാണ് അതിനെ സ്വീകാര്യമാക്കുവാന് ബലം പ്രയോഗിക്കേണ്ടിവരുന്നത്. സമ്മര്‍ദ്ദതന്ത്രങ്ങള് ഉപയോഗിച്ച് മറ്റുള്ളവരെ വിശ്വസിക്കാന് നിര്‍ബന്ധിക്കുമ്പോള് നമ്മുടെ ജനാധിപത്യത്തിന് എന്ത് വിലയാണുള്ളത്? നമ്മുടെ സാഹോദര്യത്തിന് എന്ത് അര്‍ത്ഥമാണുള്ളത്?\nനിലപാടുകള് ഉണ്ടാവുക എന്നുള്ളത് പ്രധാനമാണ്. Elie Wiesel-ന്‍റെ വാക്കുകള് കടമെടുത്താല് 'നമ്മള് എപ്പോഴും ഏതെങ്കിലും ഒരു പക്ഷം പിടിക്കേണ്ടതായിട്ടുണ്ട്. നിഷ്പക്ഷത ചൂഷകനെയാണ് സഹായിക്കുക, ഇരയെയല്ല. നിശബ്ദത പീഢിപ്പിക്കുന്നവനെയാണ് പ്രോത്സാഹിപ്പിക്കുന്നത്, പീഢിതനെയല്ല.' നിലപാടുകളിലേക്ക് എത്തിച്ചേരണമെങ്കില് കാര്യങ്ങളുടെ നിജസ്ഥിതി അറിയാനും അവയെ വിശകലനം ചെയ്യാനുമുള്ള സമയവും സ്ഥൈര്യവും മാത്രം പോരാ, ലഭ്യമായ അറിവുകളില്‍നിന്ന് ഒരു ആശയം രൂപപ്പെടുത്താനും രൂപപ്പെടുത്തപ്പെട്ട ആശയങ്ങള് നിലപാടായി സധൈര്യം ഏറ്റുപറയാനും സാധിക്കണം. അതുകൊണ്ടുതന്നെ നിഷ്പക്ഷനാകുക എന്നത് ഇന്നത്തെ സമൂഹത്തില് വളരെയേറെ എളുപ്പമുള്ള ജോലിയായിരിക്കുന്നു. നിലപാടുകള് ഉണ്ടാകുന്നതാണ് ഇന്ന് ക്ലേശകരമായിട്ടുള്ളത്. കാരണം സ്വന്തം നിലപാടുകള് കൂടെയുള്ളവരുടെ നിലപാടുകളോട് ചേര്‍ന്നുപോകുന്നതാകണമെന്നില്ല. അതുകൊണ്ടുതന്നെ വ്യത്യസ്തമായ നിലപാടുകളുള്ളവരുമായി പലപ്പോഴും സംവദിക്കേണ്ടിവരുന്നു. വ്യത്യസ്തമായ നിലപാടുകളുള്ളവരുമായി ആരോഗ്യകരമായ ഒരു സംവാദത്തിന്‍റെ സംസ്കാരം ഇനിയും നമ്മുടെയിടയില് ഉരുത്തിരിയേണ്ടിയിരിക്കുന്നു.\nനാം സത്യമന്വേഷിക്കുമ്പോള് ക്രിസ്തുവിനെ തന്നെയാണ് അന്വേഷിക്കുക. അതൊരു ഐച്ഛികമായ വിഷയമല്ല, മറിച്ച് ഓരോ ക്രിസ്ത്യാനിയുടെയും ഉത്തരവാദിത്വമാണ്, പ്രധാനവും പ്രഥമവുമായ കര്‍ത്തവ്യമാണ്. നിസ്സംഗത പാപമാണ്. സത്യത്തെ മുന്‍വിധികളില്ലാതെ അന്വേഷിക്കാനും കണ്ടെത്താനും അതിനുവേണ്ടി നില കൊള്ളാനും സാധിക്കട്ടെ. "തെറ്റിനു നേരേ കണ്ണടയ്ക്കുന്നവന് ഉപദ്രവം വരുത്തിവയ്ക്കുന്നു; ധൈര്യപൂര്‍വ്വം ശാസിക്കുന്നവനാകട്ടെ, സമാധാനം സൃഷ്ടിക്കുന്നു (സുഭാ. 10:10).


എ.കെ ആന്റണിയോടൊപ്പം തിരുവനന്തപുരത്തേക്ക് കാല്‍നട യാത്ര നടത്തിയ ഹനീഫ ചേവാര് ഇനി ഓര്‍മ്മ – Utharadesam\nഎ.കെ ആന്റണിയോടൊപ്പം തിരുവനന്തപുരത്തേക്ക് കാല്‍നട യാത്ര നടത്തിയ ഹനീഫ ചേവാര് ഇനി ഓര്‍മ്മ\nJuly 15, 2021 Published Time: 4:28 PM\nപൈവളിഗെ: 53 വര്‍ഷം മുമ്പ് സാക്ഷാല് എ.കെ ആന്റണിയോടൊപ്പം കാസര്‍കോട്ട് നിന്ന് തിരുവനന്തപുരത്തേക്ക് കാല്‍നട യാത്ര നടത്തിയ ഹനീഫ ചേവാര് ഓര്‍മ്മയായി. 73 വയസ്സായിരുന്നു. ഇന്നലെ രാത്രിയാണ് അന്തരിച്ചത്. യൂത്ത് കോണ്‍ഗ്രസ് മുന് ജില്ലാ സെക്രട്ടറിയും പൈവളിഗെ മണ്ഡലം കോണ്‍ഗ്രസ് കമ്മിറ്റി പ്രസിഡണ്ടും പഞ്ചായത്ത് യു.ഡി.എഫ് കമ്മിറ്റി ചെയര്‍മാനുമായിരുന്നു.\n1968ല് അന്നത്തെ യൂത്ത് കോണ്‍ഗ്രസ് സംസ്ഥാന പ്രസിഡണ്ടായിരുന്ന എ.കെ ആന്റണിയോടൊപ്പം കാസര്‍കോട്ട് നിന്ന് രണ്ട് പേരാണ് പദയാത്രയില് ഉണ്ടായിരുന്നത്. ഹനീഫ് ചേവാറും എ.എം കയ്യംകൂടലും. വര്‍ഷങ്ങള്‍ക്ക് ശേഷം, 2005ല് കാസര്‍കോട്ട് വെച്ച് നടന്ന മറ്റൊരു പദയാത്രയുടെ ഉദ്ഘാടനം നിര്‍വ്വഹിച്ച് എ.കെ.ആന്റണി തന്നെയാണ് ആ കഥ പറഞ്ഞത്. മമ്മൂട്ടി-ശ്രീനിവാസന് സിനിമയായ ‘കഥപറയുമ്പോള്’ എന്ന ചിത്രത്തിലെ ക്ലൈമാക്‌സ് രംഗം പോലെയാണ് അന്ന് പുതിയ ബസ്സ്റ്റാന്റ് പരിസരത്ത് തടിച്ചുകൂടിയവര് ആ കഥ കേട്ടുനിന്നത്. 1968 ഏപ്രില് ഒന്നിന് കാസര്‍കോട്ട് നിന്ന് ആന്റണിയുടെ നേതൃത്വത്തില് തിരുവനന്തപുരത്തേക്ക് പട്ടിണിയാത്ര സംഘടിപ്പിച്ചിരുന്നു. ഒരു തരത്തില് പറഞ്ഞാല് എ.കെ ആന്റണി എന്ന നേതാവിന്റെ വളര്‍ച്ചക്ക് നിമിത്തമായ ഒരു പദയാത്രയായിരുന്നു അത്. ആന്റണി ആവേശം അടക്കാനാവാതെ ആ കാല്‍നടയാത്രയെക്കുറിച്ച് വിശദീകരിച്ചു. ആന്റണിയുടെ വാക്കുകള് ഇങ്ങനെയായിരുന്നു; 37വര്‍ഷം മുമ്പ് (1968ല്) ഞാന് യൂത്ത് കോണ്‍ഗ്രസ് സംസ്ഥാന അധ്യക്ഷനായിരിക്കെ കാസര്‍കോട്ട് നിന്ന് കാല്‍നടയായി യാത്ര നടത്തിയിരുന്നു. ഇ.എം.എസ് നമ്പൂതിരിപ്പാട് മുഖ്യമന്ത്രിയും കെ.ആര് ഗൗരിയമ്മ ഭക്ഷ്യമന്ത്രിയുമായിരുന്നു. റേഷന് വഴി ഒരാള്‍ക്ക് ആറ് ഔണ്‍സ് മാത്രം അരിയാണ് അന്ന് വിതരണം ചെയ്തിരുന്നത്. ഇത് ഒരാള്‍ക്ക് ഒരു നേരത്തെ ഭക്ഷണത്തിന് പോലും തികയുമായിരുന്നില്ല. ഇതില് പ്രതിഷേധിച്ചായിരുന്നു യാത്ര. അന്ന് ഞങ്ങളോടൊപ്പം കാസര്‍കോട് നിന്ന് ഹനീഫ എന്നൊരാള് ഉണ്ടായിരുന്നു. ഹനീഫയുടെ മുഖം ഇന്നും എനിക്കോര്‍മ്മയുണ്ട്. ഹനീഫ അന്ന് എനിക്ക് നല്ല കൂട്ടായിരുന്നു. ജാഥാ നായകന് എന്ന നിലയില് എന്റെ കാര്യങ്ങളൊക്കെ നോക്കും. ജാഥാ അംഗം എന്നതിലുപരി എന്റെ സഹായിയെപ്പോലെയാണ് ഹനീഫ ആ മുപ്പത് നാളുകളിലും എന്നോടൊപ്പം നിന്നത്. പക്ഷെ ഇപ്പോള് ഹനീഫ എവിടെ ഉണ്ടെന്ന് എനിക്കറിയില്ല. ഇത്രകാലം കഴിഞ്ഞിട്ടും അദ്ദേഹത്തിന്റെ മുഖം ഞാന് കൃത്യമായി ഓര്‍ക്കുന്നുണ്ട്. ഹനീഫയെ അറിയുന്നവര് എന്റെ അന്വേഷണം അറിയിക്കണം. പറ്റുമെങ്കില് ഞാന് കാണാന് ആഗ്രഹിക്കുന്നു എന്ന വിവരവും ഹനീഫയോട് പറയണം…’ ആന്റണിയുടെ വാക്കുകള് ജനക്കൂട്ടം അക്ഷമരായി കേട്ടിരിക്കുമ്പോള് ആള്‍ക്കൂട്ടത്തില് ഹനീഫയും ഉണ്ടായിരുന്നു. അദ്ദേഹത്തിന്റെ കണ്ണുകള് നിറഞ്ഞു. കൈ പൊക്കിക്കാണിച്ചു. പക്ഷെ ആള്‍ക്കൂട്ടത്തിനിടയില് ആന്റണി അദ്ദേഹത്തെ കണ്ടില്ല. പിന്നീട് ഗസ്റ്റ് ഹൗസില് ചെന്ന് ഹനീഫ ആന്റണിയെ കാണുകയും സന്തോഷം അറിയിക്കുകയുമായിരുന്നു.\nഎം.പി സുബൈദയാണ് ഹനീഫയുടെ ഭാര്യ. ഷബാന കെ.എം, ഷഹനാദ് കെ.എം എന്നിവര് മക്കളും മുനീര് കുമ്പള, ഷെറിന് എന്നിവര് മരുമക്കളുമാണ്.\nഭര്‍തൃമതി ക്വാര്‍ട്ടേഴ്‌സില് തൂങ്ങിമരിച്ച നിലയില്; മര്‍ദ്ദനമേറ്റിരുന്നതായി ആരോപണം\nഡിഗ്രി വിദ്യാര്‍ത്ഥിനിയുടെ മരണം; സഹപാഠിയെ പൊലീസ് ചോദ്യം ചെയ്തു\nപൊലീസുകാര് സല്യൂട്ട് ചെയ്യുന്നില്ലെന്ന മേയറുടെ പരാമര്‍ശത്തിന് പിന്നാലെ കാസര്‍കോട്ടും ബഹുമാനവിവാദം\nദുബായില് താമസ സ്ഥലത്ത് മരിച്ച നിലയില് കണ്ടെത്തിയ മാങ്ങാട് സ്വദേശിയുടെ മൃതദേഹം നാട്ടിലെത്തിച്ച് സംസ്‌കരിച്ചു\nസംസ്ഥാനത്ത് 13,773 പേര്‍ക്ക് കൂടി കോവിഡ്; കാസര്‍കോട്ട് 674


നയം മാറ്റുന്നില്ലെന്ന് ട്രംപ് ഭരണകൂടം, എച്ച് 1 ബി വിസക്കാര്‍ക്ക് ഇളവ് നീട്ടി, ഇന്ത്യന് ടെക്കികള്‍ക്ക് ആശ്വാസം\nവാഷിങ്ടണ്: ഇന്ത്യയില് നിന്നുള്ള ടെക്കികളടക്കമുള്ളവര്‍ക്ക് ആശ്വാസം നല്‍കിക്കൊണ്ട് എച്ച് 1 ബി വീസ നയം മാറ്റില്ലെന്ന് ട്രംപ് സര്‍ക്കാര് പ്രഖ്യാപിച്ചു. ഇനി വീസ പുതുക്കി നല്‍കില്ലെന്ന് വാര്‍ത്തകള് പ്രചരിച്ചിരുന്നു. ഈ സാഹചര്യത്തിലാണ് സര്‍ക്കാര് ഇത്തരത്തിലൊരു നീക്കം നടത്തുന്നില്ലെന്ന് അമേരിക്ക വ്യക്തമാക്കിയത്.\nകുടിയേറ്റ സേവന വിഭാഗം മാധ്യമ വക്താവ് ജൊനാഥന് വിതിങ്ടണാണ് സര്‍ക്കാര് നയം വ്യക്തമാക്കിയത്. ''എച്ച് 1 ബി വീസയുള്ളവര്‍ക്ക് അമേരിക്ക വിട്ട് സ്വന്തം നാട്ടിലേക്ക് മടങ്ങേണ്ടി വരുന്ന തരത്തില് അമേരിക്കന് പൗരത്വ നിയമത്തില് മാറ്റം വരുത്താന് ഞങ്ങള് ആലോചിചിട്ടില്ല'', വിതിങ്ടണ് പറഞ്ഞു.\nവിസ കാലാവധി അവസാനിച്ചശേഷം ഗ്രീന് കാര്‍ഡിന് അപേക്ഷിച്ച് കാത്തിരിക്കുന്നവര് രാജ്യം വിടുന്ന തരത്തില് തദ്ദേശീയര്‍ക്ക് പ്രാധാന്യം നല്‍കിയുള്ള നയരൂപീകരണത്തിനാണ് ട്രംപ് ഭരണകൂടം ശ്രമിച്ചത്. ഐടി മേഖലയില് ജോലി ചെയ്യുന്ന ലക്ഷക്കണക്കിന് ഇന്ത്യക്കാരെ പ്രതികൂലമായി ബാധിക്കുന്നതായിരുന്നു നടപടി. എന്നാല് തത്കാലം ഈ നടപടിയില്ലെന്ന് സര്‍ക്കാര് പ്രഖ്യാപിച്ചതോടെ ഇന്ത്യക്കാരായ ടെക്കികള്‍ക്ക് വലിയ ആശ്വാസമായി ഇത്.\nമൂന്നുവര്‍ഷമാണ് എച്ച് 1 ബി വിസയുടെ കാലാവധി. ഇത് മൂന്നുവര്‍ഷം കൂടി നീട്ടിക്കിട്ടും. ഇതിനുശേഷം അമേരിക്കന് പൗരത്വമായ ഗ്രീന്‍കാര്‍ഡിന് അപേക്ഷിക്കുന്നവര്‍ക്ക് അത് ലഭിക്കുന്നതുവരെ അമേരിക്കയില് തുടരുകയും ചെയ്യാമെന്ന് ജൊനാഥന് വിതിങ്ടണ് പറഞ്ഞു.\nപുതിയ പ്രഖ്യാപനം എച്ച് വണ് ബി വിസക്കാരുടെ സംഘടനയായ ഇമിഗ്രേഷന് വോയ്‌സ് സ്വാഗതം ചെയ്തു. അടുത്ത് തന്നെ കാലാവധി അവസാനിക്കുന്ന പത്ത് ലക്ഷത്തോളം ഇന്ത്യക്കാരായ എച്ച് 1 ബി വിസ ഉടമകള് അമേരിക്കയിലുണ്ട്. എച്ച് 1 ബി താത്കാലിക വിസാ നിയമം കര്‍ശനമാക്കാന് ട്രംപ് ഭരണകൂടം ഒരുങ്ങുന്നതായും ഇതിന്റെ ഭാഗമായി ലക്ഷക്കണക്കിന് ഇന്ത്യക്കാര് നാട്ടിലേക്ക് മടങ്ങേണ്ടി വരുമെന്നും ആശങ്ക ഉയര്‍ന്നിരുന്നു. ഇവര്‍ക്കാണ് ഇപ്പോള് ആശ്വാസം ലഭിച്ചിരിക്കുന്നത്.


indresh kumar isi relationആര്.എസ്.എസ്\nആര്.എസ്.എസ് നേതാവിന് ഐ.എസ്.ഐ ബന്ധമെന്ന് വെളിപ്പെടുത്തല്\nMonday 25th October 2010 7:05am\nമുംബൈ: അജ്മീര് സ്‌ഫോടന കേസില് പ്രതിപ്പട്ടികയിലുള്ള മുതിര്‍ന്ന ആര്.എസ്.എസ് നേതാവ് ഇന്ദ്രേഷ് കുമാറിന് പാക് ചാരസംഘടനയായ ഐ. എസ്.ഐയുമായി ബന്ധമെന്ന് വെളിപ്പെടുത്തല്. 2008ലെ മാലേഗാവ് സ്‌ഫോടന കേസന്വേഷണത്തിനിടെ കൊല്ലപ്പെട്ട ഹേമന്ദ് കര്‍ക്കരെക്ക് ആര്.എസ്.എസിലെ രണ്ട് മുതിര്‍ന്ന നേതാക്കളുടെ ഐ.എസ്.ഐ ബന്ധത്തെ കുറിച്ച വിവരം ലഭിച്ചിരുന്നു.\nമാലേഗാവ് സ്‌ഫോടന കേസിലെ മുഖ്യപ്രതിയും മുന് സൈനിക ഇന്റലിജന്‍സ് ഉദ്യോഗസ്ഥനുമായ കേണല് ശ്രീകാന്ത് പുരോഹിതിനെ ചോദ്യം ചെയ്യുന്നതിനിടെയാണ് ഈ വിവരം ലഭിച്ചിരുന്നത്. പിന്നീട് ബംഗളൂരുവിലെ ഫോറന്‍സിക് ലാബില് നടന്ന ശാസ്ത്രീയ പരിശോധനക്കിടെ ഐ.എസ്.ഐ ബന്ധമുള്ള ആര്.എസ്.എസ് നേതാക്കളുടെ പേരും പുരോഹിത് വെളിപ്പെടുത്തിയിരുന്നു.\nഐ.എസ്.ഐയില്‍നിന്ന് മൂന്നുകോടി രൂപ ഇപ്പോഴത്തെ ആര്.എസ്.എസ് നേതാവ് മോഹന് ഭഗവതും ഇന്ദ്രേഷും കൈപ്പറ്റിയതായാണ് വെളിപ്പെടുത്തല്. ആര്.എസ്.എസിലെ രാഷ്ട്രീയ മുസ്‌ലിം മഞ്ചിന്റെ ചുമതലയായിരുന്നു ഇന്ദ്രേഷ് കുമാറിന്. ഐ.എസ്.ഐയില്‍നിന്ന് പണംപ്പറ്റിയ നേതാക്കളെ വകവരുത്താന് സംഘടനക്കുള്ളില് നിന്നു തന്നെ ചില നീക്കങ്ങളുണ്ടായിരുന്നുവെന്നും ഇവര് വെളിപ്പെടുത്തിയിരുന്നു.\nവി.എച്ച്.പി നേതാവ് പ്രവീണ് തൊഗാഡിയ, പുണെയിലെ ആര്.എസ്.എസ് പ്രവര്‍ത്തകന് എസ്. ആപ്‌തെ, ദല്‍ഹിയിലെ ഡോക്ടര് ആര്. പി. സിങ്, മാലേഗാവ് കേസിലെ മറ്റൊരു മുഖ്യപ്രതി ദയാനന്ദ് പാണ്ഡെ എന്നിവര് ഇവരെ കൊലപ്പെടുത്താന് പദ്ധതി ആസൂത്രണം ചെയ്തിരുന്നുവെന്നും വെളിപ്പെടുത്തിയിരുന്നു.\n2007 ഒക്‌ടോബറില് നോമ്പുതുറ സമയത്താണ് അജ്മീര് ദര്‍ഗയില് സ്‌ഫോടനമുണ്ടായി മൂന്നുപേര് മരിക്കുകയും 30ഓളം പേര്‍ക്ക് പരിക്കേല്‍ക്കുകയും ചെയ്തത്.\nസ്‌ഫോടനത്തിന്റെ ഗൂഢാലോചനയില് ഇന്ദ്രേഷ് കുമാറിന് പങ്കുണ്ടെന്നാണ് രാജസ്ഥാന് എ.ടി.എസ് അജ്മീര് അഡീഷനല് ചീഫ് ജുഡീഷ്യല് മജിസ്‌ട്രേറ്റ് കോടതിയില് സമര്‍പ്പിച്ച കുറ്റപത്രത്തില് വ്യക്തമാക്കുന്നത്. 2005 ഒക്‌ടോബര് 31ന് ആസൂത്രണവുമായി ബന്ധപ്പെട്ട് നടന്ന രഹസ്യയോഗത്തില് ഇന്ദ്രേഷ് പങ്കെടുത്തതായാണ് കുറ്റപത്രത്തിലുള്ളത്.


കുതിക്കുന്ന ഫേസ്ബുക്ക് – Chandrika Daily\nBy chandrika Friday December 1, 2017 00:17 am\nനൂറു കോടിയിലധികം വ്യക്തികളെ പരസ്പരം ബന്ധിപ്പിച്ചുകൊണ്ട് 21-ാം നൂറ്റാണ്ടിലെ ഏറ്റവും വലിയ ആഗോള പ്രതിഭാസമായി സോഷ്യല് നെറ്റ് വര്‍ക്കിങ് സൈറ്റായ ഫേസ് ബുക്ക് മാറിയിരിക്കുകയാണ്. എതിരാളികളില്ലാത്ത ലോകത്തെ…\nനൂറു കോടിയിലധികം വ്യക്തികളെ പരസ്പരം ബന്ധിപ്പിച്ചുകൊണ്ട് 21-ാം നൂറ്റാണ്ടിലെ ഏറ്റവും വലിയ ആഗോള പ്രതിഭാസമായി സോഷ്യല് നെറ്റ് വര്‍ക്കിങ് സൈറ്റായ ഫേസ് ബുക്ക് മാറിയിരിക്കുകയാണ്. എതിരാളികളില്ലാത്ത ലോകത്തെ ഒരു പ്രതിഭാസമായും ഇത് മാറിയിരിക്കുകയാണ്. സുക്കര് ബര്‍ഗിന്റെ തലയില് ഉദിച്ച ഈ ചെറിയ ആശയം ഇന്ന് കോടിക്കണക്കിന് ആളുകളുടെ മനസിലേക്കാണ് കടന്നുകയറിയത്. ലോകത്ത് ഏറ്റവും പ്രചാരമുള്ളതും ഗൂഗിള് കഴിഞ്ഞാല് ഏറ്റവും അധികം പേര് സന്ദര്‍ശിക്കുന്ന ഇന്റര്‍നെറ്റ് സൈറ്റ് കൂടിയാണ് ഫേസ് ബുക്ക്.\nആറു വര്‍ഷം കൊണ്ട് 50 കോടിയിലധികം അംഗ സംഖ്യയാണ് ഫേസ് ബുക്കിന് വര്‍ധിച്ചത്. രണ്ട് വര്‍ഷം പിന്നിടുമ്പോഴേക്കും ഇത് നൂറു കോടിയിലധികം കവിഞ്ഞു. ഇതിന്റെ വളര്‍ച്ചക്ക് കൃത്യമായ കണക്ക് പോലും കിട്ടാത്ത അവസ്ഥയാണ്. ഇന്ത്യ പോലുള്ള ഏഷ്യന് രാജ്യങ്ങളിലാണ് ഏറ്റവും വലിയ കുതിപ്പ്.\nആഗോള തലത്തില് ഇരുന്നൂറില് അധികം മേഖലകളില് ഫേസ് ബുക്ക് അതിന്റെ സാന്നിധ്യം അറിയിച്ചു. യു.എസില് അംഗസംഖ്യ 16.6 കോടിയിലധികം കവിഞ്ഞു. ഭൂമിയില് 9ല് ഒരാള് എന്ന തോതില് ഫേസ് ബുക്ക് ഉപയോഗിച്ചുകൊണ്ടിരിക്കുന്നു. 700 ലക്ഷം കോടി മിനുട്ടുകളാണ് പ്രതിമാസം ആളുകള് ഫേസ് ബുക്കില് ചെലവഴിക്കുന്ന സമയം. ആഗോള തലത്തില് 60 കോടിയിലധികം ആളുകള് മൊബൈല് ഡിവൈസിലൂടെ ഫേസ് ബുക്ക് ആക്‌സസ് ചെയ്യുന്നു. 30 ലക്ഷം കോടി ഉള്ളടക്കങ്ങള് ഓരോ മാസവും ഷെയര് ചെയ്യുകയും പ്രതിദിനം 20 ദശലക്ഷം അപ്ലിക്കേഷനുകള് ഇന്‍സ്റ്റാള് ചെയ്യപ്പെടുകയും ചെയ്യുന്നു. ഓരോ ദിവസവും 3.2 ലക്ഷം കോടി ലൈക്കുകളും കമന്റുകളും ഫേസ് ബുക്കില് പോസ്റ്റ് ചെയ്യപ്പെടുന്നു. അറുപത് ശതമാനവും നിത്യ സൈറ്റ് സന്ദര്‍ശകരാണ്.\nCategories: Video Stories Tags: facebook


ഇന്ത്യക്ക് 51 റണ്‍സ് ജയം; കപ്പ് പങ്കുവച്ചു | India beat Pakistan by 51 runs in 2nd and final ODI - Malayalam Oneindia\n23 min ago പാലക്കാട് ടൗണിൽ പോലീസ് ചെക്കിംഗിനിടയിൽ ബൈക്ക് മോഷ്ടാക്കൾ പിടിയിലായി\n29 min ago ജോസ് കെ മാണിയെ ചെയർമാനായി തിരഞ്ഞെടുത്തത് ആൾ‍ക്കൂട്ടം; ആഞ്ഞടിച്ച് പിജെ ജോസഫ്\nഇന്ത്യക്ക് 51 റണ്‍സ് ജയം; കപ്പ് പങ്കുവച്ചു\nഅബുദാബി: ഡിഎല്‍എഫ് കപ്പ് രണ്ടാം ഏകദിനത്തില് 51 റണ്‍സിന് പാകിസ്ഥാനെ തോല്പിച്ച് ഇന്ത്യ പകരം വീട്ടി. കപ്പ് ഇരുടീമുകളും പങ്കുവച്ചു.\n92 റണ്‍സെടുത്ത രാഹുല് ദ്രാവിഡാണ് മാന് ഒഫ് ദി മാച്ച്. രണ്ട് കളികളിലും മികച്ച ബാറ്റിംഗ് കാഴ്ച വച്ച പാക് ക്യാപ്റ്റന് ഇന്‍സമാം ഉള് ഹഖ് മാന് ഒഫ് ദി സീരിസായി തിരഞ്ഞെടുക്കപ്പെട്ടു.\nടോസ് നേടി ആദ്യം ബാറ്റ് ചെയ്ത ഇന്ത്യ 50 ഓവറില് അഞ്ച് വിക്കറ്റിന് 269 റണ്‍സെടുത്തപ്പോള് വിജയം നേടാന് സ്കോറിംഗ് നിരക്ക് ഉയര്‍ത്തുക എന്ന ലക്ഷ്യത്തോടെ ബാറ്റ് ചെയ്യുന്നതിനിടയില് പാകിസ്ഥാന് വിക്കറ്റുകള് ഒന്നൊന്നായി നഷ്ടപ്പെട്ടു. 45.2 ഓവറില് 218 റണ്‍സിന് പാകിസ്ഥാന്റെ ഇന്നിംഗ്സ് അവസാനിക്കുകയും ചെയ്തു.\nരാഹുല് ദ്രാവിഡിനൊപ്പം ഫോം വീണ്ടെടുത്ത വീരേന്ദര് സെവാഗ് (73) പടുത്ത ഓപ്പണിംഗ് കൂട്ടുകെട്ടാണ് ഇന്ത്യയെ മികച്ച സ്കോറിലെത്തിച്ചത്. ധോണി 59 റണ്‍സെടുത്തു. യുവരാജ്സിംഗ് 10 പന്തില് നിന്ന് 24 റണ്‍സ് നേടി.\nപാകിസ്ഥാന് നിരയില് ഇന്‍സാം ഉള് ഹഖ് (79) മാത്രമാണ് ചെറുത്തുനില്പ് നടത്തിയത്. ഇര്‍ഫാന് പഠാനും രമേഷ് പൊവാറും മൂന്ന് വിക്കറ്റ് വീതം വീഴ്ത്തി.


19,328 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. 960 പേരുടെ സമ്പര്‍ക്ക ഉറവിടം വ്യക്തമല്ല\nUpdated: August 13, 2021 6:07:47 pm\nടെസ്റ്റ് പോസിറ്റിവിറ്റി നിരക്ക് 14.3\n19,328 പേര്‍ക്ക് സമ്പര്‍ക്കത്തിലൂടെ\nRead More: മദ്യശാലകൾ ഇന്ന് മുതൽ രാത്രി എട്ടു വരെ; നടപടി ഓണക്കാലത്തെ തിരക്ക് കുറയ്ക്കാൻ\n16,856 പേര്‍ക്ക് രോഗമുക്തി\nരോഗം സ്ഥിരീകരിച്ച് ചികിത്സയിലായിരുന്ന 16,856 പേര് രോഗമുക്തി നേടി. തിരുവനന്തപുരം 852, കൊല്ലം 947, പത്തനംതിട്ട 426, ആലപ്പുഴ 1165, കോട്ടയം 957, ഇടുക്കി 179, എറണാകുളം 2103, തൃശൂര് 2679, പാലക്കാട് 1608, മലപ്പുറം 2167, കോഴിക്കോട് 1772, വയനാട് 280, കണ്ണൂര് 1003, കാസര്‍ഗോഡ് 718 എന്നിങ്ങനേയാണ് രോഗമുക്തിയായത്.\nRead More: കാഷ്വാലിറ്റി, ഒപി പരിസരങ്ങളില് ഇനി സിസിടിവി; ആരോഗ്യ പ്രവര്‍ത്തകര്‍ക്കെതിരായ അതിക്രമം തടയാന് സജ്ജീകരണങ്ങള്\nഇതോടെ 1,80,000 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്. 34,53,174 പേര് ഇതുവരെ കോവിഡില് നിന്നും മുക്തി നേടി.\n4,90,836 പേർ നിരീക്ഷണത്തിൽ\nഡബ്ല്യുഐപിആര് എട്ടിന് മുകളിലുള്ള 634 വാര്‍ഡുകൾ\nWeb Title: Kerala covid latest numbers and death toll august 13


വ്യാജ വിവാഹ വാർത്തയോട് പ്രതികരിച്ചു വരലക്ഷ്മി ശരത് കുമാർ! - Film Faktory\nHome News വ്യാജ വിവാഹ വാർത്തയോട് പ്രതികരിച്ചു വരലക്ഷ്മി ശരത് കുമാർ!\nപ്രശസ്ത സിനിമാതാരം ശരത്കുമാറിന്റെ മകളും സിനിമ താരവും കൂടിയായ വരലഷ്മിയെ അറിയാത്ത സിനിമ പ്രേമികൾ കുറവായിരിക്കും. തെന്നിന്ത്യൻ സിനിമ ലോകത്തിൽ തിളങ്ങി നിൽക്കുന്ന താരമാണ് വരലഷ്മി ശരത്കുമാർ. താരം ഇപ്പോൾ മലയാളം, തമിഴ്, കന്നഡ ചിത്രത്തിലെ നിറസാന്നിധ്യം ആണ്. മമ്മൂട്ടി ചിത്രമായ കസബയിലൂടെയാണ് താരം മലയാള സിനിമയിലേക്ക് എത്തിയത്. ചിത്രത്തിലെ താരത്തിന്റെ പ്രകടനത്തിൽ നിരവധി മലയാളി ആരാധകരെയും താരം സ്വന്തമാക്കിയിരുന്നു. ചിത്രം കുറച്ചു വിവാദമായെങ്കിലും അതിലെ വരലഷ്മിയുടെ അഭിനയം എടുത്ത് പറയണ്ട ഒരു ഘടകം തന്നെ ആയിരുന്നു.\nതമിഴ് സൂപ്പർതാരം വിശാലുമായി താരം വളരെനാളായി പ്രണയത്തിൽ ആയിരുന്നുവെന്ന ഗോസിപ്പുകൾ എങ്ങും പ്രചരിക്കുന്നുണ്ടായിരുന്നു. ഇരുവരും പൊതുവേദികളിൽ ഒരുമിച്ചെത്താറുണ്ടായിരുന്നു. അത് തന്നെയായിരുന്നു ഇത്തരം ഒരു ഗോസ്സിപ്പിനു കാരണമായി മാറിയത്. തമിഴ് സിനിമ പ്രേമികൾ ഒരുപോലെ കാത്തിരിക്കുകയായിരുന്നു ഇരുവരുടെയും വിവാഹം. എന്നാൽ അനീഷ റെഡ്ഢിയുമായുള്ള വിശാലിന്റെ വിവാഹനിശ്ചയം കഴിഞ്ഞതോടെ ഇരുവരും പിരിഞ്ഞു എന്ന തരത്തിലെ വാർത്തകളും പ്രചരിച്ചിരുന്നു.\nഎന്നാൽ അടുത്തിടെയായി ഒരു ക്രിക്കറ്റ് താരവുമായി വരലക്ഷ്മി പ്രണയത്തിൽ ആണെന്നും കൊറോണ കാലം കഴിഞ്ഞത് ഉടൻ ഇരുവരും വിവാഹിതരാകുമെന്നും തരത്തിലെ വാർത്തകൾ പുറത്തു വന്നിരുന്നു. ഈ വാർത്തയോട് ഇപ്പോൾ പ്രതികരിച്ചിരിക്കുകയാണ് വരലക്ഷ്മി. താൻ ഉടനെ വിവാഹം കഴിക്കാൻ ഉദ്ദേശിക്കുന്നില്ലെന്നും ഒരു പണിയും ഇല്ലാതെ വെറുതെ ഇരിക്കുന്നവർ ആണ് ഇത്തരം വാർത്തകൾ ഉണ്ടാക്കുന്നതെന്നുമാണ് വരലക്ഷ്മി പ്രതികരിച്ചത്.\nPrevious articleപല്ലുതേക്കുകയോ കുളിക്കുകയോ ചെയ്യാതെ മദ്യത്തിന്റെ കെട്ട് വിടാതെയും ആണ് സെറ്റിൽ എത്തുന്നത്!\nNext articleഡോൺ ടോണി വീണ്ടും വിവാഹിതനായി!


താൾ:പ്രപഞ്ചവും മനുഷ്യനും.djvu/82 - വിക്കിഗ്രന്ഥശാല\nതാപനില എഴുപതുലക്ഷം ഡിഗ്രിയിലെത്തുമ്പോൾ ഹൈഡ്രജന്റെ രാസപ്രക്രിയകൾ ആരംഭിക്കുന്നു. നക്ഷത്രാന്തരീക്ഷത്തിൽ ഏറ്റവും കൂടുതലുള്ളത് ഹൈഡ്രജനായതിനാൽ ഈ പ്രവർത്തനകാലഘട്ടം നീണ്ടുനിൽക്കുന്നു. താപനില കൂടുന്നതോടെ വിക്ഷേപിക്കപ്പെടുന്ന ഊർജത്തിന്റെ അളവും കൂടുന്നു. സങ്കോചം തുടർന്നുകൊണ്ടിരിക്കുന്നതിനാൽ ആന്തരികോഷ്മാവും ബഹിർഗമിക്കുന്ന ഊർജവും കൂടിക്കൂടി വരുന്നു. താപനില കൂടുന്നതുമൂലമുണ്ടാകുന്ന വാതകമർദ്ദം ഗുരുത്വാകർഷണവുമായി സമാനതയിലെത്തുകയും സങ്കോചം നിലയ്ക്കുകയും ചെയ്യുന്നു. അങ്ങനെ നക്ഷത്രം ഏറെക്കുറെ സന്തുലിതാവസ്ഥയിലെത്തിച്ചേരുന്നു. ദ്രവ്യമാനം കൂടുതലുള്ള നക്ഷത്രങ്ങളിൽ ആന്തരികോഷ്മാവിന്റെ വർദ്ധനവ് പ്രകാശത്തെ വർദ്ധിപ്പിക്കാനുതകുന്നു. ഇന്നു നിലവിലുള്ള നക്ഷത്രങ്ങളിൽ വലിയൊരു വിഭാഗം ഈ ഘട്ടത്തിലെത്തിയവയാണ്. ഇവയെയാണ് പ്രധാനാനുക്രമനക്ഷത്രങ്ങൾ എന്നു മുകളിൽ സൂചിപ്പിച്ചിട്ടുള്ളത്. നമ്മുടെ സൂര്യനും ഈ നിലയിലെത്തിയിട്ടുള്ള ഒരു നക്ഷത്രമാണ്. ഇതിനെ കൗമാരാവസ്ഥയെന്നു വേണമെങ്കിൽ വിളിക്കാം.\nഇനിയങ്ങോട്ട് സൂര്യനിലുണ്ടാകാനിടയുള്ള മാറ്റങ്ങളെന്തെല്ലാമാണെന്ന് പരിശോധിച്ചാൽ, ഒരു സാധാരണ നക്ഷത്രത്തിന്റെ ജീവചരിത്രമെന്താണെന്ന് വ്യക്തമാകും. ഏതാണ്ട് നൂറുകോടി വർഷങ്ങൾ കഴിയുമ്പോഴേക്കും സൂര്യൻ യുവത്വത്തിലെത്തും. അപ്പോൾ അതിന്റെ വലിപ്പം കുറയുമെങ്കിലും പ്രകാശത്തിന്റെയും ഊർജത്തിന്റെയും തോതു വർദ്ധിക്കും. അന്ന് ക്ഷീരപഥത്തിന്റെ ഏറ്റവും ഉജ്ജ്വലനക്ഷത്രങ്ങളിലൊന്നായിത്തീരും സൂര്യൻ.\nഒരു മുന്നൂറു കോടി വർഷങ്ങൾ കഴിയുമ്പോഴേക്കും സൂര്യനു മധ്യവയസ്സാകും. അപ്പോഴേയ്ക്കും സൂര്യന്റെ കേന്ദ്രത്തിലുള്ള ഹൈഡ്രജൻ മുഴുവൻ ഹീലിയമായി മാറിക്കഴിഞ്ഞിരിക്കും. ഇതിനുശേഷം അത് സങ്കോചിക്കുകയല്ല; മറിച്ചു വികസിക്കാൻ തുടങ്ങും. വികാസത്തിന്റെ ഫലമായി അത് ഒരു ഭീമാകാര നക്ഷത്രമായിത്തീരും. നിറം ചുവപ്പാകുകയും ചെയ്യും. ഈ ഘട്ടത്തിലെ തൃക്കേട്ട, തിരുവാതിര തുടങ്ങിയ നക്ഷത്രങ്ങളെപ്പോലെ സൂര്യനും ഒരു രക്തരാക്ഷസനായിത്തീർനും. ഇന്ന് ആകാശത്തു കാണുന്ന രക്തരാക്ഷസന്മാരെല്ലാം സൂര്യനെപ്പോലുള്ള നക്ഷത്രങ്ങളുടെ വാർദ്ധക്യത്തിനു മുമ്പുള്ള ഘട്ടത്തെയാണ് പ്രതിനിധീകരിക്കുന്നത്. സൂര്യൻ ഇങ്ങനെ ഒരു രക്തരാക്ഷസനാവുന്ന ഘട്ടത്തിൽ അതിനു ചുറ്റുമുള്ള ഗ്രഹങ്ങളെല്ലാം തന്നെ നാമാവശേഷമാകാതെ തരമില്ല. അതു വികസിച്ച് സൗരയൂഥമേഖല മുഴുവനും നിറയുന്നതിനു മുമ്പുതന്നെ വർദ്ധിച്ച താപത്തിൽപെട്ട് ഗ്രഹങ്ങളെല്ലാം ചാമ്പലായിത്തീരും.\nരക്തരാക്ഷസന്മാർ ഒരു പരിധിവരെയെത്തിയാൽ, അതായതു കത്തിജ്വലിക്കുന്ന ഇന്ധനം ഏറെക്കുറെ ഉപയോഗിച്ചുതീരുമ്പോൾ, അവ വീണ്ടും സങ്കോചിക്കാൻ നിർബ്ബന്ധിതരായിത്തീരും. സങ്കോചത്തിന്റെ ഫലമായി\n"https://ml.wikisource.org/w/index.php?title=താൾ:പ്രപഞ്ചവും_മനുഷ്യനും.djvu/82&oldid=173797" എന്ന താളിൽനിന്ന് ശേഖരിച്ചത്


കേരളത്തിൽ നിന്നുള്ളവർക്ക് കർണാടകയിൽ പ്രവേശന നിയന്ത്രണം - Janayugom Online\nDecember 21, 2019, 9:46 am\nമംഗളൂരു: കേരളത്തിൽ നിന്നുള്ളവർക്ക് കർണാടകയിൽ പ്രവേശിക്കുന്നതിന് കർണാടക പൊലീസിന്റെ അപ്രഖ്യാപിത നിയന്ത്രണം. കേരള കർണാടക അതിർത്തി അടച്ചിരിക്കുകയാണ്. വിമാനത്താവളത്തിലേക്കുള്ള വാഹനങ്ങളും ആംബുലൻസും കടത്തിവിടുന്നുണ്ട്. എന്നാൽ ശബരിമല വാഹനങ്ങൾപോലും കടത്തി വിടാത്ത സ്ഥിതിയാണ്. പൗരത്വ ഭേദഗതി നിയമത്തിനെതിരായ പ്രതിഷേധത്തെത്തുടർന്നുണ്ടായ വെടിവയ്പ്പിൽ കഴിഞ്ഞ ദിവസം രണ്ടുപേർ മരിച്ച സാഹചര്യത്തിലാണ് നടപടി. മംഗളൂരു സിറ്റി പൊലീസ് കമ്മിഷണറേറ്റ് പരിധിയിൽ നാളെ അർധരാത്രി വരെ കർഫ്യൂ തുടരും.\nകേരള–കർണാടക അതിർത്തിയായ തലപ്പാടിയിൽ കർണാടക പൊലീസിന്റെ പരിശോധന ശക്തമാണ്. രേഖകൾ പരിശോധിച്ച ശേഷം മാത്രമാണ് ആളുകളെ കടത്തിവിടുന്നത്. മതിയായ രേഖകളില്ലാത്തതിന്റെ പേരിൽ ഏതാനും പേരെ പൊലീസ് കസ്റ്റഡിയിലെടുക്കുകയും ചെയ്തിരുന്നു. വഴിയിൽ കൂടി നിൽക്കുന്ന ആളുകളോടെല്ലാം പൊലീസ് ഒഴിഞ്ഞുപോകാൻ ആവശ്യപ്പെടുന്നുണ്ട്. അതിർത്തിയോടു ചേർന്നുള്ള ഭാഗത്ത് കേരള പൊലീസും സുരക്ഷ ശക്തമാക്കിയിട്ടുണ്ട്. കഴിഞ്ഞ ദിവസം കേരള സർക്കാരിന്റെ രണ്ട് ആർടിസി ബസുകൾക്കു നേരെ കല്ലേറുണ്ടായ സാഹചര്യത്തിൽ പൊലീസ് കൂടുതൽ മുൻകരുതൽ സ്വീകരിച്ചിട്ടുണ്ട്.\nആശുപത്രി, വിമാനത്താവളം, മറ്റ് അവശ്യ സർവീസുകൾ എന്നിവ ഒഴികെയുള്ള വാഹനങ്ങൾ തടയുന്നു. നഗരത്തിലേക്കുള്ള എല്ലാ റോഡുകളിലും കർശന പരിശോധന തുടരുന്നു. കേരള–കർണാടക അതിർത്തിയായ തലപ്പാടിയിൽ പൊലീസ് വാഹനം കുറുകെയിട്ട് ഗതാഗതം തടഞ്ഞിട്ടുണ്ട്. കർണാടകയിലെ വിവിധ പ്രദേശങ്ങളിലേക്കുള്ള ബസ് സർവീസുകൾ നിർത്തിവച്ചിട്ടില്ലെന്ന് കെഎസ്ആർടിസി (കേരള) അറിയിച്ചു. ബെംഗളൂരു, മംഗളൂരു, മൈസൂരു ഉൾപ്പെടെയുള്ള സ്ഥലങ്ങളിലേക്ക് അൻപതോളം ബസുകളാണു സർവീസ് നടത്തുന്നത്. മംഗളുരുവിൽ ഇന്നലെ റിപ്പോർട്ടിങിനെത്തിയ മാധ്യമ പ്രവർത്തകരെ പൊലീസ് കസ്റ്റഡിയിലെടുത്തത് വലിയ രീതിയിലുള്ള പ്രതിഷേധങ്ങൾക്ക് വഴിയൊരുക്കിയിരുന്നു. കേരളത്തിൽ നിന്നെത്തിയ ആളുകളാണ് മംഗളുരുവിൽ വലിയതോതിലുള്ള അനിഷ്ട സംഭവങ്ങൾ സൃഷ്ടിച്ചത് എന്ന കർണാടക ആഭ്യന്തര മന്ത്രിയുടെ പ്രസ്താവന വിവാദങ്ങൾക്ക് വിവാദങ്ങൾ സൃഷ്ടിച്ചിരുന്നു.\nkerala Karnataka കർണാടക entry restricted കേരളത്തിലുള്ളവർക്ക് വിലക്ക്\nസൂരജ് കുറ്റം ചെയ്തിട്ടില്ല, കുടുക്കാൻ ശ്രമിക്കുന്നു: തെളിവെടുപ്പിനിടെ നാടകീയ രംഗങ്ങൾ


പുതിയ സഹസ്രാബ്ദത്തിലേക്കുള്ള കാഴ്ചപ്പാടുകള് | RISALA WEEKLY\n1330 · Article · Articles · Issue\nപുതിയ സഹസ്രാബ്ദത്തിലേക്കുള്ള കാഴ്ചപ്പാടുകള്\nഇസ്‌ലാമും പുതിയ സഹസ്രാബ്ദവും എന്ന വിഷയം പറയുന്നതിനു മുമ്പ് രണ്ടുകാര്യങ്ങള് ഓര്‍മിച്ചു വെക്കണം. ഒന്ന്, ഈ സഹസ്രാബ്ദം നമ്മുടെ സഹസ്രാബ്ദമല്ല. മിക്ക മുസ്‌ലിം രാഷ്ട്രങ്ങളും പിന്തുടരുന്നത് പോപ്പ് ഗ്രിഗറി രൂപകല്പന ചെയ്ത ക്രിസ്തീയ കലണ്ടറാണ്. പ്രതിലോമകരമായ പാശ്ചാത്യ സ്വാധീനത്തിന്റെ ഒരു ഉദാഹരണമാണിത്. രണ്ടാമത്തേത്, ഭാവിയെക്കുറിച്ച് വിശ്വസനീയമായി സംസാരിക്കാനുള്ള നമ്മുടെ ദീര്‍ഘവീക്ഷണ സാമര്‍ത്ഥ്യവുമായി ബന്ധപ്പെട്ടതാണ്. ഈ ലേഖനത്തിന്റെ അന്വേഷണ വിഷയവുമതാണ്.\nഅദൃശ്യ കാര്യമായതിനാല് (ഗൈബ്) മതാനുസാരിയായി ഭാവിയെ അനുമാനിക്കാനാവുമോ എന്ന മതപരമായ ചോദ്യം ഇവിടെ ചര്‍ച്ചക്കെടുക്കണം. അല്ലാഹുവിന് മാത്രമാണ് ഗൈബറിയാനാവുക. അവന്റെ ഉദ്ദേശ്യമില്ലെങ്കില് മനുഷ്യരാശിക്ക് രണ്ടായിരമാണ്ടിലേക്ക് കടക്കാനാവില്ല. പ്രപഞ്ചത്തെ തകര്‍ത്തെറിയാന് അവന് എപ്പോഴുമാവും. ഒരുപക്ഷേ, ഖിയാമത്തുനാള് നാളെ തന്നെ സംഭവിച്ചേക്കാം. ഇസ്‌ലാമിക ചരിത്രത്തില് ഖിയാമത്തുനാളിനെ(അന്ത്യനാള്) കുറിച്ചുള്ള ആലോചനകള് (Apocalyptic Expectations) പുതിയതൊന്നുമല്ല. ഇസ്‌ലാമിന്റെ മില്ലേനിയം തികഞ്ഞപ്പോഴും അത്തരം ചര്‍ച്ചകള് സജീവമായിരുന്നു. ഹിജ്‌റ ആയിരം പിറക്കാനടുത്തപ്പോള് ലോകാവസാനമായി തുടങ്ങിയിട്ടുണ്ടെന്ന് വാദിച്ച മുസ്‌ലിം സുഹൃത്തുക്കളെ തിരുത്തിയ പണ്ഡിതനാണ് ഇമാം സുയൂഥി(റ). മുത്തുനബിയുടെ ഉമ്മത്തിന്റെ കാലഗണന പരാമര്‍ശിക്കുന്ന ഹദീസുകളെ സസൂക്ഷ്മം പഠിച്ച്, വിലയിരുത്തി ലോകാവസാന ഭീതിയെ ഇല്ലാതാക്കുവാനാണ് ഇമാം ശ്രമിച്ചത്. ഇവ്വിഷയകമായി രചിച്ച കുതിയാണ് അല്‍കശ്ഫ് അന് മുജാവസാതി ഹാദിഹില് ഉമ്മത്തില് അലിഫ്. ഹിജ്‌റ ഒന്നാം സഹസ്രാബ്ദം മാനുഷികചരിത്രത്തിന്റെ അവസാനമാണ് എന്ന വാദത്തിന് യാതൊരുവിധ അടിസ്ഥാനവുമില്ല. എങ്കിലും ലഭ്യമായ ഹദീസുകളെ അവലംബമാക്കി ഈസാനബിയുടെ പുനരവതരണത്തെയും ദജ്ജാലിന്റെ വരവിനെയും അറിയിക്കുന്ന സൂചനകള് പതിനഞ്ചാം നൂറ്റാണ്ടോടു കൂടെ പ്രത്യക്ഷപ്പെട്ടു തുടങ്ങുമെന്ന് സുയൂഥി ഇമാം പറഞ്ഞുവയക്കുന്നുണ്ട്.\nഒരു പ്രവചനമായിട്ട് ഈ ലേഖനത്തെ മനസിലാക്കരുത്. പകരം ലഭ്യമായ വിവരങ്ങളെ അവലംബമാക്കിയുള്ള ചില കണക്കുകൂട്ടലുകളാണീ കുറിപ്പ്. പ്രകൃതി ദുരന്തത്തിലൂടെയോ സംഹാര യുദ്ധങ്ങളിലൂടെയോ ലോകചരിത്രത്തെ ഒന്നടങ്കം മാറ്റിമറിക്കാനുള്ള പ്രാപ്തി അല്ലാഹുവിനുണ്ട്. എന്തെങ്കിലും നന്മക്കുവേണ്ടി ചരിത്രത്തെ അവസാനിപ്പിക്കുകയും ചെയ്യാം. വരുന്ന മൂന്നു വര്‍ഷങ്ങള്‍ക്കുള്ളില് അങ്ങനെ വല്ലതും സംഭവിക്കുകയാണെങ്കില് എന്റെ നിരീക്ഷണങ്ങളെല്ലാം അസ്ഥാനത്തായി പോകും. ഒരര്‍ത്ഥത്തില്, മാറ്റമില്ലാതെ കുറച്ചുവര്‍ഷം അനുസ്യൂതം പ്രവഹിക്കാന് സാധ്യതയുള്ള വര്‍ത്തമാന പ്രവണത (Present) യാണ് എന്റെ ലേഖനവിഷയം.\nഎന്തുകൊണ്ടാണ് ഇത്തരം പ്രവണതകളെ കുറിച്ചുള്ള ആലോചനകള്‍ക്ക് പ്രാധാന്യം ലഭിക്കുന്നത്? ഇരുപതാംനൂറ്റാണ്ട് കൊണ്ടുവന്ന മാറ്റങ്ങളോട് മുസ്‌ലിംകളുടെ പ്രതികരണം അത്ര ശുഭകരമായിരുന്നില്ലെന്ന ബോധ്യമാണ് ഇതിന്റെ മുഖ്യകാരണം. ഏതൊക്കെ മാറ്റമാണ് അനുപേക്ഷണീയം, ഏതൊക്കെയാണ് പ്രതിരോധിക്കപ്പെടേണ്ടത് തുടങ്ങിയ ചോദ്യങ്ങള്‍ക്ക് ഉത്തരം കണ്ടെത്തുവാന് ഇതുവരെ സാധിച്ചിട്ടില്ല. പ്രിന്റിംഗിന്റെ പേരില് മുസ്‌ലിം ബൗദ്ധികലോകത്ത് നടന്ന സംവാദങ്ങള് പരിശോധിക്കാം. പതിനെട്ടാം നൂറ്റാണ്ടുവരെ പണ്ഡിതന്മാര് അഭിലഷണീയമായി കണ്ടിരുന്നില്ല. പരമ്പരാഗത കാലിഗ്രാഫിയും ബൈന്‍ഡിംഗും ഉപയോഗിച്ച് സാവധാനം, അവധാനതയോടെ നിര്‍മ്മിച്ചെടുക്കുന്ന കൃതികള്‍ക്ക്( പ്രത്യേകിച്ചും മതപരമായ വിഷയങ്ങള് പരാമര്‍ശിക്കുന്നത്) ഏറെ പവിത്രത നല്‍കിയ കാലമായിരുന്നുവത്. പുതിയ രൂപത്തിലുള്ള പ്രിന്റിംഗ് കിതാബുകള് ഇസ്‌ലാമിക ജ്ഞാനസമ്പാദന രീതിയുടെ മൂല്യം കുറയ്ക്കുകയും ആശയങ്ങള് മനപ്പാഠമാക്കി വെക്കുന്നതില് നിന്ന് വിദ്യാര്‍ഥികളെ പിന്തിരിപ്പിക്കുകയും ചെയ്യുമെന്ന് പണ്ഡിതന്മാര് കരുതിയിരുന്നു. കൂടാതെ, അല്ലാഹുവിന്റെയും മറ്റു മഹത്തുക്കളുടെയും നാമമുള്‍ക്കൊണ്ട പേജുകള്‍ക്ക് മീതെ സ്റ്റാമ്പ് ചെയ്ത് അമര്‍ത്തുന്നത് കിതാബിനെ അനാദരിക്കലാണെന്നും വിശ്വസിക്കപ്പെട്ടിരുന്നു.\nഇത്തരം ചിന്തകള്‍ക്കൊക്കെ ഒരു തീര്‍പ്പുണ്ടാവുന്നത് ഇബ്രാഹിം മുതഫരിക്ക(Ibrahim Muteferrika) എന്ന ഹംഗേറിയന് പുതുമുസ്‌ലിമിന്റെ ഇടപെടലോടെയാണ്. ഒട്ടോമന് ഖലീഫമാരുടെ അനുമതിയോടെ 1720 ല് ഇസ്‌ലാമിലെ പ്രഥമ പ്രിന്റിംഗ് പ്രസ് ഇസ്താംബുളില് അദ്ദേഹം സ്ഥാപിച്ചു. മതഗ്രന്ഥങ്ങള്‍ക്ക് പുറമെ, ശാസ്ത്രീയ വിഷയങ്ങള് അച്ചടിക്കുകയും ചെയ്തു. ‘രിസാലേ ഇസ്‌ലാമിയ്യ’ എന്ന ഗ്രന്ഥത്തിലൂടെ അദ്ദേഹം തന്റെ മതപരിവര്‍ത്തന സാഹചര്യവും മതകീയ വിശ്വാസവും വിവരിക്കുന്നുണ്ട്. ഉസൂലില് ഹികം ഫീ നിളാമില് ഉമ്മ് എന്ന മറ്റൊരു ഗ്രന്ഥം ഉസ്മാനിയ്യ ഖിലാഫത്തിന്റെ ഭരണപരമായ പിന്നോക്കാവസ്ഥയെ തുറന്നുകാട്ടുന്നതാണ്. മുസ്‌ലിം രാഷ്ട്രങ്ങളുടെ അതിജീവനത്തിന് യൂറോപ്പില്‍നിന്ന് സൈനിക സങ്കേതങ്ങളോടൊപ്പം ശാസ്ത്രീയ അറിവുകളും ഭരണനിര്‍വഹണ രീതികളും കടമെടുക്കണമെന്ന് ഒട്ടോമന് ഭരണാധികാരികളെ അദ്ദേഹം ബോധ്യപ്പെടുത്തി. യൂറോപ്യന് നാഗരികതയുടെ ഉദയം മുന്നില് കണ്ട് അദ്ദേഹം നല്‍കിയ മുന്നറിയിപ്പുകളെ അംഗീകരിച്ചാണ്, ഇസ്‌ലാമിന്റെ മൗലികസ്വത്വത്തെ സംരക്ഷിച്ചുനിര്‍ത്തിയുള്ള ആധുനികവല്‍കരണത്തിന് ഓട്ടോമന് സാമ്രാജ്യം മുന്നിട്ടിറങ്ങിയത്.\nകാലഘട്ടത്തിന്റെ ആഗോളസ്പന്ദനത്തെപ്പറ്റി അവബോധമില്ലെങ്കില് മുസ്‌ലിംകള്‍ക്ക് നഷ്ടക്കച്ചവടമായിരിക്കുമെന്ന ദു:ഖസത്യത്തിലേക്കാണ് ഇബ്രാഹിം മുതഫരിക്കയുടെ ജീവിതം വിരല്‍ചൂണ്ടുന്നത്. ‘എന്റെ തന്നെ മുസ്‌ലിം അനുഭവ പരിസരത്ത് നിന്ന് നോക്കുമ്പോള്, താല്‍കാലികമായ രാഷ്ട്രീയ കലഹങ്ങള്‍ക്ക് ചുറ്റുമാണ് നമ്മുടെ ചിന്ത ചുറ്റിത്തിരിയുന്നത്. ദീര്‍ഘകാല പ്രത്യാഘാതങ്ങള്‍ക്ക് വളമിട്ട് കൊടുക്കുന്ന പ്രവണതകള് നമ്മുടെ മനസിലേക്കേ കടന്നുവരാറില്ല. ഈ അജ്ഞത കാണുമ്പോള് വല്ലാത്ത ആശ്ചര്യം. ആധുനിക സങ്കല്‍പങ്ങളുമായി എത്ര മുസ്‌ലിം നേതാക്കന്മാര്‍ക്ക് ഇടപെടാനാകും? ഘടനാവാദം ( structuralism), ഉത്തരാധുനികത ( post modernism) യഥാര്‍ത്ഥവാദം ( realism), വിശകലനാത്മക ഫിലോസഫി (analytical philosophy), നിരൂപക സിദ്ധാന്തം (critical theory) തുടങ്ങിയ സങ്കല്‍പ്പങ്ങളെ എണ്ണിത്തിട്ടപ്പെടുത്താന് പോലും അവര്‍ക്ക് സാധിക്കില്ല. ഇവയ്ക്കു പകരം, അന്താരാഷ്ട്ര സിയോണിസ്റ്റ് ഗൂഢാലോചന, ബഹായിസം, നവ കുരിശ് അധിനിവേശം എന്നിങ്ങനെയുള്ള സ്ഥിരം ഭാവനാത്മകമായ കുറെ ക്ലീഷേക്കു ചുറ്റും അവരുടെ ചിന്ത ചിതറിക്കിടക്കുകയാണ്. ആധുനികലോകത്തെ ഇസ്‌ലാമികരാഷ്ട്ര സംവിധാനത്തിന്റെ മുന്നുപാധിയായി ( Pre – Condition) മനസിലാക്കാത്തതിനാലാണ് ഇസ്‌ലാമിക് മൂവ്‌മെന്റുകള് പരാജയപ്പെട്ടു പോകുന്നത്.’\nനൂറ്റാണ്ടുകള്‍ക്ക് മുമ്പ് ഇബ്രാഹിം മുതഫരിക പ്രവര്‍ത്തിച്ചതുപോലെ, സാമൂഹിക യാഥാര്‍ത്ഥ്യങ്ങളില് നിന്ന് അകലം പാലിക്കാതെ, വേണ്ടവിധം താദാത്മ്യപ്പെടുന്ന വിഷയത്തില് നാം അതീവ ജാഗ്രത പുലര്‍ത്തണം. ബെല്‍ഫാസ്റ്റില് ( Belfast) മസ്ജിദ് കാണാവുന്നത് പോലെ മക്കയില് മക്‌ഡൊണാള്‍ഡിന്റെ സ്ഥാപനം കാണാനാവുന്ന തരത്തില് ഒറ്റലോകത്തിനും ഏകസംസ്‌കാരത്തിനും ( Mono Culture) പ്രാമുഖ്യമുള്ള കാലമാണിത്. ഒരുപക്ഷേ നമ്മുടെ വിശ്വാസത്തിലും കാഴ്ചപ്പാടിലും നമുക്ക് ആത്മവിശ്വാസം ഉണ്ടായേക്കാം. എന്നാല് യുവതലമുറയില് പെട്ട മുസ്‌ലിംകളുടെ അവസ്ഥ അങ്ങനെയാണോ? വെസ്റ്റിനെ പിടിച്ചുകുലുക്കിയ ഉത്തരാധുനികതാവാദവും ഘടനാനന്തര സിദ്ധാന്തങ്ങളുമാണ് അവരുടെ മസ്തിഷ്‌കങ്ങളെ മഥിച്ചുകൊണ്ടിരിക്കുന്നത്. പടിഞ്ഞാറിന്റെ ആശയോപാധികള് തെറ്റാണെന്ന് തെളിയിക്കാന് മുസ്‌ലിം നേതാക്കളോട് പറയുമ്പോള് അവര്‍ക്ക് അതിന് സാധിക്കാതെ വരുന്നു. അങ്ങനെ യുവതലമുറയുടെ ജീവിതം സംശയത്താല് ദുരൂഹമായിത്തീരുന്നു. ഇസ്‌ലാമിന്റെ സാര്‍വ കാലികതയാണ് ഇവിടെ ചോദ്യം ചെയ്യപ്പെടുന്നത്. ഇത്തരമൊരു സാഹചര്യത്തില് ബുദ്ധിശൂന്യമായവരേ മുസ്‌ലിം ആയി അവശേഷിക്കുകയുള്ളൂവെന്ന് സ്പഷ്ടം. അതിനാല് നമുക്ക് ചുറ്റുമുള്ള പ്രക്രിയകളെ മനസിലാക്കല് നമ്മുടെ ബാധ്യതയാണ് (ഫര്‍ള്). നിലവിലുള്ള പ്രവണതകളില് സുപ്രധാനമായ മൂന്ന് കാര്യങ്ങളാണ് ഇവിടെ വിഷയീഭവിക്കുന്നത്; ജനസംഖ്യ, മതകീയ സാഹചര്യം, പരിസ്ഥിതി.\nജനസംഖ്യയും വിപ്ലവ ബോധവും\nആദ്യമായി ജനസംഖ്യയെക്കുറിച്ച് പറയാം. ജനസംഖ്യാ പ്രവണതയെ വിലയിരുത്തുന്ന അനേകം റിപ്പോര്‍ട്ടുകള് ലഭ്യമാണ്. പ്രകൃതിദുരന്തങ്ങളോ പകര്‍ച്ചവ്യാധികളോ ഇല്ലെങ്കില് ഇത്തരം കണക്കുകൂട്ടലുകളെ അവലംബിക്കാവുന്നതുമാണ്. ഓക്‌സ്ഫഡ് യൂണിവേഴ്‌സിറ്റി പ്രസ് പ്രസിദ്ധീകരിച്ച ഡി ബാരറ്റിന്റെ (D. Barret) വേള്‍ഡ് ക്രിസ്ത്യന് എന്‍സൈക്ലോപീഡിയ ജനസംഖ്യാവിതരണത്തെ അവലോകനം ചെയ്യുന്നുണ്ട്. ‘1900 ല് ലോകജനസംഖ്യയുടെ 24. 9% പാശ്ചാത്യ ക്രിസ്തീയരും 12.4% മുസ്‌ലികളുമായിരുന്നു. 1980ലെത്തിയപ്പോള് ഇത് യഥാക്രമം 30% ഉം 16. 5% ആയിത്തീര്‍ന്നു. രണ്ടായിരത്തില് എത്തിയപ്പോള് ഇത് 29. 9, 19.2ശതമാനമായി മാറുകയുണ്ടായി. മറ്റുമതങ്ങളുടെ വളര്‍ച്ചാനിരക്കിലാവട്ടെ ഗണ്യമായ വര്‍ധനവ് സംഭവിച്ചിട്ടില്ല. അതേസമയം, 1970 മുതല് നിരീശ്വരവാദികളുടെ എണ്ണം ക്രമേണ കുറഞ്ഞു വരികയാണുണ്ടായത്’. വളരെ പ്രസക്തമായ കണക്കുകളാണിവ. മുസ്‌ലിം ജനസംഖ്യയുടെ ശതമാനം ഈ നൂറ്റാണ്ടുകാലത്തിനുള്ളിലും കുതിച്ചുചാടുമെന്നുറപ്പാണ്. മതപരിവര്‍ത്തനത്തെക്കാളും പ്രത്യുല്പാദന രംഗത്തെ വര്‍ധനവാണ് മാറ്റം ത്വരിതഗതിയിലാക്കുന്നത്. അത്യന്തം ഇസ്‌ലാമോഫോബിക് ആയ സാമുവല് ഹണ്ടിങ്ങ്ടണിന്റെ (Samuel p Huntington) നാഗരികതയുടെ സംഘട്ടനം (clash of Civilization) എന്ന പുസ്തകത്തിന്റെ പ്രവചനമിങ്ങനെ: ‘1980 ലോകജനതയുടെ 30 ശതമാനം ഉണ്ടായിരുന്ന ക്രിസ്തീയ മതത്തിന്റെ ജനസംഖ്യാനിരക്ക് ഇപ്പോള് കുറഞ്ഞു കൊണ്ടിരിക്കുകയാണ്. എന്നല്ല, 2025ടെ അവര് ലോകജനസംഖ്യയുടെ ഏകദേശം 25 ശതമാനമായി ചുരുങ്ങാനും സാധ്യതയുണ്ട്. എന്നാല് ഉയര്‍ന്ന ജനസംഖ്യ വളര്‍ച്ചാനിരക്കിന്റെ ഫലമായി ഈ നൂറ്റാണ്ടിന്റെ അവസാനത്തോടെ ലോക ജനസംഖ്യയുടെ ഇരുപത് ശതമാനവും മുസ്‌ലിംകളായിരിക്കും. ക്രൈസ്തവ ജനസംഖ്യയെ മറികടന്ന് 2025 ല് ലോക ജനസംഖ്യയുടെ ഏകദേശം 30 ശതമാനം മുസ്‌ലിംകള് കയ്യടക്കി വെക്കാനുള്ള സാധ്യത അതിവിദൂരത്തൊന്നുമല്ല’.\nഈ മാറ്റങ്ങള് സമൂഹത്തിലുണ്ടാക്കുന്ന ആഘാതങ്ങള് വളരെ വ്യക്തം. അമേരിക്കയിലും യൂറോപ്പിലും വൃദ്ധജനവിഭാഗമാണ് കൂടിയ തോതിലുള്ളത്. പ്രായം കൂടിയവരുടെ ജനസംഖ്യാനിരക്ക് ആനുപാതികമായി കുറച്ചുകൊണ്ടുവരലാണ് യഥാര്‍ത്ഥത്തില് ഈ സഹസ്രാബ്ദത്തിന്റെ ലക്ഷ്യം. എഴുപത് വയസിനുശേഷം ശരാശരി ആയുര്‍ദൈര്‍ഘ്യം നിലനിര്‍ത്തുവാനല്ലേ ആധുനിക ചികിത്സാ സംവിധാനങ്ങള്‍ക്ക് സാധിക്കുകയുള്ളൂ. ഭീമമായ ചികിത്സാചെലവിനൊപ്പം പ്രായമേറിയ ജനവിഭാഗത്തിന്റെ വളര്‍ച്ച സാമൂഹിക സാമ്പത്തിക മേഖലക്കൊരു വെല്ലുവിളിയാണ്. എന്നാല്, വെസ്റ്റിന് സമാന്തരമായല്ല മുസ്‌ലിം ജനസംഖ്യാനിരക്ക്. ഉദാഹരണത്തിന് അള്‍ജീരിയന് ജനസംഖ്യയുടെ പകുതിയിലധികവും ഇരുപത് വയസിനു താഴെയുള്ളവരാണ്. ഇതില് നിന്നേറെ ഭിന്നമല്ല മറ്റു മുസ്‌ലിം രാഷ്ട്രങ്ങളുടെ അവസ്ഥ. കുറച്ചു കണക്കുകള് പരിശോധിക്കാം. 1965-1990 കാലയളവിനിടയില് മൊറോക്കോയിലെ മുസ്‌ലിം ജനസംഖ്യാനിരക്ക് 29. 8 മില്യണില് നിന്ന് 59 മില്യനായി വര്‍ധിച്ചു. ഇതേ വര്‍ഷങ്ങളില് തന്നെ ഈജിപ്തുകാരുടെ ജനസംഖ്യ 29.4മില്യനില് നിന്നും 62.4മില്യണിലേക്ക് വളര്‍ന്നിട്ടുണ്ട്. താജികിസ്ഥാന്, ഉസ്ബകിസ്ഥാന്, തുര്‍ക്ക്‌മെനിസ്ഥാന്, കിര്‍ഗിസ്ഥാന്, എന്നീ മധ്യേഷ്യന് രാഷ്ട്രങ്ങളുടെ 1970 നും 1993-നും ഇടയിലെ വാര്‍ഷിക ജനസംഖ്യവളര്‍ച്ചാനിരക്ക് യഥാക്രമം 2.9%, 2. 6%, 2. 5%, 1. 9% എന്ന രൂപത്തിലായിരുന്നു. സോവിയറ്റ് യൂണിയന്റെ ജനസംഖ്യ സന്തുലനത്തില് വമ്പിച്ച മാറ്റമുളവാകുന്നത് 1970കള്‍ക്ക് ശേഷമാണ്. അവിടെ മുസ്‌ലിംകളുടെ എണ്ണം 24 ശതമാനം കൂടിയപ്പോള് 6.5ശതമാനം വളര്‍ച്ച മാത്രമാണ് റഷ്യക്കാരിലുണ്ടായത്. സോവിയറ്റ് യൂണിയന്റെ പതനത്തിലേക്കും ജനസംഖ്യ ഭേദം കാരണമായിട്ടുണ്ട്. താത്താറുകളും ബാഷ്‌കീറുകളും മറ്റു കുടിയേറ്റക്കാരായ മുസ്‌ലിംകളും കൂടുതലായി അധിവസിച്ചിരുന്ന പ്രദേശമാണ് റഷ്യ.\nമുസ്‌ലിം ന്യൂനപക്ഷ പ്രദേശങ്ങളില് പറയത്തക്ക സ്വാധീനമുണ്ടാക്കിയെടുക്കാന് മുസ്‌ലിംകളുടെ കേന്ദ്ര പ്രദേശങ്ങളിലുള്ള വളര്‍ച്ചാനിരക്കിന് കഴിയുമെന്നാണ് ഈ കണക്കുകളില് നിന്ന് വായിച്ചെടുക്കാനാവുന്നത്. താന്‍സാനിയ, മാസിഡോണിയ തുടങ്ങിയ രാഷ്ട്രങ്ങള് കുറഞ്ഞ കാലപരിധിക്കുള്ളില് തന്നെ മുസ്‌ലിം ഭൂരിപക്ഷ പ്രദേശമാവാനിടയുണ്ട്. 1972ലും 1990 നുമിടയില് യുഎസിലെ മുസ്‌ലിം ജനസംഖ്യ ആറിരട്ടി ആയാണ് വര്‍ധിച്ചത് (പ്രധാനമായും കുടിയേറ്റത്തിലൂടെ). കുടിയേറ്റക്കാരെ അടിച്ചമര്‍ത്തുന്ന രാഷ്ട്രങ്ങളില്‍പോലും വളര്‍ച്ച ശീഘ്രവേഗത്തില് ക്രമപ്രവൃദ്ധമായികൊണ്ടിരിക്കുകയാണ്. കഴിഞ്ഞവര്‍ഷം യൂറോപ്യന് യൂണിയനില് ജനിച്ചവരുടെ ഏഴ് ശതമാനവും മുസ്‌ലിംകളായിരുന്നു എന്ന വസ്തുത ചേര്‍ത്ത് വായിക്കുക. കൂടാതെ, മിക്ക യൂറോപ്യന് രാഷ്ട്രങ്ങളുടെയും രണ്ടാമത്തെ മതവിഭാഗമാണ് ഇസ്‌ലാം.\nഈ ആഗോള പരിണാമത്തിന്റെ പ്രസക്തിയെന്താണ്? എന്തെങ്കിലും പരിണിതഫലത്തിന്റെ മുന്നറിയിപ്പാണോ ഇത്? സൗബാന് (റ) റിപ്പോര്‍ട്ട് ചെയ്ത ഹദീസ് ഇവിടെ പ്രസ്താവ്യം: ‘മുസ്‌ലിംകള് എണ്ണത്തില് കൂടുതലാകുന്ന ഒരു ദിവസമുണ്ടാകും. പക്ഷേ, അന്ന് അവര് മലവെള്ളപ്പാച്ചിലില് ഒഴുകി വരുന്ന മാലിന്യം പോലെയായിരിക്കും’. അംഗബലത്തെ ആശ്രയിക്കുന്നതിനു തുല്യമായി സൈനിക വിജയങ്ങള് ടെക്‌നോളജിയെ ആശ്രയിക്കുന്ന ഈ കാലത്ത് ആളുകളുടെ എണ്ണത്തിന് അധിക പ്രസക്തിയൊന്നുമില്ലെന്നത് വസ്തുതയാണ്. ‘ഏറ്റവും കൂടുതല് സൈനികരുടെ സംഘത്തോടൊപ്പമാണ് ദൈവം’ എന്ന് നെപ്പോളിയന് പറയാമായിരുന്നു. പക്ഷേ ഒരൊറ്റ പുഷ് ബട്ടണ് കൊണ്ട് ഒരായിരം സൈനികരെ നിശ്ശേഷം ഇല്ലാതാക്കാനുള്ള സാങ്കേതികവിദ്യ ഇപ്പോള് ലോകരാജ്യങ്ങളുടെ പക്കലുണ്ട്. ഗള്‍ഫ് യുദ്ധ സമയത്ത് സദ്ദാം ഹുസൈന്റെ ഇടപെടലുകളില് നിന്ന് ഇത് കൂടുതല് വ്യക്തമാകും. മുസ്‌ലിം ജനസംഖ്യയുടെ വര്‍ധനവ് ഉപകാരശൂന്യമാണ് എന്നല്ല ഇതിന്റെ വിവക്ഷ. അംഗബലം ഒരു സുരക്ഷാകവചമാണല്ലോ. ജനങ്ങളുടെ മനോധൈര്യവും ഏറെ പ്രധാനപ്പെട്ടതാണ്. അന്തര്‍മുഖരായ വൃദ്ധജനങ്ങള്‍ക്ക് വിപരീതമായി യുവതലമുറയാണ് ഊര്‍ജം പ്രസരിപ്പിച്ച് രാജ്യത്തിന്റെ രാഷ്ട്രീയ ഗതി നിര്‍ണയിക്കുന്നത്. യുവജനതയെക്കൊണ്ട് സമ്പന്നമായ മുസ്‌ലിം ലോകത്തിന് മീതെയാണ് പുതിയ സഹസ്രാബ്ദത്തിന്റെ ഉദയം. കൂടാതെ ജനസംഖ്യയിലധികവും നഗരവാസികളും. നാഗരിക പരിതസ്ഥിതികളാണ് എക്കാലത്തും അരക്ഷിതാവസ്ഥക്കും പരിഷ്‌കരണത്തിനും ക്രമക്കേടിനും വികസനത്തിനും മണ്ണൊരുക്കി കൊടുത്തിരുന്നത്. പ്രൊട്ടസ്റ്റന്റ് പരിഷ്‌കരണത്തിലേക്ക് യൂറോപ്പിനെ പ്രചോദിപ്പിച്ചത് പതിനാറാം നൂറ്റാണ്ടിലെ ജര്‍മ്മനിയിലുണ്ടായ യുവതലമുറയുടെ ആധിക്യമാണ്. അതുപോലെ തന്നെയാണ് 1930കളില് മധ്യ യൂറോപ്പില് ഫാഷിസം ശക്തിപ്പെട്ടുവന്നതും. 16 -17 നൂറ്റാണ്ടുകളില് മുസ്‌ലിം ലോകത്ത് നടന്ന ജലാലി കലാപവും മേല് പറഞ്ഞതിനെ സാധൂകരിക്കുന്നുണ്ട്. ഇസ്‌ലാമിക റിവൈവലുകളുടെ അവസ്ഥയും വ്യത്യാസമല്ല. മുസ്‌ലിം രാഷ്ട്രങ്ങളില് നിന്ന് ആദ്യമായി യുവജനതയുടെ ജനസംഖ്യവര്‍ധനവ് സംഭവിച്ചത് ഇറാനിലാണ്(1970 ല് ജനസംഖ്യയുടെ ഏകദേശം 22%). 1979 ല് അവിടെ വിപ്ലവം പൊട്ടിപ്പുറപ്പെടുകയും ചെയ്തു. ഇതര രാഷ്ട്രങ്ങളില് പിന്നീടാണ് ആനുപാതിക വളര്‍ച്ച കാണപ്പെടുന്നത്.\nജനസംഖ്യയില് പ്രകടമാവുന്ന വേഗത്തിലുള്ള വളര്‍ച്ച പല രാഷ്ട്രങ്ങളുടെയും നിയന്ത്രണാധികാരത്തെ സാരമായി ബാധിക്കാറുണ്ട്. കൈറോയിലെയും അള്‍ജീരിയയിലെയും ഗവണ്‍മെന്റുകള് കലാപരൂക്ഷിതമായ സാഹചര്യങ്ങള് നേരത്തെ അനുഭവിച്ചവരാണ്. പുതിയ സഹസ്രാബ്ദത്തെ സംബന്ധിച്ച് സാധ്യമായ പ്രഥമ സങ്കല്പമാണിത്. പ്രായാധിക്യമേറിയ സ്ഥിര ജനസംഖ്യാനിരക്കിന്റെ ഫലമായി വെസ്റ്റിന്റെ രാഷ്ട്രീയ അവസ്ഥ മന്ദഗതിയിലാവുമ്പോള്, ജനസംഖ്യ വിസ്‌ഫോടനവും തുടര്‍ന്നുവരുന്ന വ്യവസ്ഥാപിത ഭരണകൂടത്തിനെതിരെയുള്ള റാഡിക്കലുകളുടെ ഉപരോധ ഇടപെടലുകളുമായി മുസ്‌ലിംലോകം പുതിയ സഹസ്രാബ്ദത്തെ ചലനാത്മകമാക്കുമെന്ന് പ്രതീക്ഷിക്കാം.\nപുതിയ ജനകീയ വിപ്ലവങ്ങള്‍ക്ക് മുമ്പില് ഭരണകൂടങ്ങള്‍ക്ക് അതിജീവിക്കാനാവുമോ എന്നതാണ് മറ്റൊരു പ്രശ്‌നം. പൂര്‍വ്വാധുനികകാലത്ത് കര്‍ഷകര് മനുഷ്യ ശക്തി ഉപയോഗിച്ച് രാജാവിന്റെ സൈന്യത്തെ തുരത്തിയോടിച്ചിരുന്നു. പക്ഷേ ഇന്ന് ജനകീയ സമരങ്ങളെ അടിച്ചമര്‍ത്താന് മിലിറ്ററിക്ക് ഉന്നതനിലവാരമുള്ള ടെക്‌നോളജി മാത്രം മതിയാകും. പണം ചെലവഴിച്ചാല് ഏത് വിപ്ലവത്തെയും ചാരമാക്കാം. ചുരുങ്ങിയ വിലയില് ലഭ്യമാവുന്നതിനാല് സബ്‌സിഡി നിരക്കില് മൂന്നാം ലോകത്തെ പടിഞ്ഞാറിന്റെ പിണിയാളുകളിലേക്ക് ടെക്‌നോളജികള് വിതരണം ചെയ്യുന്നുണ്ട്. ടെക്‌നോളജിയുടെ വികാസത്തോടെ ഏതുതരം വിമതസ്വരത്തെയും ( പട്ടാളത്തിന്റെ സഹായമുള്ളതൊഴിച്ച്) ഭരണകൂടങ്ങള്‍ക്ക് നിശബ്ദമാക്കാനാവും. ഇറാനിലെ ഷാഹ് സ്ഥാനഭ്രഷ്ടനായത് തെരുവിലരങ്ങേറിയ പ്രതിഷേധത്തിന്റെ ആര്‍ത്തിരമ്പല് കാരണമായല്ല; സൈന്യം അദ്ദേഹത്തിനെതിരെ നീങ്ങിയത് കൊണ്ടാണ്. എന്നാല്, അള്‍ജീരിയയില് സായുധസംഘത്തിന്റെ പിന്തുണയില്ലാതെ ആധുനിക രാഷ്ട്രത്തെ തകര്‍ക്കാന് സാധിക്കുമെന്ന ആത്മവിശ്വാസമാണ് തീവ്രവാദികളെ മുന്നോട്ടുനയിച്ചത്.\nമുഹമ്മദ് ഇ കെ നെല്ലിക്കുത്ത്\nപുതിയ സഹസ്രാബ്ദത്തിലേക്കുള്ള കാഴ്ചപ്പാടുകള് added by risalaadmin on April 11, 2019


തിരു: സ്വര്‍ണ്ണക്കടത്ത് കേസിലെ അന്വേഷണ രീതി നോക്കുമ്പോള് മുഖ്യമന്ത്രി പിണറായി വിജ യനെ കുരുക്കാന് ലക്ഷ്യമിട്ടുള്ള ശ്രമമാണെന്ന് വ്യക്തമാണെന്ന് സിപിഎം സംസ്ഥാന സെക്രട്ടറി ചുമതല വഹിക്കുന്ന എ. വിജയരാഘവന് അഭിപ്രായപ്പെട്ടു. സംസ്ഥാനത്തെ വികസന പ്രവര്‍ത്തന ത്തെ അട്ടിമറിക്കാനുള്ള ശ്രമം വ്യക്തമാണ്. കേന്ദ്ര ഏജന്‍സികള്‍ക്കും സിഎജിക്കും എതിരെ ജന ങ്ങളെ അണിനിരത്തി പ്രതിഷേധിക്കുമെന്നും വിജയരാഘവന്.\nസിഎജിക്കെതിരെ സിപിഎം സമരത്തിന് ഒരുങ്ങുന്നു. കേന്ദ്ര ഏജന്‍സികള്‍ക്കെതിരെ സിപിഎം സമരം ശക്തമാക്കുമ്പോളാണ് ഭരണഘടനാ സ്ഥാപനമായ സിഎജിക്കെതിരെയും രാഷ്ട്രീയമായി തന്നെ നീങ്ങാന് സിപിഎം തീരുമാനിക്കുന്നത്. സംസ്ഥാന സെക്രട്ടേറിയറ്റ് യോഗത്തിലാണ് സിഎ ജിക്കെതിരെ പ്രതിഷേധം ഉയര്‍ത്തിക്കൊണ്ടുവരാന് സിപിഎം തീരുമാനമെടുത്തത്.


ഗര്‍ഭിണിയായത് താന് അറിയാതെയെന്ന് കന്യാസ്ത്രീ; കുഞ്ഞിന് മാര്‍പ്പാപ്പയുടെ പേരിട്ടു..!\neditor Saturday, January 18th, 2014 6:08 pm 18 January, 2014\nഇടുക്കിയില് കന്യാസ്ത്രീ കിണറ്റില് മരിച്ച നിലയില്\nറോം: വയറുവേദനയെ തുടര്‍ന്ന് ആശുപത്രിയിലെത്തിച്ച കന്യാസ്ത്രീ പ്രസവിച്ചു. ഉടനെ മാര്‍പ്പാപ്പയുടെ പേരായ ഫ്രാന്‍സിസ്‌കോ എന്ന് കുഞ്ഞിന് പേരിടുകയും ചെയ്തു.\nഇറ്റലിയിലെ റിയെറ്റി നഗരത്തില് വെള്ളിയാഴ്ച രാത്രിയാണ് അസഹ്യമായ വയറുവേദന അനുഭവപ്പെട്ടതിനെ തുടര്‍ന്ന് വെനസ്വേല സ്വദേശിനിയും 31 കാരിയുമായ കന്യാസ്ത്രീയെ ആശുപത്രിയിലെത്തിച്ചത്. അധികം വൈകാതെ ഒന്‍പത് പൗണ്ട് ഭാരമുള്ള ഒരു ആണ്‍കുഞ്ഞിന് ജന്മം നല്‍കുകയും ചെയ്തു.\nഗര്‍ഭിണിയാണെന്ന കാര്യം തനിക്ക് അറിയില്ലെന്നാണ് കന്യാസ്ത്രീ പ്രതികരിച്ചത്.\nറിയെറ്റിയിലെ കോംപൊമോറോയില് വൃദ്ധസദനം നടത്തുന്ന ലിറ്റില് ഡിസൈപ്പിള്‍സ് ഓഫ് ജീസസ് കോണ്‍വെന്റിലെ അംഗമാണ് കന്യാസ്ത്രീ. ഇവര് ഗര്‍ഭിണിയാണെന്ന വിവരം അറിഞ്ഞിരുന്നില്ലെന്നാണ് കോണ്‍വെന്റിലെ മറ്റ് കന്യാസ്ത്രീകളും പറയുന്നത്.


ഉല്പത്തി 24 (മലയാളം ബൈബിൾ)- České uživatelské rozhraní\n2 തന്റെ വീട്വീട്ടില് മൂപ്പനും തനിക്കുള്ളതിന്നൊക്കെയും വിചാരകനുമായ ദാസനോടു അബ്രാഹാം പറഞ്ഞതുനിന്റെ കൈകൈ എന്റെ തുടതുടയിന് കീഴില് വെക്കുക;\n3 ചുറ്റും പാര്‍ക്കുംന്ന കനാന്യരുടെ കന്യകമാരില്‍നിന്നു നീ എന്റെ മകന്നു ഭാര്യഭാര്യയെ എടുക്കാതെ,\n4 എന്റെ ദേശത്തും എന്റെ ചാര്‍ച്ചക്കാരുടെ അടുക്കലും ചെന്നു എന്റെ മകനായ യിസ്ഹാക്കിന്നു ഭാര്യഭാര്യയെ എടുക്കുമെന്നു സ്വര്‍ഗ്ഗത്തിന്നും ഭൂമിഭൂമിക്കും ദൈവമായ യഹോവയുടെ നാമത്തില് ഞാന് നിന്നെക്കൊണ്ടു സത്യം ചെയ്യിക്കും.\n5 ദാസന് അവനോടുപക്ഷേ സ്ത്രീസ്ത്രീക്കു എന്നോടുകൂടെ ഈ ദേശത്തേക്കു വരുവാന് മനസ്സില്ലെങ്കിലോ? നീ വിട്ടുപോന്ന ദേശത്തേക്കു ഞാന് നിന്റെ മകനെ മടക്കിക്കൊണ്ടുപോകേണമോ എന്നു ചോദിച്ചു.\n6 അബ്രാഹാം അവനോടു പറഞ്ഞതുഎന്റെ മകനെ അവിടെക്കു മടക്കിക്കൊണ്ടു പോകാതിരിപ്പാന് സൂക്ഷിച്ചുസൂക്ഷിച്ചുകൊള്‍ക.\n7 എന്റെ പിതൃഭവനത്തില്‍നിന്നും ജന്മദേശത്തുനിന്നും എന്നെ കൊണ്ടുവന്നവനും എന്നോടു അരുളിച്ചെയ്തവനും നിന്റെ സന്തതിക്കു ഞാന് ഈ ദേശം കൊടുക്കുമെന്നു എന്നോടു സത്യം ചെയ്തവനുമായി സ്വര്‍ഗ്ഗത്തിന്റെ ദൈവമായ യഹോവ എന്റെ മകന്നു നീ ഒരു ഭാര്യഭാര്യയെ അവിടെനിന്നു കൊണ്ടുവരുവാന് തക്കവണ്ണം നിനക്കു മുമ്പായി തന്റെ ദൂതനെ അയക്കും.\n8 എന്നാല് സ്ത്രീസ്ത്രീക്കു നിന്നോടുകൂടെ വരുവാന് മനസ്സില്ലെങ്കില് നീ ഈ സത്യത്തില് നിന്നു ഒഴിഞ്ഞിരിക്കും; എന്റെ മകനെ അവിടേക്കു മടക്കിക്കൊണ്ടുപോക മാത്രം അരുതു.\n9 അപ്പോള് ദാസന് തന്റെ യജമാനനായ അബ്രാഹാമിന്റെ തുടതുടയിന് കീഴില് കൈകൈവെച്ചു അങ്ങനെ അവനോടു സത്യം ചെയ്തുസത്യം ചെയ്തു.\n11 വൈകുന്നേരംവൈകുന്നേരം സ്ത്രീകള് വെള്ളംവെള്ളം കോരുവാന് വരുന്ന സമയത്തു അവന് ഒട്ടകങ്ങളെ പട്ടണത്തിന്നു പുറത്തു ഒരു കിണറ്റിന്നരികെ നിറുത്തി പറഞ്ഞതെന്തെന്നാല്\n13 ഇതാ, ഞാന് കിണറ്റിന്നരികെ നിലക്കുന്നു; ഈ പട്ടണക്കാരുടെ കന്യകമാര് വെള്ളംവെള്ളം കോരുവാന് വരുന്നു.\n14 നിന്റെ പാത്രം ഇറക്കി എനിക്കു കുടിപ്പാന് തരേണം എന്നു ഞാന് പറയുമ്പോള്‍കുടിക്ക; നിന്റെ ഒട്ടകങ്ങള്‍ക്കും കുടിപ്പാന് കൊടുക്കാമെന്നു പറയുന്ന സ്ത്രീസ്ത്രീ തന്നേ നീ നിന്റെ ദാസനായ യിസ്ഹാക്കിന്നു നിയമിച്ചവളായിരിക്കട്ടെ; നീ എന്റെ യജമാനനോടു കൃപ ചെയ്തു എന്നു ഞാന് അതിനാല് ഗ്രഹിക്കും.\n15 അവന് പറഞ്ഞു തീരുംമുമ്പെ അബ്രാഹാമിന്റെ സഹോദരനായ നാഹോരിന്റെ ഭാര്യഭാര്യ മില്‍ക്കയുടെ മകന് ബെഥൂവേലിന്റെ മകള് റിബെക്കാ തോളില് പാത്രവുമായി വന്നു.\n16 ബാല അതിസുന്ദരിയും പുരുഷന് തൊടാത്ത കന്യകകന്യകയും ആയിരുന്നു; അവള് കിണറ്റില് ഇറങ്ങിഇറങ്ങി പാത്രം നിറച്ചു കയറിവന്നു.\n17 ദാസന് വേഗത്തില് അവളെ എതിരേറ്റു ചെന്നുനിന്റെ പാത്രത്തിലെ വെള്ളംവെള്ളം കുറെ എനിക്കു കുടിപ്പാന് തരേണം എന്നു പറഞ്ഞുപറഞ്ഞു.\n18 യജമാനനേ, കുടിക്ക എന്നു അവള് പറഞ്ഞുപറഞ്ഞു വേഗം പാത്രം കയ്യില് ഇറക്കി അവന്നു കുടിപ്പാന് കൊടുത്തു.\n19 അവന്നു കുടിപ്പാന് കൊടുത്ത ശേഷംനിന്റെ ഒട്ടകങ്ങള്‍ക്കും വേണ്ടുവോളം ഞാന് കോരിക്കൊടുക്കാം എന്നു പറഞ്ഞുപറഞ്ഞു,\n20 പാത്രത്തിലെ വെള്ളം വേഗം തൊട്ടിതൊട്ടിയില് ഒഴിച്ചു, പിന്നെയും കോരിക്കൊണ്ടുവരുവാന് കിണറ്റിലേക്കു ഔടി ഇറങ്ങി അവന്റെ ഒട്ടകങ്ങള്‍ക്കും എല്ലാം കോരിക്കൊടുത്തു.\n22 ഒട്ടകങ്ങള് കുടിച്ചുകുടിച്ചു തീര്‍ന്നപ്പോള് അവന് അര ശേക്കെല് തൂക്കമുള്ള ഒരു പൊന്മൂകൂത്തിയും അവളവളുടെ കൈകൈക്കിടുവാന് പത്തു ശേക്കെല് തൂക്കമുള്ള രണ്ടു പൊന് വളവളയും എടുത്തു അവളവളോടു\n23 നീ ആരുടെ മകള്? പറക; നിന്റെ അപ്പന്റെ വീട്വീട്ടില് ഞങ്ങള്‍ക്കു രാപാര്‍പ്പാന് സ്ഥലമുണ്ടോ എന്നു ചോദിച്ചു.\n24 അവള് അവനോടുനാഹോരിന്നു മില്‍ക്കാ പ്രസവിച്ച മകനായ ബെഥൂവേലിന്റെ മകള് ആകുന്നു ഞാന് എന്നു പറഞ്ഞുപറഞ്ഞു.\n25 ഞങ്ങളുടെയവിടെ വയ്ക്കോലും തീനും വേണ്ടുവോളം ഉണ്ടു; രാപാര്‍പ്പാന് സ്ഥലവും ഉണ്ടു എന്നും അവള് പറഞ്ഞുപറഞ്ഞു.\n27 എന്റെ യജമാനനായ അബ്രാഹാമിന്റെ ദൈവമായ യഹോവ വാഴ്ത്തപ്പെട്ടവന് ; അവന് എന്റെ യജമാനനോടുള്ള ദയദയയും വിശ്വസ്തതയും ഉപേക്ഷിച്ചിട്ടില്ല. ഈ യാത്രയില് യഹോവ എന്നെ എന്റെ യജമാനന്റെ സഹോദരന്മാരുടെ വീട്വീട്ടിലേക്കു നടത്തിക്കൊണ്ടുവന്നുവല്ലോ എന്നു പറഞ്ഞുപറഞ്ഞു.\n28 ബാല ഔടിച്ചെന്നു അമ്മയുടെഅമ്മയുടെ വീട്വീട്ടുകാരെ ഈ വസ്തുത അറിയിച്ചു.\n29 റിബെക്കെക്കു ഒരു സഹോദരന് ഉണ്ടായിരുന്നു; അവന്നു ലാബാന് എന്നു പേര്പേര്. ലാബാന് പുറത്തു കിണറ്റിങ്കല് ആ പുരുഷന്റെ അടുക്കല് ഔടിച്ചെന്നു.\n30 അവന് മൂകൂത്തിയും സഹോദരിയുടെ കൈകൈമേല് വളവളയും കാണുകകാണുകയും ആ പുരുഷന് ഇന്നപ്രകാരം എന്നോടു പറഞ്ഞുപറഞ്ഞു എന്നു തന്റെ സഹോദരിയായ റിബെക്കയുടെ വാക്കു കേള്‍ക്കയും ചെയ്തപ്പോള് ആ പുരുഷന്റെ അടുക്കല് ചെന്നു; അവന് കിണറ്റിങ്കല് ഒട്ടകങ്ങളുടെ അരികെ നില്‍ക്കയായിരുന്നു.\n31 അപ്പോള് അവന് യഹോവയാല് അനുഗ്രഹിക്കപ്പെട്ടവനേ, അകത്തു വരിക; എന്തിന്നു പുറത്തു നിലക്കുന്നു? വീടും ഒട്ടകങ്ങള്‍ക്കു സ്ഥലവും ഞാന് ഒരുക്കിയിരിക്കുന്നു എന്നു പറഞ്ഞുപറഞ്ഞു.\n32 അങ്ങനെ ആ പുരുഷന് വീട്വീട്ടില് ചെന്നു. അവന് ഒട്ടകങ്ങളെ കോപ്പഴിച്ചു ഒട്ടകങ്ങള്‍ക്കു വയ്ക്കോലും തീനും അവന്നുവന്നും കൂടെയുള്ളവര്‍ക്കും കാലുകളെ കഴുകുവാന് വെള്ളവും കൊടുത്തു, അവന്റെ മുമ്പില് ഭക്ഷണം വെച്ചു.\n33 ഞാന് വന്ന കാര്യം അറിയിക്കും മുമ്പെ ഭക്ഷണം കഴിക്കയില്ല എന്നു അവന് പറഞ്ഞുപറഞ്ഞു. പറക എന്നു അവനും പറഞ്ഞുപറഞ്ഞു.\n35 യഹോവ എന്റെ യജമാനനെ ഏറ്റവും അനുഗ്രഹിച്ചു അവന് മഹാനായിത്തീര്‍ന്നു; അവന് അവന്നു ആടു, മാടു, പൊന്നു, വെള്ളിവെള്ളി, ദാസീദാസന്മാര്, ഒട്ടകങ്ങള് കഴുതകഴുതകള് എന്നീവകയൊക്കെയും കൊടുത്തിരിക്കുന്നു.\n36 എന്റെ യജമാനന്റെ ഭാര്യഭാര്യയായ സാറാസാറാ വൃദ്ധയായശേഷംശേഷം എന്റെ യജമാനന്നു ഒരു മകനെ പ്രസവിച്ചു; അവന് തനിക്കുള്ളതൊക്കെയും അവന്നു കൊടുടുത്തിരിക്കുന്നു.\n37 ഞാന് പാര്‍ക്കുംന്ന കനാന് ദേശത്തിലെ കനാന്യ കന്യകമാരില്‍നിന്നു നീ എന്റെ മകന്നു ഭാര്യഭാര്യയെ എടുക്കാതെ,\n38 എന്റെ പിതൃഭവനത്തിലും വംശക്കാരുടെ അടുക്കലും ചെന്നു എന്റെ മകന്നു ഭാര്യഭാര്യയെ എടുക്കേണമെന്നു പറഞ്ഞു യജമാനന് എന്നെക്കൊണ്ടു സത്യം ചെയ്യിച്ചു.\n39 ഞാന് യജമാനനോടുപക്ഷേ സ്ത്രീസ്ത്രീ എന്നോടുകൂടെ പേരുന്നില്ലെങ്കിലോ എന്നു പറഞ്ഞതിന്നു അവന് എന്നോടു\n40 ഞാന് സേവിച്ചുപോരുന്ന യഹോവ തന്റെ ദൂതനെ നിന്നോടുകൂടെ അയച്ചുഅയച്ചു, നീ എന്റെ വംശത്തില്‍നിന്നും പിതൃഭവനത്തില്‍നിന്നും എന്റെ മകന്നു ഭാര്യഭാര്യയെ എടുപ്പാന്തക്കവണ്ണം നിന്റെ യാത്രയെ സഫലമാക്കും;\n43 ഇതാ, ഞാന് കിണറ്റിന്നരികെ നിലക്കുന്നു; വെള്ളംവെള്ളം കോരുവാന് ഒരു കന്യക വരികയും ഞാന് അവളോടുനിന്റെ പാത്രത്തിലെ വെള്ളംവെള്ളം കുറെ എനിക്കു കുടിപ്പാന് തരിക എന്നു പറയുമ്പോള്, അവള് എന്നോടുകുടിക്ക,\n44 ഞാന് നിന്റെ ഒട്ടകങ്ങള്‍ക്കും കോരി കൊടുക്കാമെന്നു പറകയും ചെയ്താല് അവള് തന്നേ യഹോവ എന്റെ യജമാനന്റെ മകന്നു നിയമിച്ച സ്ത്രീസ്ത്രീയായിരിക്കട്ടെ.\n45 ഞാന് ഇങ്ങനെ ഹൃദയത്തില് പറഞ്ഞുപറഞ്ഞു തീരുമ്മുമ്പെ ഇതാ, റിബെക്കാ തോളില് പാത്രവുമായി വന്നു കിണറ്റില് ഇറങ്ങിഇറങ്ങി വെള്ളം കോരി; ഞാന് അവളോടുഎനിക്കു കുടിപ്പാന് തരേണം എന്നു പറഞ്ഞുപറഞ്ഞു.\n46 അവള് വേഗം തോളില്‍നിന്നു പാത്രം ഇറക്കികുടിക്ക, ഞാന് നിന്റെ ഒട്ടകങ്ങള്‍ക്കും കുടിപ്പാന് കൊടുക്കാം എന്നു പറഞ്ഞുപറഞ്ഞു. അങ്ങനെ ഞാന് കുടിച്ചുകുടിച്ചു; അവള് ഒട്ടകങ്ങള്‍ക്കും കുടിപ്പാന് കൊടുത്തു.\n47 ഞാന് അവളവളോടുനീ ആരുടെ മകള് എന്നു ചോദിച്ചതിന്നു അവളവള്‍മില്‍ക്കാ നാഹോറിന്നു പ്രസവിച്ച മകനായ ബെഥൂവേലിന്റെ മകള് എന്നു പറഞ്ഞുപറഞ്ഞു. ഞാന് അവളവളുടെ മൂക്കിന്നു മൂകൂത്തിയും കൈകൈകള്‍ക്കു വളവളയും ഇട്ടു.\n48 ഞാന് കുനിഞ്ഞു യഹോവയെ നമസ്കരിച്ചു, എന്റെ യജമാനന്റെ സഹോദരന്റെ മകളെ അവന്റെ മകന്നായിട്ടു എടുപ്പാന് എന്നെ നേര്‍വ്വഴിവഴിക്കു കൊണ്ടുവന്നവനായി എന്റെ യജമാനന് അബ്രാഹാമിന്റെ ദൈവമായ യഹോവയെ വാഴ്ത്തുകയും ചെയ്തു.\n49 ആകയാല് നിങ്ങള് എന്റെ യജമാനനോടു ദയദയയും വിശ്വസ്തതയും കാണിക്കുമെങ്കില് എന്നോടു പറവിന് ; അല്ല എന്നു വരികില് അതും പറവിന് ; എന്നാല് ഞാന് ഇടത്തോട്ടോ വലത്തോട്ടോ തിരിഞ്ഞുതിരിഞ്ഞുകൊള്ളാം.\n51 ഇതാ, റിബെക്കാ നിന്റെ മുമ്പാകെ ഉണ്ടല്ലോ; അവളെ കൂട്ടിക്കൊണ്ടുപോക; യഹോവ കല്പിച്ചതുപോലെ അവള് നിന്റെ യജമാനന്റെ മകന്നു ഭാര്യഭാര്യയാകട്ടെ എന്നു ഉത്തരം പറഞ്ഞുപറഞ്ഞു.\n53 പിന്നെ ദാസന് വെള്ളിവെള്ളിയാഭരണങ്ങളും പൊന്നാഭരണങ്ങളും വസ്ത്രങ്ങളും എടുത്തു റിബെക്കെക്കു കൊടുത്തു; അവളുടെ സഹോദരന്നും അമ്മഅമ്മെക്കും വിശേഷവസ്തുക്കള് കൊടുത്തു.\n54 അവനും കൂടെയുള്ളവരും ഭക്ഷിച്ചു പാനം ചെയ്തു രാപാര്‍ത്തു. രാവിലെരാവിലെ അവര് എഴുന്നേറ്റശേഷം അവന് എന്റെ യജമാനന്റെ അടുക്കല് എന്നെ അയക്കേണമെന്നു പറഞ്ഞുപറഞ്ഞു.\n55 അതിന്നു അവളുടെ സഹോദരനും അമ്മഅമ്മയുംബാല ഒരു പത്തുദിവസമെങ്കിലും ഞങ്ങളോടുകൂടെ പാര്‍ത്തിട്ടു പിന്നെ പോരട്ടെ എന്നു പറഞ്ഞുപറഞ്ഞു.\n56 അവന് അവരോടുഎന്നെ താമസിപ്പിക്കരുതേ; യഹോവ എന്റെ യാത്ര സഫലമാക്കിയിരിക്കുന്നുവല്ലോ; യജമാനന്റെ അടുക്കല് പോകുവാന് എന്നെ പറഞ്ഞയക്കേണം എന്നു പറഞ്ഞുപറഞ്ഞു.\n57 ഞങ്ങള് ബാലയെ വിളിച്ചുവിളിച്ചു അവളോടു ചോദിക്കട്ടെ എന്നു അവര് പറഞ്ഞുപറഞ്ഞു.\n58 അവര് റിബെക്കയെ വിളിച്ചുവിളിച്ചു അവളോടുനീ ഈ പുരുഷനോടുകൂടെ പോകുന്നുവോ എന്നു ചോദിച്ചു. ഞാന് പോകുന്നു എന്നു അവള് പറഞ്ഞുപറഞ്ഞു.\n60 അവര് റിബെക്കയെ അനുഗ്രഹിച്ചു അവളോടുസഹോദരീ, നീ അനേകായിരമായി തീരുക; നിന്റെ സന്തതി, തന്നെ ദ്വേഷിക്കുന്നവരുടെ പടിവാതില് കൈവശമാക്കട്ടെ എന്നു പറഞ്ഞുപറഞ്ഞു.\n62 എന്നാല് യിസ്ഹാക് ബേര്‍ലഹയിരോയീവരെ വന്നുവന്നു; അവന് തെക്കേദേശത്തു പാര്‍ക്കയായിരുന്നു.\n63 വൈകുന്നേരത്തു യിസ്ഹാക് ധ്യാനിപ്പാന് വെളിന് പ്രദേശത്തു പോയിരുന്നു; അവന് തലപൊക്കി നോക്കി ഒട്ടകങ്ങള് വരുന്നതു കണ്ടുകണ്ടു.\n65 അവള് ദാസനോടുവെളിന് പ്രദേശത്തു നമ്മെ എതിരേറ്റു വരുന്ന പുരുഷന് ആരെന്നു ചോദിച്ചതിന്നു എന്റെ യജമാനന് തന്നേ എന്നു ദാസന് പറഞ്ഞുപറഞ്ഞു. അപ്പോള് അവള് ഒരു മൂടുപടംമൂടുപടം എടുത്തു തന്നെ മൂടിമൂടി.\n67 യിസ്ഹാക് അവളെ തന്റെ അമ്മഅമ്മയായ സാറയുടെസാറയുടെ കൂടാരത്തില് കൊണ്ടു പോയി. അവന് റിബെക്കയെ പരിഗ്രഹിച്ചു അവള് അവന്നുവന്നു ഭാര്യഭാര്യയായിത്തീര്‍ന്നു; അവന്നുവന്നു അവളില് സ്നേഹമായി. ഇങ്ങനെ യിസ്ഹാക്കിന്നു തന്റെ അമ്മയുടെഅമ്മയുടെ മരണദുഃഖം തീര്‍ന്നു.


അംഗീകാരത്തിന്റെ സിഗ‌്നേച്ചർ | Kollam | Kerala | Deshabhimani | Sunday Apr 14, 2019\nജി എസ് അരുൺUpdated: Sunday Apr 14, 2019\nമീനച്ചൂടിനെ വകവയ‌്ക്കാതെ നിരവധിപ്പേരാണ‌് കൊട്ടാരക്കരയിൽ ചിറ്റയം ഗോപകുമാറിന്റെ തെരഞ്ഞെടുപ്പ‌് പ്രചരണത്തിനെത്തിയത‌്. ചുട്ട‌ുപൊള്ളിക്കുന്ന ജീവിത പ്രതിസന്ധികളിൽ ചിറ്റയം തണൽമരമാകുമെന്ന‌് ഇവർക്ക‌് ഉറപ്പുണ്ട‌്. ചിറ്റയം ഗോപകുമാറിന്റെ കൊട്ടാരക്കര മണ്ഡലത്തിലെ മൂന്നാംഘട്ട സ്വീകരണപര്യടനത്തിൽ കനത്ത വെയിലിനെ തോൽപ്പിച്ച് ആബാലവൃദ്ധം ജനങ്ങളും പങ്കെടുത്തു. നെടുവത്തൂർ, കുളക്കട, മൈലം പഞ്ചായത്തുകളിലായിരുന്നു ശനിയാഴ്‌ച പര്യടനം.\nമരുതൂർ ജങ‌്ഷനിൽ ഉദ്ഘാടനത്തിന് മുമ്പേ ആളുകളെത്തി. സിപിഐ എം സംസ്ഥാന കമ്മിറ്റി അഗം ബി രാഘവൻ ഉദ്ഘാടനംചെയ‌്തു. ചിറ്റയമെത്തിയതോടെ കുട്ടി ക‌ൃഷ‌്ണൻമാരും രാധമാരുമെല്ലാം താലപ്പൊലിയുമായി അണിനിരന്നു. ആർട്ടിസ‌്റ്റ‌് സുരേഷ് തയ്യാറാക്കിയ ചിറ്റയത്തിന്റെ ചിത്രം പതിച്ച ഉപഹാരം അദ്ദേഹത്തിന്റെ മകൾ ചിറ്റയത്തിന് നൽകി. പ്രിയ സ്ഥാനാർഥിയെ നാടൊന്നാകെ ഹ‌ൃദയത്തിലേറ്റിയതിന്റെ സാക്ഷ്യപ്പെടുത്തലായി സ്വീകരണം. ഏറത്തും അരീക്കലും ആനക്കോട്ടൂരും കലേരിയിലും രാവിലെ പ്രിയസ്ഥാനാർഥിയെ സ്വീകരിക്കാനെത്തിയിരുന്നു. മാവടിയിൽ സ്ഥാനാർഥിയെ സ്വീകരിക്കാൻ തുറന്ന ജീപ്പിൽ വെള്ള ഫ്രോക്കണിഞ്ഞ മാലാഖക്കുട്ടികൾ എത്തിയിരുന്നു. സ്ഥാനാർഥിയുടെ വാഹനത്തിന‌് മുന്നിലായി അവർ പുഷ‌്പവൃഷ‌്ടി നടത്തി സഞ്ചരിച്ചു. വെണ്ടാറിൽ തെയ്യത്തിന്റെയും വാദ്യഘോഷങ്ങളുടെയും അകമ്പടിയോടെയാണ് ചിറ്റയത്തെ സ്വീകരിച്ചത്.\nമൈലംകുളത്തും കുരിയാപ്രയിലും ആറ്റുവാശേരിയിലും മാവടിയിലും തെങ്ങുവിളയിലും നൂറുകണക്കിനാളുകൾ തങ്ങളുടെ പ്രിയസ്ഥാനാർഥിയെ സ്വീകരിക്കാൻ കണിക്കൊന്നയും പൂമാലയുമായെത്തി. നൂറുകണക്കിനാളുകളാണ് താഴത്തു കുളക്കടയിൽ ചിറ്റയത്തെ സ്വീകരിക്കാനെത്തിയത്. യുവതീയുവാക്കളുടെ പങ്കാളിത്തം ശ്രദ്ധേയമായി. വിദ്യാർഥിനികളും കുട്ടികളും ചിറ്റയത്തിന്റെ ചിത്രം പതിച്ച പോസ‌്റ്ററുകളും ബലൂണുകളുമായി നിരന്നു. ചിത്രകാരൻ ജയശങ്കർ താൻ വരച്ച ചിറ്റയത്തിന്റെ ചിത്രം നൽകി സ്വീകരിച്ചു. നൂറുകണക്കിനാളുകളാണ് തുരുത്തീലമ്പലത്തിൽ ചിറ്റയത്തെ കാത്തു നിന്നത്. ചിറ്റയമെത്തിയതോടെ നാലു വയസുകാരൻ ആര്യൻ ആവേശത്തോടെ കിരീടം അണിയിച്ച‌് സ്വീകരിച്ചു. മുത്തുക്കുടയും വാദ്യഘോഷങ്ങളും കരിമരുന്ന‌് പ്രയോഗവും നാടിനെ ഇളക്കിമറിച്ചു. ചിറ്റയത്തിന്റെ സ്വീകരണം നാടിന‌് ഉത്സവമായി മാറി. ഒരു മണിയോടെ കുറ്ററയിലെത്തി. സ്വീകരണത്തിനുശേഷം ഉച്ചയൂണും വിശ്രമവും. ഉച്ചയ‌്ക്ക‌ുശേഷം ഏറത്തുകുളക്കടയിൽ സ്വീകരണം പുനരാരംഭിച്ചു. ലക്ഷംവീട് ജങ‌്ഷന്, കൊല്ലാമല, കച്ചേരിമുക്ക്, പാത്തല, എന്നിവിടങ്ങളിലെ സ്വീകരണം ആവേശകരമായി. പെരുങ്കുളം റേഡിയോ ജങ‌്ഷന്, കരിമ്പിന്‍കുഴി, വിളികേള്‍ക്കുംപാറയിലും നൂറുകണക്കിനാളുകളാണ് ചിറ്റയത്തെ സ്വീകരിക്കാനെത്തിയത‌്. സ. എൻ വേലപ്പന്റെ സ‌്മരണകളുറങ്ങുന്ന പൂവറ്റൂർ, പൈനുംമൂട്, മാന്തുണ്ടില്‍മുക്ക്, പുത്തൂര്‍മുക്ക്, അന്തമണ്, കലയപുരം വായനശാല ജങ‌്ഷനിലും നൂറുകണക്കിനാളുകൾ സ്ഥാനാർഥിയെ കാത്തുനിന്നു. ഏറെ വൈകിയും താമരക്കുടിയിലും തെറ്റിക്കുഴിയും മൈലം അമ്പലം, മോസ്‌കോ, ഡീസന്റ്മുക്ക്, മുട്ടമ്പലം, വെള്ളാരംകുന്ന് സ്‌കൂള്, ഇഞ്ചക്കാട് ശില്‍പ്പ, പ്ലാമൂട്, ചെമ്പന്‍പൊയ്ക, തടത്തില്, വലിയവീട് കളീലുവിള, മൂഴിക്കോട്ടിലും സ്ഥാനാർഥിയെത്തി. ധീര രക്തസാക്ഷി കോട്ടാത്തല സുരേന്ദ്രന്റെ സ്‌മരണകളുറങ്ങുന്ന കോട്ടാത്തലയില് പര്യടനം ആവേശകരമായി സമാപിച്ചു. വിവിധ സ്വീകരണകേന്ദ്രങ്ങളിൽ എൽഡിഎഫ് നേതാക്കളായ ബി രാഘവൻ, പി അയിഷാ പോറ്റി എംഎൽഎ, പി എ എബ്രഹാം, ആർ രാജേന്ദ്രൻ, കെ എസ് ഇന്ദുശേഖരൻനായർ, വി രവീന്ദ്രൻനായർ, എ മൻമഥൻനായർ, ജി സുന്ദരേശൻ, എ അജി, ഡി എസ് സുനിൽ, ആർ ഗോപാലക‌ൃഷണൻപിള്ള എ എസ് ഷാജി, സി ആർ രാമവർമ, കെ ജഗദമ്മ, എസ് രഞ‌്ജിത്ത്, ടി സുനിൽകുമാർ, എസ് വിനോദ് കുമാർ, ചന്ദ്രഹാസൻ, ആർ മുരളീധരൻ, എൻ പുഷ‌്പാനന്ദൻ, എൻ ബേബി, ബി ഗോപകുമാർ, എ അജി, സന്ദീപ് അർക്കന്നൂർ സുരാജ് എസ് പിള്ള. ആർ രാജേഷ്, അജി ആറ്റുവാശേരി എന്നിവർ സംസാരിച്ചു.


പഴശ്ശിരാജയെ കീഴടക്കാന് കുഞ്ഞാലിമരക്കാരെത്തുന്നു; നായകന് മമ്മൂട്ടി | Reporter Live\nBy Reporter Live\tApril 18, 2013 9:11 am A+ A-\nഅ‌ല്‍പം ചെറു ബജറ്റ് ചിത്രങ്ങള്‍ക്ക് ശേഷം സൂപ്പര് സ്റ്റാര് നായകന് മമ്മൂട്ടി വീണ്ടും ബിജ് ബജറ്റ് ചിത്രങ്ങളുടെ തിരക്കിലേക്ക്. നേരത്തെ ബിഗ് ബജറ്റ് ചിത്രങ്ങളില് മാത്രം അഭിനയിച്ചിരുന്ന മമ്മൂട്ടി ഈ അടുത്ത കാലത്താണ് ചെറിയ ബജറ്റ് സിനിമകളില് ശ്രദ്ധ കേന്ദ്രീകരിക്കാന് തുടങ്ങിയത്. എന്നാല് പഴശ്ശിരാജയേക്കാള് ചെലവ് വരുന്ന മറ്റൊരു ചിത്രത്തിന് വേഷമിടാന് ഒരുങ്ങുകയാണ് മമ്മൂട്ടി.\n‘കുഞ്ഞാലിമരയ്ക്കാര്’ ആണ് മമ്മൂട്ടിയുടെ അടുത്ത ഏറ്റവും വലിയ ബിഗ്ബജറ്റ് ചിത്രം. അമല് നീരദ് സംവിധാനം ചെയ്യുന്ന ചിത്രത്തില് ശങ്കര് രാമകൃഷ്ണനാണ് തിരക്കഥയെഴുതുന്നത്. ചിത്രത്തില് പൃഥ്വിരാജ് പ്രധാന വേഷത്തിലെത്തും. ഓഗസ്റ്റ് സിനിമയാണ് ചിത്രം നിര്‍മ്മിക്കുന്നത്. ഇതിന്റെ പ്രാരംഭ പ്രവര്‍ത്തനങ്ങള് കൊച്ചിയില് തുടങ്ങി.\nകണ്ണൂര്, റാസല്‍ഖൈമ, ഗോവ എന്നിവിടങ്ങളിലായിരിക്കും പ്രധാനമായും ചിത്രീകരണം നടക്കുക. പഴശ്ശിരാജയേക്കാള് വലിയ മുതല്‍മുടക്കിലായിരിക്കും കുഞ്ഞാലിമരക്കാര് എത്തുക. കുഞ്ഞാലിമരക്കാര് മമ്മൂട്ടിയുടെ കരിയറില് തന്നെ ഏറ്റവും വലിയ ബിഗ് ബജറ്റ് ചിത്രമായിരിക്കുമെന്നാണ് റിപ്പോര്‍ട്ട്.


ചാണ്ടി സാറിട്ട കല്ലല്ല, കൊച്ചി മെട്രോയുടെ നാൾ വഴികൾ ഇങ്ങനെ, യു ഡി എഫിനെ പൊളിച്ചടുക്കി അസീബ് – Nerariyan | News\nചാണ്ടി സാറിട്ട കല്ലല്ല, കൊച്ചി മെട്രോയുടെ നാൾ വഴികൾ ഇങ്ങനെ, യു ഡി എഫിനെ പൊളിച്ചടുക്കി അസീബ്\nകൊച്ചി മെട്രോയുടെ നാൾ വഴികൾ ഇങ്ങനെ, യു ഡി എഫിനെ പൊളിച്ചടുക്കി അസീബ്\nകൊച്ചി മെട്രോ നടപ്പാക്കിയത് ഉമ്മൻ ചാണ്ടി സർക്കാരാണെന്ന് വാദിക്കുന്നവർക്ക് തിരിച്ചടിയായി അസീബിന്റെ പോസ്റ്റ്. നായനാർ സർക്കാർ ആശയം അവതരിപ്പിച്ചു. 99 ജൂലായ് 21 ന് സാധ്യതാപഠനം നടത്താൻ ചുമതലപ്പെടുത്തി. കൊച്ചി മെട്രോ ആരംഭിച്ചത് ഇടതുപക്ഷ സർക്കാരാണെന്ന് വ്യക്തം.\nനായനാർ സർക്കാർ ആശയം അവതരിപ്പിച്ചു. 99 ജൂലായ് 21 ന് സാധ്യതാപഠനം നടത്താൻ ചുമതലപ്പെടുത്തി.\nDPR തയ്യാറാക്കി. പദ്ധതി ഉപേക്ഷിച്ച് സ്കൈബസ് കൊണ്ടുവരാൻ ആന്റണിയുടെ നീക്കം.\n2006- 2011 LDF\n2007 ഫെബ്രുവരിയിൽ പദ്ധതിക്ക് അംഗീകാരം. 2008 ജാനുവരിയിൽ 3000 കോടി പദ്ധതിക്കായി അനുവദിച്ചു. 2009 മാർച്ച് പ്രാരംഭപ്രവർത്തനങ്ങൾ ആരംഭിച്ചു. DMRC കൊച്ചിയിൽ ഓഫീസ് തുറന്നു\n2012 ജൂലായ് തറക്കല്ലിട്ടു. KMRL അഴിമതി വിവാദങ്ങൾ കലുഷിതമാകുന്നു. പദ്ധതിയുടെ 30% പൂർത്തിയാക്കി. 2016 ൽ ആദ്യ പരീക്ഷണ ഓട്ടം.\nപദ്ധതി 100% പൂർത്തിയാക്കി ഉത്ഘാടനം നടത്തി. കൂടുതൽ സ്റ്റേഷനുകൾ ഉൾപ്പെടുത്തി.\nനായനാർ സർക്കാരിന്റെയും ജനതാദളിന്റെ വ്യോമയാന മന്ത്രിയായിരുന്ന, കണ്ണൂരിൽ വേരുകളുള്ള സി എം ഇബ്രാഹിമിന്റേയും ആശയം. പിണറായി വിജയന്റെ നേതൃത്വത്തിൽ 101 അംഗ ആക്ഷൻ കൗൺസിൽ രൂപീകരണം. സ്ഥലം ഏറ്റെടുപ്പ് തുടങ്ങി.\nപദ്ധതിക്ക് അംഗീകാരം. മൂർഖൻ പറമ്പ് ഭൂമി ഏറ്റെടുത്തു. കിയാൽ രൂപീകരിച്ചു. വി എസ് തറക്കല്ലിട്ടു.\nപദ്ധതി വേഗത കുറഞ്ഞു. റണ്വേ വെട്ടിച്ചുരുക്കാൻ തീരുമാനത്തിനെതിരെ വ്യാപക പ്രതിഷേധം. 20% പൂർത്തിയാക്കി ചെളിയിൽ നേവിയുടെ വിമാനമിറക്കി ഉത്ഘാടനം.\nപദ്ധതി മുഴുവനായി പൂർത്തിയാക്കി നാടിന് സമർപ്പിച്ചു.\n‘ഞങ്ങൾ കൊച്ചി മെട്രോ, കണ്ണൂർ എയർപോർട്ട്. നിങ്ങൾ കടല, പയർ, പപ്പടം..’ പോസ്റ്റർ ഒട്ടിച്ച് നടക്കുന്നവരേ..? ഇത് രണ്ടും ആര് കൊണ്ടുവന്നതാ? ഇതിന്റെ ഏറ്റവും ക്രൂഷ്യലായ പ്രവർത്തനങ്ങൾ നടത്തിയത് ഏത് സർക്കാരുകളാ.?\nഇത് രണ്ടും ഉമ്മച്ചൻ പുതുപ്പള്ളീന്ന് കുടത്തിലാക്കി കൊണ്ടുവന്ന വികസനമാണെന്നൊക്കെ തള്ളാൻ എങ്ങനെ പറ്റുന്നടേ.?\nTags: featured newskochi metroകൊച്ചി മെട്രോ\nരമേശ് ചെന്നിത്തല ഉയർത്തിയ അടുത്ത ആരോപണ ബോംബും ചീറ്റി,


ഗർഭകാലത്ത് ചർമ്മത്തിൽ കരുവാളിപ്പോ, പ്രധാന കാരണമിതാ | Melasma during Pregnancy : Causes, symptoms, diagnosis and treatment - Malayalam BoldSky\n52 min ago ഗര്‍ഭകാലത്ത് കരിമ്പിന് ജ്യൂസ് അമ്മയ്ക്കും കുഞ്ഞിനും നല്‍കും ഗുണം\n| Published: Wednesday, March 11, 2020, 12:25 [IST]\nഗർഭകാലത്ത് ചർമ്മത്തിൽ പല വിധത്തിലുള്ള അസ്വസ്ഥതകൾ ഉണ്ടാവുന്നുണ്ട്. അതിനെ പരിഹാരം കാണുന്നതിന് വേണ്ടി എന്തൊക്കെയാണ് ചെയ്യേണ്ടത് എന്നുള്ളത് പലരേയും അസ്വസ്ഥമാക്കുന്നതാണ്. കാരണം ചിലരിൽ ചർമ്മത്തിന് നിറം വളരെയധികം ഉണ്ടെങ്കില് പോലും പലപ്പോഴും ഗര്‍ഭകാലത്ത് ചർമ്മത്തിൽ കറുപ്പ് നിറം ഉണ്ടാവുന്നതിനുള്ള സാധ്യതയുണ്ട്. എന്നാൽ ഈ പ്രശ്നത്തെ പരിഹരിക്കുന്നതിന് വേണ്ടി എന്താണ് ചെയ്യേണ്ടത് എന്നുള്ളതാണ് ആർക്കും അറിയാത്ത പ്രശ്നങ്ങൾ. ചർമസംരക്ഷണത്തിന് വേണ്ടി നമ്മള് എന്തൊക്കെ മാർഗ്ഗങ്ങള് തേടുന്നുണ്ട് എന്നുള്ളത് ചർമ്മത്തിനും കുഞ്ഞിനും പ്രശ്നങ്ങള് ഉണ്ടാക്കുന്നില്ല എന്നുള്ളത് അറിയേണ്ടതാണ്.\nചര്‍മസംരക്ഷണത്തിന് വേണ്ടി ശ്രമിക്കുമ്പോൾ ഏതൊക്കെ തരത്തിൽ നിങ്ങളുടെ ഗർഭകാലം ആസ്വാദ്യകരമാക്കി മാറ്റാം എന്നുള്ളതും ശ്രദ്ധിക്കേണ്ടതാണ്. എന്താണ് മെലാസ്മ, എന്തുകൊണ്ടാണ് ഗർഭാവസ്ഥയിൽ ഇത് സംഭവിക്കുന്നത് എന്നുള്ളത് വളരെയധികം ശ്രദ്ധിക്കേണ്ട കാര്യങ്ങളാണ്. ഇത് നിങ്ങളിൽ ഗർഭാവസ്ഥയിൽ എങ്ങനെ മാറ്റിയെടുക്കാം എന്നുള്ളതെല്ലാം വളരെയധികം ശ്രദ്ധിക്കേണ്ട കാര്യങ്ങളാണ്. ഗർഭാവസ്ഥയിൽ പലരിലും മുഖത്തും കഴുത്തിനു ചുറ്റുമാണ് പലപ്പോഴും കൂടുതൽ നിറം മാറ്റം സംഭവിക്കുന്നത്. ഇതിന് പരിഹാരം കാണുന്നതിന് വേണ്ടിയാണ് ശ്രദ്ധിക്കേണ്ടത്. എന്താണ് കാരണങ്ങൾ എന്നും എന്താണ് പരിഹാരം എന്നും നമുക്ക് നോക്കാം.\nഎന്താണ് മെലാസ്മ എന്നുള്ളത് പലർക്കും അറിയില്ല. സ്ത്രീകളിൽ ഗർഭാവസ്ഥയിലും അല്ലാതെയും മുഖത്തും കഴുത്തിലും ഉണ്ടാവുന്ന ബ്രൗൺ നിറത്തിലുള്ള സ്പോട്ടുകളാണ് മെലാസ്മ എന്ന് പറയുന്നത്. ചർമ്മത്തിന്‍റെ ആരോഗ്യപ്രശ്നങ്ങൾ കൊണ്ടല്ല ഇത് സംഭവിക്കുന്നത്. പ്രധാനമായും 20-30 പ്രായമുള്ളവരിലാണ് ഇത് ഏറ്റവും കൂടുതൽ കണ്ട് വരുന്നത്. ഗർഭാവസ്ഥയിൽ അൽപം കൂടുതലായിരിക്കും ഈ പ്രശ്നങ്ങൾ. പ്രധാനമായും മുഖത്തും കഴുത്തിലും കവിളിലും ആണ് ഈ പ്രശ്നങ്ങൾ ഏറ്റവും കൂടുതൽ കണ്ട് വരുന്നത്.\nഎന്തൊക്കെ കാരണങ്ങള് കൊണ്ടാണ് ഇത്തരത്തിൽ ബ്രൗൺ നിറത്തിലുള്ള സ്പോട്ടുകൾ വരുന്നതിനുള്ള കാരണം എന്ന് നമുക്ക് നോക്കാവുന്നതാണ്. സാധാരണ അവസ്ഥയിൽ ഹോർമോൺ മാറ്റങ്ങൾ ഉണ്ടാവുമ്പോൾ ഇത്തരത്തിലുള്ള അവസ്ഥകൾ ചർമ്മത്തിൽ ഉണ്ടാവുന്നു. ഇത് കൂടാതെ ജനിതകപരമായ കാരണങ്ങൾ, അല്ലെങ്കിൽ കൂടുതൽ സമയം സൂര്യപ്രകാശം കൊള്ളുന്നത് എല്ലാം നിങ്ങളിൽ ഇത്തരം അവസ്ഥകൾ ഉണ്ടാക്കുന്നുണ്ട്. ഈ അവസ്ഥകൾ പലപ്പോഴും നിങ്ങളുടെ ആരോഗ്യത്തിന് യാതൊരു വിധത്തിലുള്ള വെല്ലുവിളികളും ഉണ്ടാക്കുന്നില്ല. ഗർഭകാലത്ത് ഉണ്ടാവുന്ന ഹോർമോൺ മാറ്റങ്ങളാണ് ഇതിന് പ്രധാന കാരണം.\nഎന്നാൽ ഗർഭകാലത്ത് ഇത് സാധാരണമായ ഒരു അവസ്ഥയാണ്. കാരണം ധാരാളൺ ഹോര്‍മോൺ മാറ്റങ്ങളിലൂടെയാണ് ഈ കാലം കടന്നു പോവുന്നുത്. അതുകൊണ്ട് തന്നെ ഇത്തരം അവസ്ഥകളിൽ അതിനെല്ലാം പരിഹാരം കാണുന്നതിന് സാധിക്കണം എന്നില്ല. ഗർഭകാലത്ത് സാധാരണ സംഭവിക്കുന്ന ഒന്നാണ് ഇത്തരത്തിൽ ചർമ്മത്തിൽ ഉണ്ടാവുന്ന ഇത്തരം മാറ്റങ്ങൾ യാതൊരു വിധത്തിലും ഭയക്കേണ്ട ഒന്നല്ല. പ്രത്യേകിച്ച് ഗർഭകാലത്ത്. അതുകൊണ്ട് തന്നെ ഇത്തരം കാര്യങ്ങൾ വളരെയധികം ടെൻഷനടിച്ച് മാറ്റേണ്ട ആവശ്യമില്ല. പ്രസവ ശേഷം ഇത് സ്വാഭാവികമായി മാറുകയും ചെയ്യുന്നുണ്ട്.\nഗർഭകാലത്ത് ഇത്തരം പ്രതിസന്ധികളെ മാറ്റുന്നതിന് വേണ്ടി നെട്ടോട്ടമോടുന്നവരിൽ പലപ്പോഴും മരുന്നുകളും ക്രീമും ഉപയോഗിക്കാതിരിക്കുന്നതിനാണ് ആദ്യം ശ്രദ്ധിക്കേണ്ടത്. കാരണം ഗർഭകാലമായതിനാൽ എന്തുകൊണ്ടും അത് നിങ്ങളുടെ കുഞ്ഞിനേയും ബാധിക്കും എന്നുള്ളത് തന്നെയാണ് കാര്യം. എന്നാൽ ഇത്തരം അവസ്ഥകൾ വരാതിരിക്കുന്നതിന് വേണ്ടി നമുക്ക് ചില കാര്യങ്ങൾ ചെയ്യാവുന്നതാണ്. അത് എന്തൊക്കെയെന്ന് നമുക്ക് നോക്കാം.\nസൂര്യപ്രകാശം കൊള്ളുന്നത് കുറക്കുക\nചർമ്മത്തില് സൂര്യ പ്രകാശം കൊള്ളുമ്പോൾ അത് ആവശ്യത്തിനെങ്കിൽ നല്ലതാണ്. എന്നാൽ സൂര്യ പ്രകാശം കൊള്ളാതിരിക്കുന്നതിനാണ് ശ്രദ്ധിക്കേണ്ടത്. ഇത്തരം അവസ്ഥകളിൽ അൽപം ശ്രദ്ധിക്കണം. കഴിയുന്നതും വെയിലത്ത് ഇറങ്ങുന്നത് അൽപം ശ്രദ്ധിച്ച് വേണം. അല്ലെങ്കിൽ അത് ഈ പ്രതിസന്ധിയെ വർദ്ധിപ്പിക്കുന്നതിനാണ് കാരണമാകുന്നത്. ഇത്തരം കാര്യങ്ങൾ അൽപം ശ്രദ്ധിക്കണം. പുറത്ത് പോവുന്നവരാണെങ്കിൽ SPF 25 ഉപയോഗിക്കുന്നതിന് ശ്രദ്ധിക്കണം. ഇത് ഒരു പരിധി വരെ ഈ പ്രശ്നത്തെ ഇല്ലാതാക്കുന്നതിന് സഹായിക്കുന്നു.\nഗർഭകാലത്ത് സ്കിൻകെയർ ഉത്പ്പന്നങ്ങള് ഉപയോഗിക്കുന്നതിന് ഒന്ന് ശ്രദ്ധിക്കേണ്ടതാണ്. കാരണം ഇത് പലപ്പോഴും പല വിധത്തിലുള്ള അസ്വസ്ഥതകൾക്ക് പരിഹാരം കാണുന്നതിന് വേണ്ടിയാണെങ്കിലും ഇത് പ്രശ്നം വഷളാക്കുകയാണ് ചെയ്യുന്നത്. ഈ പ്രതിസന്ധിയെ വളരെയധികം ശ്രദ്ധിക്കണം. ഗർഭകാലത്ത് സൗന്ദര്യസംരക്ഷണ വസ്തുക്കൾ ഉപയോഗിക്കാതിരിക്കുന്നതിന് തന്നെ ശ്രദ്ധിക്കണം. ചുരുങ്ങിയത് നിങ്ങളുടെ മെലാസ്മയെന്ന പ്രതിസന്ധി ഇല്ലാതാവുന്നത് വരെയെങ്കിലും.\nRead more about: pregnancy skin care skin disease ചർമസംരക്ഷണം ഗർഭിണി ചർമരോഗം\nMelasma during Pregnancy : Causes, symptoms, diagnosis and treatment\nHere in this article we are discussing about the causes, symptoms, diagnosis and treatment of melasma during pregnancy. Takealook.\nStory first published: Wednesday, March 11, 2020, 12:25 [IST]


ഇന്തോനേഷ്യയില് ശക്തമായ ഭൂചലനം; 6.9 തീവ്രത രേഖപ്പെടുത്തിയ ഭൂചലനത്തില് പരിഭ്രാന്തരായ ജനങ്ങള് വ്യാപകമായി പലായനം ചെയ്തു. - Rose Malayalam | Rose Malayalam\nഇന്തോനേഷ്യയില് ശക്തമായ ഭൂചലനം; 6.9 തീവ്രത രേഖപ്പെടുത്തിയ ഭൂചലനത്തില് പരിഭ്രാന്തരായ ജനങ്ങള് വ്യാപകമായി പലായനം ചെയ്തു.\nUpdated on 08-07-2019 at 7:24 am\nഇന്തോനേഷ്യയില് വീണ്ടും ശക്തമായ ഭൂചലനം. റിച്ചര് സ്‌കെയിലില് 6.9 തീവ്രത രേഖപ്പെടുത്തിയ ഭൂചലനമാണ് ഉണ്ടായതെന്ന് അമേരിക്കന് ജിയോളജിക്കല് സര്‍വേ റിപ്പോര്‍ട്ട് ചെയ്തു. സുനാമി ഉണ്ടാകാന് സാദ്ധ്യതയുള്ളതായി മുന്നറിയിപ്പ് നല്‍കിയതോടെ പരിഭ്രാന്തരായ ജനങ്ങള് വ്യാപകമായി പലായനം ചെയ്തു.\nമൊലൂക്കാ കടലില് ഭൂമിക്ക് 24 കിലോമീറ്റര് അടിയിലാണ് ഭൂകമ്പത്തിന്റെ പ്രഭവകേന്ദ്രം. വടക്കന് സുലവേസിക്കും വടക്കന് മലൂക്കുവിനും ഇടയ്ക്കാണ് മൊലൂക്ക കടല് സ്ഥിതി ചെയ്യുന്നത്. സുനാമി ഉണ്ടാകാന് സാദ്ധ്യതയുള്ളതായി ഇന്തോനേഷ്യയുടെ ജിയോഫിസിക്‌സ് ഏജന്‍സിയാണ് മുന്നറിയിപ്പ് നല്‍കിയത്. അതോടെ കടല്‍ത്തീരത്ത് താമസിക്കുന്നവര് ഉള്‍പ്പടെയുള്ള പ്രദേശവാസികള് മാറിത്താമസിക്കുവാന് ആരംഭിച്ചു.\nഅതേസമയം മുന്നറിയിപ്പ് പിന്നീട് ഏജന്‍സി പിന്‍വലിച്ചു. മരണമോ, നാശനഷ്ടങ്ങളോ ഉണ്ടായില്ലെങ്കിലും ഈ പ്രദേശങ്ങളിലും അടുത്തുള്ള ടെര്‍ണേറ്റ് സിറ്റിയിലും ശക്തമായ ഭൂചലനം അനുഭവപെട്ടു. ആറ് പ്രകമ്പനങ്ങളും പിന്നീട് രേഖപ്പെടുത്തിയിട്ടുണ്ട്. 2004ല് സുമാത്ര തീരത്തുണ്ടായ ഭൂഗംഭം റിച്ചര് സ്‌കെയിലില് 9.1 തീവ്രതയാണ് രേഖപ്പെടുത്തിയിരുന്നത്. തുടര്‍ന്നുണ്ടായ സുനാമിയുടെ ഭാഗമായി ഈ പ്രദേശത്ത് 2,20,000 പേരാണ് മരണപ്പെട്ടത്.\nതെക്ക് കിഴക്കന് ഏഷ്യന് രാഷ്ട്രമായ ഇന്തോനേഷ്യ ഭൂമിയില് ഏറ്റവുമധികം പ്രകൃതി ദുരന്തങ്ങള് ഉണ്ടാകുന്ന രാജ്യമാണ്. ടെക്‌റ്റോണിക് പ്ലേറ്റുകള് കൂട്ടിമുട്ടുന്ന പസഫിക് സമുദ്രത്തിലുള്ള ‘റിംഗ് ഓഫ് ഫയര്’ എന്ന് വിളിക്കപ്പെടുന്ന മേഖലയിലാണ് അതിന്റെ സ്ഥാനം എന്നതാണ് പ്രധാന കാരണം.\nഡല്‍ഹി തീപിടുത്തത്തില് 11 ജീവനുകള് രക്ഷിച്ച അഗ്‌നിശമന ജീവനക്കാരന് അഭിനന്ദന പ്രവാഹം


മുണ്ടൂര് ഇരട്ടക്കൊല: ഗുണ്ടാസംഘങ്ങള് തമ്മിലുള്ള കുടിപ്പകയെന്ന് പൊലീസ്; രണ്ട് പ്രതികള് പിടിയില് - Express Kerala\nമുണ്ടൂര് ഇരട്ടക്കൊല: ഗുണ്ടാസംഘങ്ങള് തമ്മിലുള്ള കുടിപ്പകയെന്ന് പൊലീസ്; രണ്ട് പ്രതികള് പിടിയില്\nCrime April 25, 2019 | Published by : Express Kerala Network\nതൃശ്ശൂര്: തൃശ്ശൂര് സ്വദേശികളായ രണ്ട് യുവാക്കളെ വെട്ടിക്കൊലപ്പെടുത്തിയ സംഭവം ഗുണ്ടാസംഘങ്ങള് തമ്മിലുള്ള കുടിപ്പകയെന്ന് പൊലീസ്. സിസി ടിവി ദൃശ്യങ്ങളുടെ അടിസ്ഥാനത്തില് കൊലയാളി സംഘത്തില് ഉള്‍പ്പെട്ട രണ്ട് പേരെ പൊലീസ് പിടികൂടി.\nകഴിഞ്ഞ ദിവസം രാത്രിയാണ് തൃശ്ശൂര് സ്വദേശികളായ ശ്യാം, ക്രിസ്റ്റോ എന്നിവരെ വണ്ടിയിടിച്ച് വീഴ്ത്തി വെട്ടിക്കൊലപ്പെടുത്തിയത്. കഞ്ചാവ് കടത്ത് ഒറ്റിയതിന് പ്രതികാരമായിട്ടാണ് യുവാക്കളെ കൊലപ്പെടുത്താന് സംഘം തീരുമാനിച്ചത്. ശ്യാമിനേയും ക്രിസ്റ്റോയേയും കൂടാതെ മറ്റു രണ്ട് പേരെ കൂടി കൊലപ്പെടുത്താനായിരുന്നു. പദ്ധതി എന്നാല് മറ്റു രണ്ട് പേരും തലനാരിഴക്ക് ആക്രമണത്തില് നിന്നും രക്ഷപ്പെടുകയായിരുന്നു.\nകഴിഞ്ഞ മൂന്ന് ദിവസങ്ങളായി ഇരുസംഘങ്ങളിലും ഉള്‍പ്പെട്ടവര് പരസ്പരം വധഭീഷണി മുഴക്കുകയും പന്നിപ്പടക്കം എറിയുകയും ചെയ്തിരുന്നു. ഇതിനൊടുവിലാണ് രണ്ട് യുവാക്കള് കൊലപ്പെട്ടത്. കൊലയാളി സംഘത്തിന് പിന്നില് കൂടുതല് ആളുകളുണ്ടോ എന്നും പൊലീസ് അന്വേഷിക്കുന്നുണ്ട്. മുണ്ടൂര്, അടാട്, അരന്നൂര് മേഖല കേന്ദ്രീകരിച്ച് കഞ്ചാവ് കടത്തും വിതരണവും നടത്തിയത് ഈ സംഘമായിരുന്നു എന്നാണ് വിവരം.\nമാവേലിക്കര ഇരട്ടക്കൊലപാതക കേസില് പ്രതിയ്ക്ക് വധശിക്ഷ\nഅമ്പൂരി കൊലപാതകം: മുഖ്യപ്രതി അഖില് പൊലീസ് പിടിയില്\nതിരുനല്‍വേലി കൂട്ടക്കൊലപാതകം:2പേര് പൊലീസ് കസ്റ്റഡിയില്\nപോത്താനിക്കാട് യുവാവിന്റെ മരണം;എയര് ഗണ് കൊണ്ട് തലയ്ക്കടിച്ചാണ് കൊന്നതെന്ന് പ്രതിയുടെ മൊഴി\nഇരട്ട കൊലപാതകം; എം.എൽ.എക്ക് എതിരെ കോൺഗ്രസ്സിന്റെ ഗൂഢാലോചന ?